New Dhivehi Observer | އަބްދުﷲ ރިޔާޒް ގެންގުޅޭ ވަލު ކުއްތާ ތަކުގެ އަނިޔާވެރިކަން އިންތިހާއަށް!\nޖީއެމްއާރު އަތުން އެއަޕޯޓު އަތުލުމުން ދައުލަތަށް 280 މިލިއަން ޑޮލަރުގެ ގެއްލުން!\nމި ޤައުމަކީ ‘ގައުމައިގެން ފަހަތަށް’ ކޯލިޝަންގެ ތަރިކައެއްބާ؟\nރޭގައި ފައްޅި އަށް ނުނިދިގެން ކުރެވުނު ޓްވީޓުގެ މުރާޖާ\nއިމްރާނު އެކު އިބްލީސްވެސް ފުޅާ ކޯލިޝަނުގައި!\nއަދާލަތުގެ ޝެއިހުން: ކަންފަތް ބީރުވެ ލޯ ކަނުވެފައި!\nEnglish\tއަބްދުﷲ ރިޔާޒް ގެންގުޅޭ ވަލު ކުއްތާ ތަކުގެ އަނިޔާވެރިކަން އިންތިހާއަށް! 09 ޖުލައި 2012 19:26 | 25 ކޮމެންޓް ފުލުހުން މިއަދު ތިބީ މަސްތުވާ އެއްޗެއް ބޭނުން ކޮށްގެން – މެމްބަރު ސަމީރު\n02:45 މިރޭ ގެ މުޒާހިރާގައި ބައިވެރި ފިރިހެން ކުއްޖަކަށް ވަރަށް އަނިޔާވެރި ކޮށް ކުލީ ފުލުހުން ހަމަލަ ދިނުމުގެ ސަބަބުން އެކުއްޖާ މިހާރު އޮތީ އައިޖީއެމްއެޗްގެ އައިސީޔޫގައި. އެ ކުއްޖާގެ އަނގައިންނާއި ނޭފަތުން ބައިވަރު ލޭ ފޭބި ކަމަށް މަންޒަރު ދުށް ފަރާތްތަކުން ހާމަ ކުރޭ. އެކުއްޖާއަށް ކިޔަނީ އަހްމަދު ނަދީމް. 08:22:މިއަދު ހަވީރު ފުލުހުންގެ ހަރަކާތްތައް ހުރިގޮތުން އެމީހުން ތިބީ މަސްތުގެ ހާލުގައި ކަން އެނގޭކަމަށް މަޖްލިސް މެމްބަރު ސަމީރު ވިދާޅުވެއްޖެ. މުޒާހިރާ ރޫޅުމުގައި އިއްޔެ ހަރަކާތްތެރިވި ކުލީ ފުލުހުން ވަކި ވައްތަރެއްގެ ބޭހެއް ކަނިކޮށް އެތާގައި ތިބި ބައެއް މީހުންނަށް ފެނިފައިވޭ!\n08:17 ރާއްޖެ ޓީވީގެ ނޫސްވެރިޔާ ދޫކޮށްލައިފި.\n19:40 މާލޭގެ މޭޔާރު ރާއްޖެ ޓީވީގައި އާދޭހާއެކު އެތައް ފަހަރު ފުލުހުންގެ ވެރިންނަށް މި އަނިޔާވެރިކަން ހުއްޓާލުމަށް ގޮވާލައްވައިފި. މީގެ އިތުރުން މޭޔާރު ވިދާޅުވީ މި އަނިޔާތައް ހުޓާނުލައިފިނަމަ ރައްޔިތުން ކެކި އަރާނެ ކަމަށާއި އެއިރުން ނަތީޖާ ސަރުކާރަށް ރަނގަޅު ނުވާނެ ކަމަށް. މޭޔަރު ވަނީ ވަރަށް ބޮޑަށް މިހާރު ފުލުހުން ކުރަމުންދާ ނޭއްގާނީ އަމަލުތަކާމެދު ކަންބޮޑުން ފާޅު ކޮށްފައި.\nދިވެހި ރައްޔިތުން އެމީހުންގެ ހައްޤުތައް ހޯދުމަށް އަޑުއުފުލައި އިއްޔެ ފެށި މުޒާހިރާއަށް 24 ގަޑި ވެފައިވާއިރު ހުއްޓާނުލައި އެމުޒާހިރާ އަދިވެސް ދަނީ ކުރިއަށެވެ. ރީފްސައިޑް ކަންމަތިން ޗާންދަނީ މަގުގައި މިހާރު ކުރިއަށްދާ މުޒާހިރާގައި ގިނަ އަދަދެއްގެ ރައްޔިތުން ބައިވެރިވެ އަޑު އުފުލަމުން އެބަދެއެވެ.\nމުޒާހިރާގައި މިހާތަނަށް ގިނަ އަދަދެއްގެ ރައްޔިތުން ވަރަށް ހަރުކަށިކަމާއެކު ސްޓާ ފޯސް (ސްޕެޝަލް އޮޕަރޭޝަންސް) ފުލުހުން ވަނީ ހައްޔަރު ކޮށްފައެވެ. ސްޓާ ފޯސް ޔުނިފޯމުގައި ބޮޑީ އާރމަރ އަޅައިގެން ތިބޭ ފުލުހުންގެ ހަޤީޤީ ސޫރަ މިމުޒާހިރާގައި ދަނީ ފެންނަމުންނެވެ. ބާޣީ ކޮމިޝަނަރު އަބްދުﷲ ރިޔާޒް ގެ ބޯއިންގެ ގޮތުގައި މަސައްކަތް ކުރާ ހަށިގަނޑުން ވަރުގަދަ އެހެނަސް ވިސްނުމުގައި ތެތް ކަމެއް ނެތް ގުންޑާއިންގެ ބަސްމޮށުން ތެރިކަން ހުންނަ މި ފުލުހުން ވަނީ ރައްޔިތުންނާއި ދިމާލަށް އައުގުރާނަ ގޮވައި ފުރައްސާރަ ކޮށްފައެވެ.\nމިއަދު ހައްޔަރު ކުރެވުނު ސީއެންއެމްގެ ނޫސްވެރިޔަކު ހައްޔަރު ކުރި ކުރުން ހިމާޔަތް ކުރުމުގެ ގޮތުން އަބްދުﷲ ރިޔާޒު ގެންގުޅޭ ކުލީ ފުލުހުން ނެރެފައިވާ ނޫސް ބަޔާނުގައި ބުނެފައިވަނީ ނޫސްވެރިޔާ ހައްޔަރު ކުރެވުނީ ފުލުހުންގެ ވާޖިބަށް ހުރަސްއެޅުމުގެ ސަބަބުން ކަމަށާއި އަދި އޭގެ އިތުރުން އޭނާ ވަނީ ސީ. އެން. އެމް. ގެ މީޑިއާގެ ފާސް އަޅައިގެންހުރެ ފުލުހުންނާއި ދިމާއަށް ހުތުރު ބަސްތައް ބޭނުންކޮށް ނޫސްވެރިކަމުގެ ސުލޫކީ މިންގަނޑާއި ޚިލާފަށް ޢަމަލުކޮށްފައި ކަމަށެވެ. ރިޔާޒު ގެންގުޅޭ ކުލީ ފުލުހުން މިހެން ބުނަން ލަދުގަންނަން ޖެހޭނެއެވެ. ކުލީ ފުލުހުންގެ ބަސްމަގު ވަކަރުގޭ ކުދިންނެކޭ ތަފާތެއް ނެތެވެ. ކުލީ ފުލުހުންދަނީ ސިދާ މުޒާހިރާގައި ބައިވެރިވާ ރައްޔިތުނަށް ފުރައްސާރަ ކުރުމުގެ ގޮތުން އައުގުރާނަ ގޮވައި ނގބޅ ކިޔައި ފޑ ބޯން އެތައް ފަހަރަކު ދީފައެވެ. މިހާ ހިސާބުން މިއީ ހަމަ ހަޤީޤަތުގައިވެސް ރައްޔިތުން ހިމާޔަތްކޮށް ރައްޔިތުންނަށް ޚިދުމަށް ކޮށްދިނުމަށް ތިބި ދިވެހި ފުލުހުން ތޯ ނުވަތަ ވަލު ކުއްތާތަކެއް ތޯ ސުވާލު އުފެދެއެވެ.\nމީގެ އިތުރުން ކުލީ ފުލުހުން ދަނީ ރާއްޖެޓީވީގެ މުވައްޒަފުންނަށް އަމާޒުކޮށް ބޮޑެތި އަނިޔާތަކެއް ދެމުންނެވެ. އަދި މީގެ އިރުކޮޅެއް ކުރިންވަނީ އެ ސްޓޭޝަނުގެ ރިޕޯޓަރ އަސްވާޑް ބިންމައްޗަށް ވައްޓާލައި5ފިރިހެން ކުލީސިފައިން އޭނާގެ ގަޔަށް އަރައިގަނެ ހައްޔަރު ކޮށްފައެވެ. ކުލީ ފުލުހުން ރާއްޖެ ޓީވީ ދެކެ އަންނަނީ އަމަށަކު ރުޅިއެއް ނޫނެވެ. 25 ކިޔުންތެރިންގެ ޚިޔާލު\tމެޭން Reply\nJuly 10, 2012 at 5:24 pm\tއެމްޑީޕީ ކުދިންނަށް ސާބަހޭ…………..\nJuly 10, 2012 at 5:44 pm\tއެމްޑީ.ޕީއަކީ ދިގު 30 އަހަރުގެ ވެރިކަން ނިމުމަކަށް ގެނައި މީހުންނަށް 06 މަހުގެ ވެރިކަމެއް ނަހަމަ ގޮތުގައި ފޭރިގަނެގެން އުޅޭބަޔެއްގެ ވެރިކަން ބަދަލު ނުކުރެވެންވީ ސަބަބެއް ނެތް. ކަރުކެހިލާފައި ކުޅުޖަހަން ޖެހޭނީ އަމިއްލަގަޔަށް އަލީ ރަޝީދު Reply\nJuly 10, 2012 at 4:56 pm\tމަސްތުވެފަކަން ޔަޤީން. ރޭގައިވެސް އެކަން މަށަށް ކަށަވަރުވި. ހަމަލޮލުންފެނި އަތުން ހިފިމީހެއްގެ ހައިސިއްޔަތުން މިބުނަނީ. ވަލު ކުއްތާވެސް ކާންދޭމީހާ ދަނޭ. އެކަމަކު މި ކުއްތާތަށް އެވަރުވެސް ނުދަނޭ އަހަރުމެން ރައްޔިތުންގެ ޚަޒާނާއިން އިނާޔަތްތަށް ހޯދަމުންތިބެ. އެހާ އަނިޔާވެރިކަން އިސްކުރަނީ. އަދި ފާޅުގައި ރޭގައި ނަސޭހަތްދެމުން ގެންދިޔަ ލޯޑަރު ފޭރިގަތީ އެއްވެސް ހަމަނުޖެހުމެއް ނެތި މަޑުމަޑުން ތިއްބައި މިނިކާވަގުތަކެއް ސިކާރައެއް ޖަހައިގަންނަ އުސޫލުން އެންމެ އިންސާނަކު ގެންދަން ދިހަވަރަކަށް ވަލު ކުއްތާ އަރައިގަންނަ އުސޫލުން. ފާޅުގައި ފޭރެނީ. ވައްކަންކުރަނީ. އަނިޔާކުރަނީ. މިކަންތަށް ހުއްޓުވަން ޖުޑިސަރީ އޮތީ ވާވެފައިތަ؟ މިހާރު އެގި ރައްޔިތުންނަށް މި ސާފުވަނީ ނަޝީދު ކުރީ ހެޔޮ ވެރިކަމެއްކަން. ޣާޒީ ހައްޔަރުކުރީ ކުރަންވެގެންކަން. މިހާރުތިބި ހުރިހާ ގާޒީން ހައްޔަރު ނުކުރެވެނީސް މި ޤައުމު ސާފެއް ނުވާނެ. މިކަމުން އަރައެއް ނުގަނެވޭނެ. މުހައްމަދު Reply\nJuly 10, 2012 at 3:46 pm\tހަގީގަތުގައިވެސް ވަރަންއަސަރުކުރޭ. ފާތުން އަމާ Reply\nJuly 10, 2012 at 3:18 pm\tފާތުން އަކީ ބާޣީންގެ ތުން ފުއްސެއް….. މަ ދަންނަން އެ ރުނޑި ކާޅު…… ޕޫސްސސސސސސސސސސސސސސސސސ…….\nJuly 10, 2012 at 3:03 pm\tހުރިހާ ބަކަރިތައް މަރާލަންވީ ބާގީތައް!\nJuly 10, 2012 at 3:04 pm\tބަލަ ފާތިމާ ތީހަމަ ހީވާގޮތް… ބަލަގަ މަލާމާތުން ހިއްވަރުދީގެން ވިއަސް ތި އުޅެނީ ފާތުމަމެން ކުރިކަހަލަ ބަޣާވާތެއް އަހަރެމެން ލައްވާވެސް ކުރުވަންތަ..؟ ނޫން ނޫން މިހިރަ ތަނެއް ދޮރެއް ނުދަންނަ މޮޔަޔާ ތި ހީކުރަނީ އަހަރެމެންނަކީވެސް ތިކަހަލަ ހަރާން ބަކަރިން ކަމަށްތަ..!! ބަލަގަ އަހަރެމެން ބަޣާވާތެއް ނުކުރާނަށް، ބަޣާވާތަކީ ކިހާވަރެއްގެ ކކޯއްޗެއްކަން އަހަރެމެން ދަންނަމޭ، އަހަރެމެން މިހެން މަޑުމަޑުން ތިއްބަ ތިތިބަ ސަލާމަތީ ބާރުތަކުން ނުކުމެ ފާތުމަމެން އަނެކަތީގަ ބިޑިއަޅުވަގެން ދަމާ ކޫއްތާ ގެންދާނޭކަމީ ޔަގީން ކަމެކެވެ، އަދި ބުނަމެވެ ތިކަހަލަ ބާޣީންނެއް އެމްޑީޕީއަށް ބޭނުމެއް ނުވާނެއެވެ، އަހަރެމެން ޕާޓީގަ މީހުން މަދުވެގެން ނޫޅެމެވެ، ނިންމާލަމުން ބުނެލަން އޮތީ ރުހުމުގަ ވީއާ ރުހުމުގަ، ރުހުމުގަ ނޫނީ ގަދަކަމުންވެސް ވެރިކަމުން ބާލާނޭކުމުގެ އުފާވެރި ވާހަކަ އެވެ، ދެން މިފަހަރުވެސް ބޯލާ ވައްސަލާމް. މުހަންމަދު Reply\nJuly 10, 2012 at 2:58 pm\tެއެއްވެސް މީހަކަށް އަނިޔާ ކޮންގެއް ނުވާނެ\nJuly 10, 2012 at 2:18 pm\tފާތުންގެހިޔާލާއިފިކުރުބަދަލުވުމުގެކޮޅުމަތިމިފެނުނީއިރާދަކުރެއްވިއްޔާދެންއޭނާވާނީމޑޕމީހަކައް\nJuly 10, 2012 at 11:02 am\tކިތަންމެ ފެލުނަސް މިވެރިކަނ ވައްޓާނުލެވޭނެ.\nހަނދާން ނައްތާލަން ޖެހޭނީ….\nމަ ޗިސްޗިސް ކޮށްލިޔަސް މަ ފިސްފިސްކޮސްލިޔަސް ނުވާނަން އެމްޑީޕީގެ ގުންޑާޔަކަށް././\nJuly 10, 2012 at 10:29 am\tދިވެހިންނައްހިދުމަތްކުރުމައްބާގީންގެންގުޅޭވަލުކުއްތާތަކުގެވިސްނުންގޯސްކޮއްއަނިޔާވެރިންތައްބަލިކޮއްމިގައުމުންމިބާގީންތައްނިކަމެތިކުރައްވާމިގައުމުގެހުންގާނު މުހަންމަދުނަށީދައްދެއްވާއޯގާތެރިދައުލަތެއްމިގައުމުގާލައްވާދޭވެއަދިބޮނަކުވާފުޅިޔަކައްއަޅައިގެންމަސްތުކޮއްގެންއެކުއްޖެއްގެގަޔައްއެރިސަހީމާއިފަހަރިގަޔައްއެރިއިމުރާނާސައިތާނާގެވިސްނުންވިސްނާއިލިޔަސާމިނުބައިގައުމުފިތުނަކުރިދައްޖާލުންގެކިބައިން މިގައުމުސަލާމަތްކޮއްއަބަދުގެއަބަދައްމިގައުމުގެވެރިޔަކީ އޯގާތެރިރައީސްނަށީދުކަމުގާލައްވާފާފަޔެއްވާނަމަފުއްސަވާމިނުބައިބާގީންގެބޯތައްބުރިކޮއްދިވެހިންނައްއުފާވެރިދުވަސްތަކެއް ދެއްވަވާނދޭވެ ﷲ އަކްބަރު ﷲ އަކްބަރު ޖިހާދުކުރާއިރުއަޑުހަރުކޮއްކިޔާ ހުރިހާބާގީންބިރުންވިރޭނެ އަދިކޮންމެފަހުލަވާނެއްގެނިތްކުރީގާފޮތިކޮޅެއްއައްސާ އަދިލިޔޭ ލާއިލާހައިއްﷲ 40 ދުވަސްވާއިރު މިކަންﷲހާސިލުކޮއްދެއްވާނެ\nJuly 10, 2012 at 10:12 am\tއަދިކިރިޔާމިދަނީރަނގަޅުވަމުމިހާރުއެމީހުންގެއަރުތެރޭގާރަނގަޅައްވެސްދާނީކުޅިރަހަލަމުން މޑޕ މީހުންހިތްވަރުކުރާތިﷲއިރާދަކުރެއްވިއްޔާމިބާގީންތައްވަރައްއަވަހައްޖަލުގެގޮޅިތަކުގެތެރެއައްދިގުމުއްދަތަކައްލެވޭނެ މިހާރުފުލުހުންނާސިފައިންއެދަނީބޯގޮވަމުންމިމީހުންނަކީވަރައްބޭއަދަބީބައެއް ސަރުކާރުވައްޓާލުމައްފަހުބަގާވާތުގަހަރަކާތްތެރިވިފަހަރިތެޅިކަލޭގެޔާބޮނަކުވާޔާއިބިލީސްހުސޭނާ މަދަނީއިއްތިހާދުގެއަވަރުކަލޭގެޔާ ބާގީންގެކޭސިޔަރުލައުރާގާސިމާގޮޅާބޯކަލޭގެޔާހާމާނާއެއްކަލަމުޅަބޮނޑިބަތްޖާޑިޔާ މިހުރިހާމީހުންނައްމަރުގެއަދަބުމިފަހަރުވާނީދޭން މިފަހަރުއެއްވެސްގޮތަކައްހިތްތިރިކޮއްގެންނުވާނެއަދިމިމީހުންގެމުދަލާއިފައިސާދައުލަތައްނެގުމައްފަހުމިމީހުންގެއަނބިދަރިންއިސްލާހިއްޔާއައްގެންގޮސްއެތާތިބެވޭނެގޮތްހަދަންޖެހޭނެ ދައުލަތާދެކޮޅައްބަގާވާތްކުރާމީހުންގެހުކުމަކީމަރުﷲގެރަހުމަތާއެކުމިރާއްޖޭގެއަދުލުގެނިޒާމުއިރާދަކުރެއްވިއްޔާރައީސްނަށީދުވެރިކަމައްއަރާތާކުޑަވަގުތުކޮޅެއްގެތެރޭގަފެށޭނެ އެހާހިސާބުންހުރިހާ ހާއިނުންގެބޯތައްބުރިކޮއްނިންމާލަންއަޅުގަނޑައްފެނޭގާޒީއެއްއަނެކެއްޗެއްބެލުމެއްއޭރަކުންނޯންނާނެފަނޑިޔާރުގެއެކުއެކީސާފުކުރުމައްފަހުއަލުންއެތަނައް އެހެންބަޔަކުލާންޖެހޭނެ އޭގެފަހުގަސަމާސާނުކުރެވޭކަހަލަ ހަރުދަނާ މޑޕ ގެސަރުކާރެއްމިރާއްޖޭގާއޮތުމުންމިރާއްޖެކުރިއަރާކައްގިނަވަގުތެއްނުނަގާނެދިވެހިންނަކީއިރެއްގަމަގޫފަތްކެޔަކަސްމިހާރުސޫޖީނުބޮއެއުޅެވޭނެބައެއްނޫން ހަޖަމުނުވާމީހުންނުކިޔާތި\nJuly 9, 2012 at 9:12 pm\tމަ ޗިސްޗިސް ކޮއްލިއަސް މަ ފިސްފިސް ކޮއްލިއަސް،،،،،،،،،،،،،، ސާބަހޭ\nJuly 9, 2012 at 8:34 pm\tމައުމޫނަށް މާތްﷲގެ ލައުނަތްލައްވާތަން ފެންނަމުންދަނީ. ބެއްޔާ މިހާރު އުޅެނީ ވަރަށްހިތްދަތީގަ. ބެއްޔާ ގުރްއާނުގެ އާޔަތްތަކަށް އިންކާރުކުރުމުގެ ނަތީޖާއަކަށްވީ އަހުމަދުސަންދާނޭއާއި ހަސަންސައީދާއި ބޮޑުބުރުމާއާއި ޖަމީލާއި އުމަރުނަސީރާއި އަދާލަތުޕާޓީގެ ސަހީމާއި އިމުރާނާއި މިއެންމެންވެގެން މައުމޫނު ވެރިކަމުން ދުރުކުން. މިހާރުމިކުރާ އަނިޔާގެ ސަބަބުން މައުމޫނު ކަނޑަށް ފެތިގެން ހިގައިދާނެ. ފިރުއައުނަށްވީގޮތަށްވުން މަގޭދުއާއަކީ. ދިވެހިރައްޔިތުންނަށް ހާދައަނިޔާއެކޭ މައުމޫނު ދެމުންއެދަނީ. ބަކުރު Reply\nJuly 9, 2012 at 8:30 pm\tހުރިހާ ޕޮލިސްކުއްތާތަށް މަރަންވީ އަތުޖެހޭހާތަނަކުން\nJuly 9, 2012 at 8:14 pm\tމައުމޫނަށް މާތްﷲގެ ލައުނަތްލައްވާތަން ފެންނަމުންދަނީ. ބެއްޔާ މިހާރު އުޅެނީ ވަރަށްހިތްދަތީގަ. ބެއްޔާ ގުރްއާނުގެ އާޔަތްތަކަށް އިންކާރުކުރުމުގެ ނަތީޖާއަކަށްވީ އަހުމަދުސަންދާނޭއާއި ހަސަންސައީދާއި ބޮޑުބުރުމާއާއި ޖަމީލާއި އުމަރުނަސީރާއި އަދާލަތުޕާޓީގެ ސަހީމާއި އިމުރާނާއި މިއެންމެންވެގެން މައުމޫނު ވެރިކަމުން ދުރުކުން. މިހާރުމިކުރާ އަނިޔާގެ ސަބަބުން މައުމޫނު ކަނޑަށް ފެތިގެން ހިގައިދާނެ. ފިރުއައުނަށްވީގޮތަށްވުން މަގޭދުއާއަކީ. ދިވެހިރައްޔިތުންނަށް ހާދައަނިޔާއެކޭ މައުމޫނު ދެމުންއެދަނީ. ެފާތުން Reply\nJuly 9, 2012 at 6:40 pm\tައަބަދު ވެރިމީހަޔާ ބެހޭގޮތްވަނިއްޔޯ ބާވަރުގަނޑު އެހަދަނީ ހަދަންވީ ގޮތަށް ހުރިހާ ދިވެހި ސިހައިން ނަށް ސާބަސް ސާބަސް ހުރިހާ އެންޑީޕީ މީހުން މަރަންވީ…ގޭގައި ތިބޭނަމަ އެހެނެއް ނުވާނެ،،،،،،،،ކިކިކިކިކި އެކަމަކުވާ! Reply\nJuly 20, 2012 at 7:28 pm\tވެރިމީހާއޭ ނުކިޔާ ދެން ކިޔަންވީ ރައްޔިތުންނޭ، ބަލަގަ ފާތުމާ ، ތި ފާތުމާގެ ކުރިމަތީގައި ރައްޔިތުން އެހަނާ އަރުވަނީ، ފާތުމަ އަތުގަ ހުރި އެއްޗެތި ވެރިންނަށް ދައްކައިގެން މިއަދު ފާތުމަ ހިިތްހަމަ ޖައްސާލައިގެން ތިހުރީ. މާދަމާވެސް ގަދަކަމުން ފިލުވާލީމަ، މިވާހަކަތައް ހަނދާންވާނެ……\nJuly 9, 2012 at 7:19 pm\tފާތުން ތިބުނީ އަބަދު ޖުނުބުވެރި މީހާއާއި ބެހޭވާހަކަ ތޯ؟ ކެކެކެކެކެ؛؛؛؛؛؛؛؛؛؛؛؛؛؛\nJuly 9, 2012 at 7:59 pm\tދިވެހިރައްޔިތުންގެ ގައިގަ ގަވާޢިދާ ހިލާފައް އަތްލާ އަނިޔާކުރާ ފުލުހުންނާ މެދު ގަވަޢިދުން ފިޔަވަޅު އެޅުމަށް ދިވެހިރާއްޖޭގެ ޕޮލިސް އިންޓަގްރިޓީ ކޮމިޝަނަށް ގޮވާލަން. އަދި ކަމާބެހޭ އެންމެހާ ފަރާތްތަކަށް މިކަމަށް ސަމާމާލުކަން ދިނުމަށް ގޮވާލަން، ނޫނީ ދިވެހިރަތްޔިތުން ނިކުމެ މިކަން ހަމައަކަށް އަޅުވަން ޖެހިދާނެ…އަހަރެމެން ނިކުމެއްޖެއްޔާ އެދެން ޒަމާން ދިޔައީ ކޮންމެސް އެއްގޮތަކަށް ކަންނިންމާނަން.\nJuly 9, 2012 at 8:06 pm\tމިއަދު ހަަމަ ހަގިގަތުގަ ވެސް ފުލުހުން ތިބީ ބޭސްކައިގެން،،،މީހަމަ އަޅުގަޑަށް އެނގޭކަމެއް…އެމީހުން އެކޭމަ ދެން ދުނިޔެމަތީކަމެއް ނުހުންނާނެ ދެން އިޖާބަ ދޭނީ ކޮމާންޑަށް ލަދެއް ބިރެއް ފިތެއް ނުހުންނާނެ އެމީހުން ދިވެހިން މަރަންވެސް ފަހަކަށް ނުދާނެ….އެއީ ދާދިފަހުން ރިޔާޒުސޯ އަންގައިގެން އެމް.ޑީ.ޕީ މީހުންނާއި އިސްލާހަށް އެދޭމީހުން ސައިޒަށް ކަޑަން ގެނާބޭހެއް..އެބޭސް ކޭމަ ދެން މައެއް ދަރިއެއް ވަތްކެއް ނުވާނެ….\nJuly 9, 2012 at 8:11 pm\tދިވެހި ގައުމު އެދިގޮވަނީ ދިވެހިދަރިންނަށް ގޮވަނީ\nދިވެހިބިމުން ހެޔޮމަގުގައި ދިވެހިން ކުރިއަށްނެރެގެން\nބިތިބަނުބާ ކުއްތާތައް ކޮށާ އުކާނޭ ބަޔަކަށް\nދިވެހިކަތުން ވިސްނައިގެން 2013އަށް ނިންމާ\nދިވެހިން މިގޮތަށްތިއްބާ ދުވާލުއައިސް ބިޑިއަޅުވާ\nދިވެހިމައިންނާ ބަފައިން އަދި މިދަރިން ހައްޔަރުކޮށް\nދިވެހި ގައުމު ވިއްކާލާ ދިވެހިން ހަމަ ދަރުވާލާ\nމިހެން މިކަން ނިންމާލަން ބަޔަކު ނިކަން ރާވާލާ\nއަވަސްކުރޭ އަވަސްކުރޭ މަގޭ ދީބު މިނިވަންކުރޭ\nހެޔޮއެދޭ ފުލުސް މީހާ Reply\nJuly 9, 2012 at 5:38 pm\tސިފައިން އަހަރެމެންނަށް އަނިޔާކުރާގޮތަށް އަހަރެމެންވެސް ސިފައިން ނަށް އަނިޔާކުރަންވީ..އަހަރެމެންނަށް އަނިޔާކުރާސިފައިން ނާފުލުހުން ފާހަގަ ކޮށް ފަ މަގުމަތިން ފެނުނީމަ ކުރެވުނު އަނިޔާއެއްކުރަންވީ ،، ދެވަނަ ފަހަރު އަހަރަމެންނަށް އަނިޔާކުރަން މަގުމަށްޗަށް ނުނިކުމެވޭ ވަރަށް އަނިޔާކުރަންވީ…\nJuly 9, 2012 at 5:37 pm\tއަހަރެމެނަށް މިއޮތީ ހަގީގީ ބަލާވެރިކަން ޖެހިފައި، މިއުޅޭ ޕާޓޭތައް އަތުން އަތުލާ ހަކުރުތަކާ، ތެޔޮތަކާ، ޑަންޅޮޕްތަކާ އެއްޗިސް ބޯމީހުން އަދި މި އެގުނީ،…..،އަހަރެމެން ދިވެހިން މިހާ ފިޑިވީ ކޮން އިރަކުކަމެއް އަހަންނަކކަށް ނޭގުނެވެ…؟ މީގެ ހައްލަކީ ކޮބާ…!! އަހަރެމެނަށް އޮތީ ދެގޮތް، ފުރަތަމަ ގޮތަކީ ބާޣީން ހެދި ކޮންމެގޮތެއް ހެދިގެން ތެޅިވަރަކަށް ތެޅިގެން ފިތިފަ އަޅުވެތިވެފަ ތިބުން،… ދެވަނަ ގޮތަކީ ފިސާރި ހިއްވަރުހުރި ފިރިހެނުންނަށްވެ، އިސްލާމް ދީނަށްޓަކާ، މި ލޮބުވެތި ގައުމަށްޓަކާ، އަހަރެމެންގެ ދަރިންނަށްޓަކާ ކެރިގެން ނުކުމެ ބޮޑުތަުރުފާނު ޕޯޗްގީޒް ބާޣީންނަށް ދިންކަހަލަ ވަރުހުރި ހަމަލާއެއްދީ ގައުމު މިނިވަން ކުރުމެވެ،….، މި ދެގޮތުންކުރެ ކޮންމެސް އެއްގޮތެއް ހަދަން ޖެހިންޖެކަމަށް ދެކެމެވެ… ޝިފާ Reply\nJuly 9, 2012 at 5:14 pm\tމަސްތުގެ ހާލަތުގައިކަން އެއީ ހަމަ ޔަޤީންކަމެއް. ބަނޑުހައިހޫނުކަމުގައި ތިބި ސިންގާތަކެއް ޖަނަވާރުތަކެއް ޝިކާރަކުރަން އަރައިގަންނަހެން އަހަރެމެން އިންސާނުން ގަޔަށް މިރާއްޖޭގެ ސިފައިންނާ ފުލުހުން އެއަރައިގަންނަނީ. ބިރު ކަނޑާލާފަ ހުރިހާ ރައްޔިތުންނުކުމެ މިކަންތައް ހަމަޔަކަށް އަޅުވަންވީ. ރާއްޖޭގެ ދިފާޢީ ބާރުގައި މިހާރު އެތިބީ ގުންޑާއިންތަކެއް. އެހުރިހާ އާލާތުން އެމުޢައްސަސާއިން ނެރެ އެތަން ސާފުކޮށްގެން މެނުވީ މިރާއްޖޭގައި އެއްވެސް އަމާންކަމެއްނެތް. މިދާވަރުން ދަންޏާ، މިސިފައިންނާ ފުލުހުންވެގެން ރޯމާދުވާލު އަންހެނުން ރޭޕްކުރަންވެސް ފަށާނެ. އެއީ ވައްކަންކޮށް މަސްތުވާތަކެތި ބޭނުންކޮށް އޭގެ ވިޔަފާރިވެސް މިރާއްޖޭގައި އެންމެފުޅާ ދާއިރާއެއްގައި ކުރަނީ ހަމަ މިބައިގަނޑު. ރައްޔިތުންގެ ތެރެއިން ބަޔަކު މަރުވެގެންނަމަވެސް އަހަރެމެންގެ ދަރިންގެ މުސްތަޤްބަލައްޓަކައި، މިޤައުމުގެ ސަލާމަތަށްޓަކައި ނުކުމެ ސިފައިންނާ ފުލުހުން ހިންގަމުން މިގެންދާ ވަލުޖަނަވާރު ޢަމަލުތައް ހުއްޓުވަންވެއްޖެ. LeaveaReply Cancel reply\nތިނަދޫ އިން ދެކޮޅު ހެދުމުން ފައްޅި ވަހީދު އެކަމާ ޝަކުވާ ކޮށްފި\nއޭޑީކޭގެ ޖާގަ ބޮޑު ކުރުމަށް އިއުލާން ކުރުމެއްނެތި އިތުރު ބިމެއް ދެނީ!\nއޭޖީ އޮފީހުން ސީއެސްސީ އަށް ފޮނުވާ ސިޓީ ތައް ފަހުމީ އަށް އެޑްރެސް ނުކުރޭ\nއިލްހާމް ބުރުގާ އަޅުއްވައިފި!\nފަހުމީ ހުރެގެން ބާއްވާ ޖޭއެސްސީ އަދި ސީއެސްސީގެ ޖަލްސާތައް ސައްހަ ނުވާނެ ކަމަށް ދައުލަތުގެ ބަންޑާރަ ނައިބު ވިދާޅުވެއްޖެ!\nAhmed Waheed: އިމްރާނު އެކު އިބްލީސްވެސް ފުޅާ ކޯލިޝަނުގައި!fathun: ޖީއެމްއާރު އަތުން އެއަޕޯޓު އަތުލުމުން ދައުލަތަށް 280 މިލިއަން ޑޮލަރުގެ ގެއްލުން!ތުރުތުރު: ރޭގައި ފައްޅި އަށް ނުނިދިގެން ކުރެވުނު ޓްވީޓުގެ މުރާޖާfathun: މި ޤައުމަކީ ‘ގައުމައިގެން ފަހަތަށް’ ކޯލިޝަންގެ ތަރިކައެއްބާ؟fathun: އިމްރާނު އެކު އިބްލީސްވެސް ފުޅާ ކޯލިޝަނުގައި!: ރޭގައި ފައްޅި އަށް ނުނިދިގެން ކުރެވުނު ޓްވީޓުގެ މުރާޖާfathun: އިމްރާނު އެކު އިބްލީސްވެސް ފުޅާ ކޯލިޝަނުގައި!fathun: އަދާލަތުގެ ޝެއިހުން: ކަންފަތް ބީރުވެ ލޯ ކަނުވެފައި!fathun: ތިނަދޫ އިން ދެކޮޅު ހެދުމުން ފައްޅި ވަހީދު އެކަމާ ޝަކުވާ ކޮށްފިސައިފުﷲ: ސިފައިންނަށް ތުބުޅި ބެހެއްޓުމަށް ހުއްދަ ދިނީ އެމެރިކާ ރުއްސުމަށް ނޫންބާ؟\tމީޑިއާ ގެލަރީ


އެރޭ ލިބުނު ފިނިފެންމާ – ފަހުބައި – Esfiya\nހަމަ އެހިނދުން ރާއިންގެ ކަންފަތްމަތީ އައިނައިތަނެއް ނޭނގި އައި ފަޒީލާ އަތުގަ ހުރި ބާރެއްލާފަ ޖެހިއެވެ.\n” ރާއިން ބުނަން ރަނގަޅު ވާހަކައެއް. ނާފިޒު ގައިގަ އިނގިލި ކުރި ޖައްސާލުމުގެ ކުރިން އެންމެ ފުރަތަމަ އަމިއްލަ އަނބިމީހާގެ ފަތިފުށާ އުޅުން ހުރިގޮތް އޮޅުންފިލުވާ. ނާފިޒު މިގެއަށް އައި ފުރަތަމަ ދުވަހު ވެސް ނާލީގެ ހުރިހާ ވާހަކައެއް އަހަންނަށް ވަނީ ކިޔާދީފަ. މިހުރިހާ ދުވަހެއްވަންދެން އެއްޗެއް ނުބުނެ މަޑުކުރީ އާއިލާގެ ހަމަޖެހުމަށްޓަކާ ” ފަޒީލާ ދައްކަމުންދިޔަ ވާހަކަތައް އެއްގޮތަކަށްވެސް ނާލީ އަކަށް އަދި ރާއިން އަކަށް ނުވިސްނުނެވެ. ނާފިޒު އެވަނީ ފަޒީލާގެ ލޮލުގަ ވަރުގަދަ އަނދުނެއް އަޅުވާފައެވެ.\n” ދައްތާ ކީކޭ ތިކިޔަނީ. ދައްތަ ތިދައްކާ ވާހަކައެއް އެއްގޮތަކަށްވެސް ނުވިސްނުނު ” ނާލީ އަށް ރޮވުނީ ފަޒީލާގެ ދުލުން އިވުނު ވާހަކަ ތަކާ ހުރެއެވެ. ހުރިހާ ކަމެއް ވަމުން ދިޔައިރުވެސް ނާފިޒު މާ ރަނގަޅު މީހަކަށްވެގެން މަޑުމަޑުން ހުއްޓެވެ.\nނާފިޒުގެ މަކަރުވެރިކަމުން މުޅިން އޮޅުވާލައިގެން ވަނީ ފަޒީލާ އަށް ހުރިހާ ވާހަކައެއް ކިޔާދީފައެވެ. ނާލީގެ ސަބަބުން ހާނިސާ މެންގެ ގޭގަ ވެސް ނޫޅެވުނު ވާހަކައެވެ. ނާލީ އަކީ މުދަލާ ފައިސާއަށްޓަކައި ކޮންމެ ފަދަ ކަމެއްވެސް ކޮއްފާނެ ކުއްޖެއްކަމެވެ. ފަޒީލާ ކޮންމެ ގޮތަކަށް ވާހަކަ ދެއްކި ނަމަވެސް އެކަން ރާއިން އަކަށް ގަބޫލެއް ނުކުރެވުނެވެ. ރާއިން އަމިއްލަ ނަފުސަށްވުރެ ބޮޑައް އިތުބާރުކުރާ ނާލީ ރާއިން އަކަށް އެއްވެސް ކަމެއް އޮޅުވައެއް ނުލާނެއެވެ. ރާއިން ނާލީގެ އަތުގަ ހިފާ ބާރުކޮށްލިއެވެ. ނާލީގެ ލޮލުން ހިފެހެއްޓުމެއްނެތި ކަރުނަ ފައިބަމުން ދިޔައެވެ.\n” ފަޒީލާ މޮޔަވެގެންތަ ތިއުޅެނީ. ނާލީ އަކީ އެކަހަލަ ކުއްޖެއްނޫންކަން ހަމަ ރަނގަޅަށް ފަޒީލާ އަށް އިނގޭނެ ” އާރިފާ އަށް އަޑުއަހަން ކެތްނުކުރެވިގެން އައިސް އެންމެންގެ ކުރިމަތީ ހުއްޓުނެވެ.\n” މަންމަ އަށްވެސް ބަނޑުއަޅާ ވިހޭ ދަރި ދައްކާ ވާހަކައަށް ވުރެ ބޮޑައް ގަބޫލު ކުރެވެނީ މި ވިޔާނުދާ ނާލީ ދައްކާ ވާހަކަތަ؟ ” ފަޒީލާ ހިތްހަމް ނުޖެހި ހުރެ ބުންޏެވެ.\n” ފަޒީލާ ތިދައްކަނީ އެހެންމީހެއް ދައްކާފަ ހުރި ދޮގު ވާހަކަތަކެއް. ފަޒީލާ ދައްކާ ވާހަކަ އެއްނަމަ މަންމަ އަށް ގަބޫލު ކުރެވުނީސް ” އާރިފާ ވެސް ދުލެއް ނުކުރެއެވެ.\n” ފަޒީ ދެން ހުއްޓާލާ. މަންމަ ކުރިމަތީ ތިގޮތަށް ޒުވާބު ކުރުމަކީ ރަނގަޅު ކަމެއްނޫން. އެހެންނޫނަސް ދެން ނާލީ ގެ ފަރާތުން އެކަހަލަ ކަމެއް ނުފެންނާނެ ކަމަށް ބަލާފަ ފަޒީ އޭނައަށް މާފުކުރޭ. އަހަރުމެން މީ އެއް އާއިލާ އެއްނު ” ނާފިޒު އަކީ ފިރިހެނަކަށްވިޔަސް ލޮލުން ކަރުނަ ފާއްދާލާފައި ވެއެވެ. އަޑުގައި އެކުލެވިފައިވަނީ މަޑުމައިތިރި ކަމެވެ.\n” ރާއިން.. މަންމާ އަހަރެން ދޮގެއް ނަހަދަން ” ނާލީ އަށް ގިސްލެވެން ފެށިއެވެ.\n” ހުރިހާ ކަމެއް ފަޅާއެރީމަ ދެން ތީ ކޮންކަމެއް. ދެންވެސް ކުރި ކުށައް އެއްބަސްވެފަ ތިކަން ހުއްޓަން އުޅެބަލަ ” ފަޒީލާ ހުރީ ދޫކުރާ ގޮތަކަށް ނޫނެވެ. އާރިފާ އަކަށް މަޑަކުން ނުހުރެވުނެވެ. ފަޒީލާގެ ކަންފަތްމަތީ ހުރި ބާރަކަށް ޖެހިއެވެ.\n” ފަޒީލާ ތިހިރީ ހަމަ ރަނގަޅަށްވެސް މޮޔަވެފަ. އެހެންނޫންނަމަ ނާފިޒު ކަހަލަ މީހަކާ ހެދި ތިވަރެއް ނުވާނެ ” މަންމަ އަށް ޖަވާބުދާރީ ވުމުގެ ގޮތުން ފަޒީލާ އަނގަހުޅުވާލުމުގެ ކުރިން ގެއަށް ވަދެގެން އައި ހާނިސާ އާ ދިމާލަށް އެންމެންގެ ސަމާލުކަން ހުއްޓުނެވެ.\nހަގީގަތުގަ ހާނިސާ މިގެއަށް އައީ މިކަހަލަ ވަގުތެއްކަން އެނގިގެނެއް ނޫނެވެ. އިއްތިފާގުން މިކަހަލަ ކަމަކާ ދިމާވީ އެވެ. ހާނިސާ ފެނުމާއެކު ނާފިޒުގެ ގާތަށް އައީ އަމަށަކު ރުޅިއެއް ނޫނެވެ. ފަޒީލާ އަށް ވެސް ވީ ހަމަ އެވަރެވެ. ހާނިސާ ފެނުމުން ނާލީ އަވަސް އަވަހަށް ގޮސް ހާނިސާ ގާތަށް ހުއްޓި އާދޭސް ކުރަން ފެށިއެވެ. އާރިފާ އަށް އަދި ރާއިން އަށްވެސް ހާނިސާ އަކީ ކާކުކަމެއް ނޭނގެއެވެ. އެކަމަކު ނާލީ ގޮސް ވާހަކަ ދައްކަން ފެށުމުން އެހިސާބުން އެއީ ކާކުކަން އެމީހުންނަށް އޮޅުން ފިލައިފިއެވެ.\n” ދައްތާ. އަހަންނަށް ދުވަހަކުވެސް ކަމެއް ކޮށްދެންޔާ ފަޒީ ދައްތައަށް ނާފިޒު އަހަންނާ ދޭތެރޭ ކަންތައް ކުރިގޮތް އޮޅުންފިލުވައިދީބަލަ. ހެޔޮނުވާނެ ” ނާލީ ހާނިސާގެ ދެއަތުގަ ހިފާ އާދޭސް ކުރިއެވެ.\nހާނިސާ ގެ ހިތް ފުރިގެން ބަންޑުންވި ކަހަލައެވެ. އެނިކަމެތި އަންހެންކުއްޖާ އާ މެދު ހާނިސާ އަށް ކަންތައް ކުރެވިފައިވަނީ ވަރަށް އިހާނެތި ކޮށެވެ. އެހުރިހާ ކަމަކަށް ހާނިސާ ނާލީގެ ކިބައިން މައާފަށް އެދެން ބޭނުމެވެ. އެކަން ހާނިސާ މިއަދު ކުރާނެއެވެ. ނާލީ އެއްފަރާތަކަށް ޖައްސާލުމަށްފަހު ހާނިސާ ކުރިއަށްޖެހި ފަޒީލާގެ ކުރިމަތީ ހުއްޓުނެވެ.\nނާފިޒު ގެ ރުޅިވެރިކަމުން ފުރިފާވި ދެލޮލުން ހާނިސާ އާ ދިމާލަށް ބަލަމުން ދިޔައެވެ.\n” ފަޒީލާ . އަހަންނަށް އިނގޭ އަހަރެން ދެކެ ފަޒީލާ މިވަގުތު ވަރަށް ރުޅިއަންނާނެކަން. އެކަމަކު ބުނަން. މިހާރު އަހަރެންނަކީ ނާފިޒު އާ އެއްވެސް ގުޅުމެއް ހުރި މީހެއްނޫން. ނާފިޒު އަހަރެން ވަރިކޮށް އަހަރެންގެ ގެ ވެސް އަހަރެންގެ ނަން މައްޗަށް ބަދަލުކޮށްދީފި ” ފަޒީލާ އަށް ބަލާލެވުނީ ނާފިޒު އާ ދިމާލަށެވެ. ހައިރާންކަމާ އެކުއެވެ.\nއަނެއްކާވެސް ހާނިސާ ވާހަކަ ދެއްކިއެވެ.\n” ފަޒީލާ ނާހާނަންތަ އަހަރެން ވަރިކޮށް އަހަރެންގެ ގެ އަހަންނަށް ދިނީ ކީއްވެގެންކަން ” ފަޒީލާ އެއްވެސް އެއްޗެކޭ ނުބުނުމުން ދެންވެސް ވާހަކަ ދެއްކީ ހާނިސާ އެވެ.\n” އަހަންނަށް މިވީހާ ދުވަހު ނާފިޒު ދިން އަނިޔާގެ ބަދަލުގަ އަހަރެން އުޅުނީ ފަޒީލާ އަށް ގުޅާ ނާފިޒު ނާލީ އާ ދޭތެރޭ ކަންތައް ކުރި ހުރިހާ ގޮތެއްގެ ވާހަކަ ކިޔާދޭން. އެކަމަކު ކިޔާ ދިނުމުގެ ކުރިން ނާފިޒު އަހަރެން ގާތުން އެދުނީ އެއިން އެއްވެސް ކަމެއް ކިޔާ ނުދީފިނަމަ ނާފިޒު އަހަރެން ވަރިކޮށް އަހަރެންގެ ގެވެސް އަހަންނަށް ދޭން. ނާފިޒު އެގޮތަށް ކަންތައް ކުރިވެސް މެ. އެކަމަކުވެސް މިއަދު އަހަރެން މިގެއަށް މިއައީ ހަމައެކަނި ނާލީ ގާތުން މައާފަށް އެދެން ” ހާނިސާ ފުން ނޭވާއެއްލުމަށްފަހު ފެށުނީއްސުރެ ހާނިސާ އަށް އެނގިފަވާ ހިސާބަށް ނާފިޒު ނާލީ އާ ދޭތެރޭ ކަންތައް ކުރި ހުރިހާ ގޮތެއް ކިޔާދިނެވެ. އެންމެންނަށް ވެސް ބަލާލެވުނީ ނާފިޒު އާ ދިމާލަށެވެ um diese jungs herumblättern.\nފަޒީލާގެ ލޮލުން ކަރުނަ އަންނަންފެށީ އެހިސާބުން ފެށިގެންނެވެ. ހިނދުކޮޅެއް ކުރިން ނާލީ އާ ދިމާލަށް ކިޔުނު އެއްޗިސް ހިތަށް އެރުމާއެކު ފަޒީލާ އަދި މާބޮޑައް ދެރަވިއެވެ.\nޕޮލިހުންގެ ޓީމް ގެއަށް އައިސް ވަންތަން ފެނުމުން އެންމެންވެސް ހައިރާންވިއެވެ.\n” ހާސްނުވޭ. އަހަރުމެން މިއައީ ނުޝޫ މަރާލުމުގަ އެންމެ އިސްކޮށް ހަރަކާތްތެރިވި އަހުމަދު ނާފިޒު ބަލާ ” ނާލީ އާ ރާއިން ފިޔަވާ ދެންތިބި އެންމެންނަށްވެސް އެކަކު އަނެކަކަށް ބަލާލެވުނީ އަޑުއިވުނު ގޮތް ކަމަށް ހީކޮށެވެ. އެކަމަކު ކަންތައް ވީ މުޅިން ހިލާފަށެވެ. އެކަމުގަ ބައިވެރިވި އެންމެންވަނީ ޕޮލިހުންގެ ބެލުމުގެ ދަށަށް ގެނެވިފައެވެ. އެމީހުންގެ ފަރާތުން ލިބުނު މައުލޫމާތުން ނާފިޒުގެ ހަގީގަތް ފަޅާ އެރީއެވެ. ފަޒީލާ ގިސްލާ ރޮމުން ދިޔައެވެ. އާރިފާ ފަޒީލާ ހަމައަކަށް އެޅުވޭތޯ މަސައްކަތް ކުރަމުން ދިޔައެވެ. އެކަމަކު އެހާ ލޯބިވާ މީހަކު އެގޮތަށް ކަންތައް ކުރުމުން ފަޒީލާ އަށް ލިބިފައިވަނީ ބަރުދާސްތު ކުރަން ދަތި ވޭނެކެވެ.\nނާފިޒުގެ ކަންތައްތައް ފަޅާ އެރުމަށްފަހު ފަޒީލާގެ ދިރިއުޅުމަށްވަނީ ބޮޑެތި ބަދަލުތަކެއް އައިސްފައެވެ. ފަހަރެއްގަވެސް ނާފިޒު އާ މެދު ވިސްނާ ވަގުތު ބޭކާރެއް ނުކުރެއެވެ. ގޭތެރޭގަވެސް އުޅެމުންދަނީ އެންމެންނާ ގުޅިގެން އެކީގައެވެ. ދެން ފަޒީލާ ފަހަރެއްގަވެސް ނާފިޒު ކަހަލަ މީހަކާ އެކު ނޫޅޭނޭއެވެ.\nރާއިން ކޮޓަރި ތެރެ ހާވަމުން ދިޔައީ މުހިއްމު އެއްޗެއް ހޯދުމަށެވެ. ކުއްލިއަކަށް ކަބަޑުގެ އެންމެ ތިރީބައިގަ ހުރި ފޮތްތައް ނެގިވަގުތު އެތަނުން ފޮތެއް ތެރެއިން އެއްޗެއް ވެއްޓުނެވެ. ރާއިން ފޮތްތައް އެއްފަރާތެއްގަ ބެހެއްޓުމަށްފަހު ވެއްޓިފަ އޮތް މާ ނަގާ އެއަށް ބަލާލިއެވެ. އަދި އެމާވެއްޓުނު ފޮތް ރަނގަޅަށް ބަލާލިއިރު އެއީ ނާލީގެ ފޮތެކެވެ. ފޮތުގަ މާގިނަ އެއްޗެއް ލިޔެފައެއް ނެތެވެ. އެކަމަކު ވަކިވަކިން ގަނޑުތައް އުކާލިވަގުތު ލޮލުގަ އަޅައިގަތީ ފޮތުގެ މެދެއްހާ ހިސާބުގަ ތަތްކޮށްލާފަ އިން ކާޑެވެ.\nއާއެނކެވެ. އެއީ ރާއިން އެންމެ ފުރަތަމަ ހަދިޔާއަކަށް ނާލީއަށް ދިން ރަތް ފިނިފެންމަލެވެ. އެމާ އެވަނީ މިހާރު ހިކިފައެވެ. ރާއިން މާ ހިފައިގެން ހުއްޓަ ނާލީ އައިސް ރާއިންގެ ގައިގަ ފަހަތުން ބައްދާލިއެވެ.\n” ކިހާ ދެރަ .. ވެއްޓި މިމާ މިހަލާކުވީ. ދެން ކިހިނެތްހަދާނީ ” މަލުގެ ފިޔަތައްވަނީ ކޮންމެވެސް ވަރަކަށް ހިކިފަ އޮތުމުގެ ސަބަބުން ނެއްޓިފައެވެ.\n” ތިމާ ހަލާކުވިޔަސް މިމާ ހަލާކުނުވަންޔާ އެނިމުނީނު ” ނާލީ ލަދުވެތިކަމާއެކު ބުނެލިއެވެ. ތެދެކެވެ. އެރަތް ފިނިފެންމާ ހަލާކުވިޔަސް ނާލީ ގަދަވެ ސަލާމަތުން ހުރިއްޔާ ރާއިން އަށް އެނިމުނީއެވެ. ނާލީ އަކީ ރާއިންގެ ހުރިހާ އުއްމީދެވެ. ރާއިންގެ އަތުތެރޭ ބޮނޑިވެލައިގެން ހުރި ނާލީ އަބަދުގެ އަބަދަށް ރާއިންގެ ލޯތްބާއެކު ދިރިއުޅުން ދެއްވާތޯ ﷲގެ ހަޒުރަތަށް ދުއާ ކުރިއެވެ.\nވާވް.. ހާދަ ރީއްޗޭ މިވާހަކަ…. އުނމީދު ކުރަން މިކަހަލަ ރީތި ވާހަކަ އެއް ވ އަވަހަށް ފެންނާނެ ކަމަށް..\nވަރަށް ވަރަށް ހަބޭސް… މިކަހަލަ ރީތި އެހެން ވާހަކައެއް ފެންނާނެ ކަމަށް ހީކުރަން……\nhageegathakeee mi ah vure reethi vaahaka eh nukiyan adhi\nMi vaahaka v v v v v the reethi.♡ ninmun vx v v reethi. Keep it up. .♡♥\nFinally hurihaa kameh rangalhuvy\nHama aslu ves rovun ???\nއެލީޝާ2ވަނަބައި\nލޯބިވެވުނީ އެވެ. – 13


Midhiya Haftha gai 53 Accident, 232 Vehicle ehgai Sticker jehi\nމިދިޔަ ހަފްތާގައި 53 އެކްސިޑެންޓް، 232 ވެހިކަލެއްގައި ސްޓިކާ ޖެހި\nމިދިޔަ ހަފްތާގެ ތެރޭގައި އެކަނިވެސް 53 އެކްސިޑެންޓް ހިންގާފައީ ވާކަމަށް ފުލުހުން ބުނެފިއެވެެ.\nފުލުުހުންގެ ޓްރެފިކް މެނޭޖްމަންޓް ޑިޕާޓްމަންޓުން ކޮންމެ ހަފްތާއަކު އާންމުކުރާ މައުލޫމާތުގައި ބުނާގޮތުން މިދިޔަ ހަފްތާގައި 53 އެކްސިޑެންޓް ހިނގާފައިވާއިރު، ޕާކިން ގަވާއިދާ ހިލާފުވެގެން 232 ވެހިކަލެއްގައި ޕާކިން ސްޓިކާ ވަނީ ޖަހައިފައެވެ.\nއަދި ގަވާއިދާ ހިލާފަށް ޕާކުކޮށްފައި އޮތުމުން، ވެހިކަލްގެ ވެރިންނަށް ގުޅައި، ނެގުމަށް އަންގައިގެން ވެސް ނަގާފައިނުވާތީ، 200 ވެހިކަލެއް ވަނީ މަގުމަތިން ވަނީ ނަގައިފައެވެ. އޭގެ އިތުރުން 42 ސައިކަލަކާއި4ކާރެއް ފުލުހުން މިދިޔަ ހަފްތާގައި ވަނީ ޓޯކޮށްފައެވެ.\nފުލުހުން ހިއްސާކޮށްފައިވާ މައުލޫމާތަށް ބަލާއިރު، މިދިޔަ ހަފްތާގައި 934 ވެހިކަލް އެއް ފުލުހުން ވަނީ ބަލައި ފާސްކޮށްފައެވެ. އޭގެ ތެރެއިން އެންމެ ގިނައީ ރޯޑްވާދިނެސް ނެތް މައްސަލަ އާއި ލައިސެންސް ނެތި ދުއްވި މައްސަލަތަކެވެ.\nއެގޮތުން ލައިސެންސް ނެތި ދުއްވި 139 މައްސަލައަކާއި ލައިސެންސް އޮވެ، އަތުގައި ކާޑު ނެތި ދުއްވި 77 މައްސަލައެއް ފާހަގަކޮށްފައިވާއިރު، ރޯޑްވާދިނެސްނެތް 60 މައްސަލައެއް ވަނީ ފާހަގަކުރެވިފައެވެ.\nއަދި އަހަރީ ފީ ނުދައްކައިގެން 55 މައްސަލައަކާއި އިންޝުއަރެންސް ނެތް 42 ވެހިކަލެއް ވެސް ފުލުހުން ވަނީ ފާހަގަކޮށްފައެވެ.


Amilla furaana risk kurumah fahu ehen meehun salaamaiy kurumah...\nހޮނިހިރު 30 މެއި 2020\n1441 ޝައްވާލް 07\nކޮވިޑް19: މޯލްޑިވިއަންގެ ޚިދުމަތް\nއަމިއްލަ ފުރާނަ ރިސްކު ކުރުމަށްފަހު، އެހެން މީހުން ސަލާމަތް ކުރުމަށް މޯލްޑިވިއަންގެ މުވައްޒަފުން ޚިދުމަތުގައި\nޚިދުމަތައް ނުކުމެ ތިބީ މަސައްކަތުގެ ރިސްކް އެނގި ތިބެ\nމުވައްޒަފުން މަސައްކަތް ކުރަމުންދަނީ އަމިއްލައަށް އިސްނަގައިގެން\nކޮވިޑް ޕޮސިޓިވް ކޭސްތައް އުފުލަން ޖެހިދާނެ ކަމަށް ކުރިން ހީވެފައިވެސް ނެތް\nކ. މާލެ | 10 މެއި 2020 | އާދީއްތަ 16:06 | 7,933\nމޯލްޑިވިއަންގެ ސީޕްލޭން ޕްޒިޓިވްވި މީހުންތަކެއް ގޮވައިގެން - ބަލި މީހުން އުފުލުމުގައި މޯލްޑިވިއަންގެ ދައުރު ބޮޑު - ރާއްޖެއެމްވީ\nކޮވިޑް-19 ގެ ބިރުވެރި ރޯގާއާއެކު މުޅި ޤައުމު މިވަނީ ނާމާން ކަމެއްގެ ތެރޭގައެވެ. މި ބިރުވެރި ހާލަތުގައި ކުރީ ސަފުގައި މަސައްކަތްކުރާ އެތައް ބަޔަކު އެބަ ތިއްބެވެ. ޑޮކްޓަރުންނާއި ނަރުހުންނެވެ. ސިއްހީ އެހެން ޚިދުމަތްތެރިންނެވެ. ސަލާމަތީ ބާރުތަކުގެ އޮފިސަރުންނެވެ. ކުނިކަހާ، ކުނި ނަގާ ފަރާތްތަކާއި އެ ނޫން ވެސް އެތައް ބައެކެވެ. މީގެ ތެރޭގައި ރަށްރަށުން ބައްޔަށް ފައްސިވާ މީހުންނާއި، އެމީހުންގެ ކޮންޓެކްޓްތަކާއި، ބަލީގެ ސާމްޕަލް ހިފައިގެން ދަތުރު ކުރުމަށް ވުރެ ނުރައްކާ ބޮޑު އެހެން ކަމެއް އޮންނާނެ ބާވައެވެ؟ މި ނުރައްކާތެރި މަސައްކަތްތައް އެހެން މީހުންގެ ފުރާނަ ސަލާމަތް ކުރުމުގެ ގޮތުން ކުރަމުން އެނގެންދަނީ ދިވެހި ގައުމީ އެއަރލައިން - މޯލްޑިވިއަންގެ ހިތްވަރު ގަދަ މުވައްޒަފުންނެވެ.\nބަޔަކު ލަފާ ވެސްކޮށްފައި ނެތް މިހާލަތު, މި ކުޑަކުޑަ ރާއްޖެއާ ބައްދަލުވެ، ދުވަހުން ދުވަހަށް ބިރުވެރިކަން ބޮޑުވަމުން ދާއިރު، ރަށްތައް ފުރަބަންދުވެ، ކުންފުނިތަކާއި އޮފީސްތަކުގެ މަސައްކަތްތައް ހުއްޓާލާ، އިގްތިސާދު ތަޅު ލެވިފައި އޮތަސް މޯލްޑިވިއަންގެ މުވައްޒަފުންގެ މަސައްކަތައް އެއްވެސް ލުއި ކަމެއް ނެތެވެ. އޭގެ ބަދަލު ވެފައި އެމީހުންގެ މަސައްކަތް އިތުރަށް މާބޮޑަށްވެސް ސީރިއަސް ވީއެވެ. މަތިންދާ ބޯޓްތަކާއި ސީޕްލޭންތައް ވެސް މެދުކެނޑުމެއް ނެތި އެދަނީ އުދުހެމުންނެވެ. އާންމު ހާލަތެއްގައެއް ނޫނެވެ. އާންމު ފްލައިޓްތަކެއް ވެސް ނޫނެވެ. ކެޕްޓަނުންނާއި ކުރޫއިން އާންމު ޔުނިފޯމުގައެއްގަ ވެސް ނޫނެވެ.\nމޯލްޑިވިއަންގެ މި އޮޕަރޭޝަންތައް ކުރިއަށް ގެންދާ ގޮތާއި، ފްރޮންޓްލައިންގައި މަސައްކަތް ކުރާ ގޮތް އެޕްރީލް މަހުގެ9ވަނަ ދުވަހު މީޑިއާތަކަށް ދައްކާލިއެވެ. ކޮވިޑް-19 ޖެހިފައިވާ ބަލި މީހުންނާއި، ބަލި ޓެސްޓް ކުރުމަށް ނަގާފައިވާ ސާމްޕަލް ތައް ރަށްރަށުން ހިފައިގެން ވެލާނާ އިންޓަނޭޝަނަލް އެއަރޕޯޓުގެ ސީޕްލޭން ތަކަށް ޚާއްސަ ކުރެވިފައިވާ ސަރަހައްދަށް އައިސް ފްރަންޓްލައިންގައި ކޮޅުކޮޅު މައްޗަށް ހަރަކާތްތެރިވާ އެކުންފުނީގެ މުވައްޒަފުންނާ ބައްދަލުވެ އެމީހުންގެ މަސައްކަތްތަކާ ބެހޭ ގޮތުން މި ލިބުނު ފުރުސަތުގައި ވާހަކަ ދައްކާލެވުނެވެ.\nމި ގޮތުން ފުރަތަމަ ބައްދަލުވި ފަރާތަކީ ސީ ޕްލޭންގެ އޮޕަރޭޝަން މެނޭޖަރ މުހައްމަދު ގުދުރަތުﷲ އެވެ. ގުދުރަތު ކިޔައިދިން ގޮތުގައި، ކޮވިޑް-19 އަށް ފައްސިވެފައިވާ މީހުން ސީޕްލޭންގައި އުފުލަން ޖެހިދާނެ ކަމަށް ކުރިން ވިސްނިފައެއް ނެތެވެ. ގުދުރަތު މިވާހަކަތައް ކިޔައި ދިން ވަހަކީވެސް ބައްޔަށް ފައްސިވި 23 މީހުން ސީޕްލޭންގައި އުފުލި ދުވަހެކެވެ.\nމިކަން ސްޓާޓްކުރި އިރުގައި އެއްވެސް ވަރަކަށް ނުވިސްނަން ޕޮޒިޓިވް ކޭސްތައް އުފުލާނެކަމާމެދު. ނިންމާފަ އޮތީ ކަނޑުމަގުންނޭ ޓްރާންސްފަރ ކުރާނީ. މިއަދުވެސް ގާތްގަނޑަކަށް 23 ޕޮޒިޓިވް ކޭސް އުފުލި. ކޮވިޑާއި އެކު އުޅެންޖެހޭނީ. އެގޮތަށް ނިންމައިގެން މިހިރީ. އިކޮނޮމީއަށް ވަރަށް ބޮޑެތި ބަދަލުތައް އަންނާނެ. އެކަމާ ކުރިމަތިވެސް ލާންޖެހޭނެ. މި ބަލަނީ ވިހާވެސް އަވަހަކަށް ބޯޑަރުތައް ހުޅުވި، މެއިން އޮޕަރޭޝަން ފެށޭނެ ދުވަހަކަށް.\n~ ސީ ޕްލޭންގެ އޮޕަރޭޝަން މެނޭޖަރ މުހައްމަދު ގުދުރަތުﷲ\nބައްޔަށް ފައްސިވެފައިވާ މީހުން އުފުލަން ބަލާއިރު ސީޕްލޭންގެ ޖާގަ ކުޑަވުމަކީވެސް ބޮޑު މައްސަލައެކެވެ. އެއީ ވަރަށް ބޮޑު ރިސްކެކެވެ.\nބަލި މީހުން އުފުލުމުގައި ރައްކާތެރި އުސޫލުތަކެއް އޮންނަނީ ކަނޑައަޅާފައިވެ އެވެ. އެގޮތުން "ޕޮޒިޓިވް" ކޭސް އުފުލަނީ، ހުރިހާ ކުރޫއިން ތިބެނީ ހަޒްމަޓް ސޫޓުގައެވެ. "ސަސްޕެކްޓް" ކޭސްއެއް އުފުލާ ކަމަށް ވާނަމަ ބޭނުންކުރަނީ ގައުންއެވެ. އަދި ނޯމަލް ކޭސްއެއް، ނޫނީ ކަރަންޓީނު ނިންމާފައި އަންނަ ނުވަތަ ލޮކްޑައުން ކަރަންޓީނަކަށް ގެންދާ ފަރާތްތަކަށް ބޭނުންކުރަނީ މާސްކާއި އަންގި އެކަންޏެވެ.\nގުދުރަތު ކިޔައިދެއްވި ގޮތުގައި، ކަމާ ބެހޭ އިސް މުވައްޒަފުންނާ މަޝްވަރާކޮށް މި ބިރުވެރި އޮޕަރޭޝަން ހިންގުމަށް ކްރޫން ވަނީ ޓީމު ތަކަކަށް ބަހާލައިފަ އެވެ. ކޮންމެ މަތިންދާ ބޯޓަކަށް ވެސް ވަކި ކްރޫންތަކެއް އޮންނަނީ ކަނޑައަޅާފައެވެ.\n"ދެން އެބަޔަކު އުޅޭނީ އެ ކްރޫ ސެޓާ އެކު. ކަމެއް ދިމާވެއްޖެ ހާލަތެއްގައި މިސާލަކަށް މާލޭގެ ގެތަކުގައި އުޅޭ ކަމަށްވާނަމަ އެ ހިސާބު ލޮކްޑައުން ކުރީ. މާލެ ލޮކްޑައުން ކުރިއިރު ދިމާވި އެއް ކަމަކީ އަޅުގަނޑުމެންގެ ޓްރެއިނިނގް ކެޕްޓަން ދިރިއުޅެމުންދިއަ ގެއަކީ މާލެއިން ފުރަތަމަ ޕޮޒިޓިވްވި ކޭސް ފެނުނުގެއާއި ޖެހިގެން ހުރި ގެއެއް. ޕޮޒިޓިވްވި ކޭސްއެއް ފެނުމުން އޮފީހަށް ނާދެވިވެސް ތިބި. ގާތްގަޑަކަށް ދެ ހަފްތާ މަޑުކުރުމަށްފަހު ނުކުތީ. ޕޮޒިޓިވް ކޭސްތައް އަޅުގަނޑުމެން އުފުލާނީ އެންމެ ކުރޫ ސެޓެއް ލައްވާ. ދެން އެކްރޫސެޓް އައިސޮލޭޝަނަކަށް ދާންޖެހިއްޖެ ހާލަތެއްގައި ދެވަނަ ސެޓެއް އަންނާނެ. ދެން އެއަށްފަހު އަޅުގަނޑާ [މޯލްޑިވިއަންގެ ސީޕްލޭންގެ ޗީފް ޕައިލެޓް] މޫސާ މަންސޫރާ ވެސް ހުންނާނެ. މަތިންދާ ބޯޓަށް އަރާ ދުއްވޭ ގޮތަށް މިތިބެނީ ރެޑީގައި."\nސީ ޕްލޭންގެ އޮޕަރޭޝަން މެނޭޖަރ މުހައްމަދު ގުދުރަތުﷲ - މޯލްޑިވިއަންގެ މުވައްޒަފުން މަސައްކަތް ކުރަމުންދަނީ އަމިއްލަ އަށް އިސްނަގައިގެން\nގުދުރަތު ވިދާޅުވި ގޮތުގައި މި ނުރައްކާތެރި އޮޕަރޭޝަންގައި ކުރޫން ދެމި ތިބީ އަމިއްލައަށް އިސްނަގައިގެން، އަމިއްލަ އަށް މި ޚިދުމަތް ދޭން ބޭނުން ވެގެންނެވެ. މިއީ ރޯދަ މަސް ކަމަށް ވެފައި، ކުރިމަތިވެފައިވާ ހުރަސްތަކާއެކު މަސައްކަތް ކުރުމަކީ އުނދަގޫ ކަމެއް ކަމަށާއި، އެހެން ނަމަވެސް މުވައްޒަފުން މަސައްކަތުގައި އުޅެމުން ދަނީ ގައުމީ ކަމެއްގެ ގޮތުގައި ދެކިގެންކަން އެނާ ފާހަގަ ކުރެއްވިއެވެ. އެހެންކަމުން މިހާތަނަށް އެއްވެސް މުވައްޒަފަކު ހިތްހަމަ ނުޖެހިގެން ޝަކުވާ ނުކުރާ ކަމަށް އޭނާ ވިދާޅުވިއެވެ. އެކަމަށް ގައުމީ އެއާލައިންގެ މެނޭޖްމެންޓުން ވަރަށް އުފާކުރެ އެވެ.\nމިތާނގައި ސްޓޭޝަން ވެގެން ތިބޭނެ ކުރޫއިން ތައްވެސް. ޕޮޒިޓިވް ކޭސްތައް ނިންމާފައި އައިސް އެބޭފުޅުންދާނީ އެމްއޭސިއެލްގެ ފަޔަރ އެންޑް ރެސްކިއު ތަނަށް ގޮސް އެތަނުގެ ޗެމްބާއިން ޑިސްއިންފެކްޓް ކޮށްގެން މިކޮޅަށް އައިސް2ގަޑިއިރު ކޮށްފައި މަޑުކުރާ ގޮތަކަށް، ކްރޫއިން ކައި ބޮއި ނިދާ ހުރިހާ ކަމެއް ކުރަނީ މިތާގައި.\nގުދުރަތުގެ އުއްމީދަކީ މިކަން އަވަހަށް ކޮޅެއްގައި ޖެހި ވީހާވެސް އަވަހަކަށް އާއްމު ހާލަތައް ރުޖޫއަވުމެއެވެ. އޭވިއޭޝަންގައި މަސައްކަތް ކުރާ މީހުންނަކި ފުދޭވަރަކަށް ދިގު ޑިއުޓީ އަދާކުރާ ބައެކެއެވެ.\nމީގެ އިތުރުން ގުދުރަތުﷲ ވިދާޅުވީ، މި އޮޕަރޭޝަންގައި ދިމާވާ ކަންތައްތަކުގައި، ސިވިލް އޭވިއޭޝަންގެ ފަރާތުން ވެސް ވަރަށް ބޮޑު އެހީތެރެކަމެއް ލިބޭ ކަމަށެވެ.\nގުދުރަތުﷲ ފާހަގަ ކުރެއްވި ގޮތުގައި، މިއީ ފުދޭވަރަކަށް އަގުބޮޑު މަސައްކަތެކެވެ. މިކަން ކުރަނީ ސަރުކާރުން ބޮޑު ހޭދައެއް ކޮށްގެންނެވެ. އޭނާ ގަބޫލު ކުރައްވާ ގޮތުހައި މިއީ އެއްބާރުލުން ދީގެން އެއްބަޔަކު އަނެއް ބަޔަކަށް އެހީތެރިވެގެން ނޫނީ ހިންގޭނެ ފަދަ އޮޕަރޭޝަނެއް ނޫނެވެ.\nމޯލްޑިވިއަންގެ ސީޕްލޭންގެ ޗީފް ޕައިލެޓް މުސްތަފާ މަންސޫރު އިންޓަރވިއު ދެއްވަނީ - ރިސްކު ބޮޑު އެހެންނަމަވެސް ޚިދުމަތުގައި ތިބީ ގައުމީ ކަމެއްގެ ގޮތުގައި\nއޭވިއޭޝަން ދާއިރާގައި ގާތްގަނޑަކަށް 20 އަހަރު ޚިދުމަތުގައި ހޭދަކޮށްފައިވާ މޯލްޑިވިއަންގެ ސީޕްލޭންގެ ޗީފް ޕައިލެޓް މުސްތަފާ މަންސޫރު ވިދާޅުވީ، މި އޮޕަރޭޝަންގައި މީހުން ކަނޑައަޅާފައި ތިބީ އަމިއްލަ އިހުތިޔާރުގައި މަސައްކަތުގައި އުޅެން ބޭނުން ވެގެން ކަމަށެވެ. މަންސޫރާ ނޫސްވެރިން ބައްދަލުވެ ވާހަކަ ދައްކަމުން ދިޔަ ވަގުތަކީވެސް ޕޮޒިޓިވްވި ކޭސްތަކެއް ބޯޓުގައި އުފުލި ވަގުތެކެވެ. މަންސޫރު ވިދާޅުވީ، ހެޒްމެޓް ސޫޓުގައި އެމަސައްކަތުގައި ކުރޫއިން އުޅެމުންދަނީ ރިސްކު ނަގައިގެން އާއިލާއާއި ދުރުގައި ކަމަށެވެ.\nއެކެރީކުރީ ހެޒްމެޓް ސޫޓްގައި ޕޮޒިޓިވް ކޭސްތަކެއް. އަނެއްކާ ވެސް އެ ރެޑީ ވަނީ އަނެއް ޕޮޒިޓިވް ކޭސް ބަލާ ދިއުމަށް. އާއްމު ގޮތެއްގައި ކޮންމެ ކުރޫ ސެޓެއް މަސައްކަތް ކުރާނީ5ގަޑި އިރު. ކުރޫ ސެޓެއްގައި އުޅޭނީ3މީހުން. ކެޕްޓަނަކާއި ފަސްޓް އޮފިސަރަކާއި ކެބިންކުރޫއެއް. މި އޮޕަރޭޝަނުގައި ކުރޫސެޓްތައް ހުންނާނީ ޕެއަރ ކޮށްފައި. ކޮންމެ ދުވަހަކު ވެސް އުޅޭނެ އެއް ކުރޫ ސެޓެއް ސޭމް އެއަރކްރާފްޓްގައި ޕެއަރކޮށްފައި. މީހަކު އައިސޮލޭޓް ކުރަން ޖެހިއްޖެ ހާލަތެއްގައި އެމީހުން އައިޑެންޓިފައި ކުރަން ފަސޭހަގޮތަށް. ގިނަ ކުރޫއިން މިހާރު އުޅެމުންދަނީ ވެސް ސީޕްލޭން ބޭސްގައި.\n~ މޯލްޑިވިއަންގެ ސީޕްލޭންގެ ޗީފް ޕައިލެޓް މުސްތަފާ މަންސޫރު\nމޯލްޑިވިއަންގެ ސީޕްލޭނުން ބަލި މީހުން ބޭލުމަށްފަހު ޑިސްއިންފެކްޓް ކުރަނީ - ކުރޫއިން މަސައްކަތް ކުރަމުންްދަނީ ރައްކާތެރިކަމުން އަޅަންޖެހޭ ފިޔަވަޅުތައް އަޅައިގެން\nބަލި މީހުން އެއްތަނުން އަނެއް ތަނަށް ގެންދިއުމަށް މުޅި އޮޕަރޭޝަނުގައި9ކުރޫ ސެޓާއި7ކްރާފްޓް ބޭނުން ކުރެއެވެ. އެޗްޕީއޭ އިން ދީފައިވާ ގައިޑްލައިން ތަކަށް ފުރިހަަމަ އަށް އަމަލު ކުރި ނަމަވެސް މިއީ ފުދޭވަރަކަށް ބޮޑު ރިސްކެއް ކަމަށް މަންސޫރު ވިދާޅުވިއެވެ. ރައްކާތެރި ކަމުގެ ފިޔަވަޅުތަކާއެކު މިހާތަނަށް މުވައްޒަފަކަށް ހިތާމަވެރި ކަމެއް ކުރިމަތި ނުވާކަން އޭނާ ފާހަގަ ކުރެއްވިއެވެ.\nޕްރިކޯޝަނަރީ މެޝާރސްތައް ނަގައިގެން ކުރާއިރު ވެސް މިއީ ރިސްކީ މަސައްކަތެއް. މިހާތަނަށް އަދި ހިތާމަވެރި ހަބަރެއް ޓީމު ތެރެއިން ލިބިފައެއް ނުވޭ.\nމޯލްޑިވިއަންގެ ސީޕްލޭން - މި ދުވަސްވަރު ދަތުރުކުރަމުންދަނީ އޮން ޑިމާންޑަށް\nމޯލްޑިވިއަނުން މިހާރު ކުރަމުންދާ ދަތުރުތަކަކީ އޮން ޑިމާންޑަށް ކުރާ ދަތުރުތަކެއެވެ. ކުރިން ކުރާ ދަތުރުތަކާއި ޚިލާފަށް މުޅިން އަލަށް އެތައް ރަށްރަށަށް ވެސް ދަތުކުރަން ޖެހެއެވެ. އާ ރައްތަކަށް ދާއިރު އެ މާހައުލަކީ މުޅިން އައު ތަންތަން ކަމަށްވުމާއެކު ބޯޓު ޖައްސާނެ ތަންތަން ދެނެގަތުން ފަދަ އުނދަގޫ މައްސަލަތައް ކުރިމަތިވާކަން ފާހަގަ ވެފައިވެއެވެ.\n2004 ވަނަ އަހަރުން ފެށިގެން ޕައިލެޓެއްގެ ގޮތުގައި މަސައްކަތް ކުރަމުން އަންނަ ކެޕްޓަން މަންސޫރު ވިދާޅުވީ ފަތުރުވެރިކަން މި ދުވަސްވަރު އެއްކޮށް ހުއްޓިފައި އޮތަސް މޯލްޑިވިއަންގެ ސީޕްލޭން އޮޕަރޭޝަންތަކަށް މާބޮޑު ބަދަލެއް ނާދެއެވެ. މިހާރުގެ ސީޕްލޭން އޮޕަރޭޝަންތައް ހިނގަނީ ކޮވިޑް-19 އާ ގުޅިގެން ސަރުކާރުން އުފައްދާފައިވާ ޓާސްކްޕޯސް އާ ގުޅިގެންނެވެ. ގައުމީ ޓަސްކްފޯހުން އަންނަ އޯޑަރާ އެކު ބޯޓު އުުދުއްސާލުމަށް ތިބެނީ ތައްޔާރަށެވެ މަންސޫރު ވިދާޅުވީ މަސައްކަތުގެ ރޭޓަށް ބަލާއިރު ހައި ސީޒަންއެކޭ މިހާރެކޭ ތަފާތެއް ނެތެވެ.\nމޯލްޑިވިއަންގެ މުވައްޒަފުންތަކެއް މަސައްކަތުގައި - މި އޮޕަރޭޝަނުގައި އިންޖީނިއަރުންގެ ދައުރު ވަރަށް ބޮޑު\nވައިގެ ދަތުރުފަތުރު ޚިދުމަތަކީ ކޮންމެ ހާލަތެއްގައިވެސް ވަކި ފެންވަރެއްގައި ވަކި މިންގަނޑެއްގައި ޚިދުމަތްތައް ބަހައްޓަންޖެހޭ މަސައްކަތަކަށް ވުމާއެކު، ވެހިކަލް އޮޕަރޭޓް ކުރުމުން ފެށިގެން، ފަސިންޖަރުން ޗެކިން ކުރުމާއި، ބޯޓުން މީހުން ބޭލުމާ މިހެން ގޮސް އޮފަރޭޝަނާ ބެހޭ އެކި މަސައްކަތްތަކުގައި ބޮޑު ޓީމެއް ހަރަކާތެރި ވަމުން ދެއެވެ. މޯލްޑިވިއަންގެ މުވައްޒަފުންގެ މަަސައްކަތްތައް ހުންނަ ގޮތުން ދޭހަވާ އެއްކަމަކީ، ރައްކާތެރިކަމާއެކު އެއްބަޔަކަށް ގޭގައި މި ތިބެވެނީ އެހެން ބަޔަކު ރިސްކު ނަގައިގެން ނުކުމެ މަސައްކަތުގައި އުޅޭތީ ކަމުގައެވެ.\nގްރައުންޑް މެނޭޖަރ އިބްރާހިމް ހަލީމް ހަސަން - ބޭނުންވަނީ މިހާލަތުން އަވަހަށް އަރައިގަތުމަށް\nމޯލްޑިވިއަން އިން ކޮވިޑް-19 އާ ގުޅިގެން ދެމުންދާ ޚިދުމަތަކީ، ވައިގެދަތުރުފަތުރުގެ ދާއިރާގައި އެތައް އަހަރެއްގެ ތަޖުރިބާ ހުރި ފަރާތްތަަކަށް ވެސް ފަސޭހަ މަސައްކަތަކަށް ނުވެއެވެ. ދާއިރާގެ ތަޖުރިބާކާރުންނާ ވާހަކަ ދައްކާލުމުން އެކަން ކިތަންމެ ރަނގަޅަކަށް ވެސް ދޭހަ ވެއެވެ.\nގްރައުންޑް މެނޭޖަރ އިބްރާހިމް ހަލީމް ހަސަން ވިދާޅުވީ އޭވިއޭޝަން އިންޑަސްޓްރީގައި އޭނާ ހޭދަކުރި ދިގު މުއްދަތުގައި ދުވަހަކު ވެސް މިކަހަލަ ދުވަހެއް އައިސްދާނެ ކަމަށް އުއްމީދު ވެސް ނުކުރައްވާ ކަމުގައެވެ. ނަމަވެސް އޭނާ ވިދާޅުވީ، މިހާރު މިއޮތީ އެފަދަ ހާލަތެއް އައިސްފައި ކަމަށާއި، ދެން އޮތީ އެންމެން އެކީ ގުޅިގެން ކުރެވެން އޮތް ހުރިހާ މަސައްކަތެއް ކޮށް މިހާލަތުން އަރައިގަތުމަށް ހިތްވަރު ކުރުން ކަމަށެވެ.\n"އޮޕަރޭޝަނަލީ އެހާ ބޮޑު މައްސަލަތަކެއް މިހާތަނަށް ދިމަލެއް ނުވޭ. ނަމަވެސް ފެށުނުއިރު ވަރަށް ބޮޑު ޗެލެންޖަކަށްވި. ކުރިން ޕްލޭނެއް ނެތި ކުއްލިއަކަށް މިކަމުގެ ތެރެއަށް ވަންނަން ޖެހުމާއި، ނަމަވެސް މިހާރު މަޑުމަޑުން ޑެއިލީ ދިމާވާ މައްސަލަތައް ބަލާ އެކަންކަން ޓެކްލް ކުރަމުން މިދަނީ"\n~ ގްރައުންޑް މެނޭޖަރ އިބްރާހިމް ހަލީމް ހަސަން\nމޯލްޑިވިއަން އަކީ ގައުމީ އެއާރލައިނަށް ވެފައި، ގައުމަށް ދިމާވާ ކޮންމެ ކަމެއްގައި ގައުމީ ރޫހުގައި މަސައްކަތް ކުރުމުގެ އެ އިހުސާސް މުވައްޒަފުންގެ ހުންނާނެ ކަމަށް އަބަދުވެސް ދެކެމުން އަންނަ ކަމަށް ހަލީމް ވިދާޅުވިއެވެ. އެއާއެކު ހަލީމް ވެސް ތަކުރާރު ކުރެއްވީ ހަމަ އެއް ވާހަކަ އެކެވެ. އަމިއްލަ އަށް ފެނިގެން، ބޭނުން ވެގެން އިސްނަގައިގެން މުވައްޒަފުން މި އޮޕަރޭޝަނުގައި ބައިވެރިވަމުންދާ ވާހަކައެވެ.\nމޯލްޑިވިއަންގެ ބައެއް އިންޖިނޭރުން ފާހަގަކުރި ގޮތުގައި މޯލްޑިވިއަންއަކީ ގައުމީ އެއާލައިނަށް ވީނަމަވެސް ކުރިން އެކަން އިހުސާސް ނުވާ މިންވަރަށް މި ހައްސާސް ދަނޑިވަޅުގައި އެކަން އިހުސާސް ކުރެވޭ ކަމަށެވެ. އެއީ ކުރިން ސީޕްލޭންގެ ޚިދުމަތް އަމާޒުވެފައި އޮތީ ފަތުރުވެރިން ދަތުރު ކުރުމަށް ކަމަށް ވާތީ ކަމަށް ވުމީ އެކަށީގެންވާ ކަމެކެވެ.\nއިންޖީނިއަރ ގްރޭޑް 2، އަހުމަދު އަފްޒަލް - މި ދަނޑިވަޅުގައި މުވައްޒަފުންނާއި ކައިރިން މަސައްކަތުގައި ބައިވެރިވާން ދަތި\nއިންޖީނިއަރ ގްރޭޑް 2، އަހުމަދު އަފްޒަލް ވިދާޅުވީ، އިންޖިނިއަރިންގެ ގޮތުގައި އެންމެން އެކުގައި ވަރަށް ގިނަ ދުވަހު މަސައްކަތް ކުރެވިފައިވާނެ ކަމަށާއި، އުފާވެރި މަޖާ މާހައުލެއްގައި ކުރަމުން އައި މި މަސައްކަތް ވެސް ކުރަން މިހާރުވެފައި މިވަނީ އިޖްތިމާއި ގައި ދުރުކަމެއްގައި ތިބެ ކަމަށެވެ. މިއީ އިހުސާސްކުރަން ވަރަށް އުނދަގޫ ހާލަތެއް ކަމަށާއި، ޖޫނިއަރ މުވައްޒަފުންނާއި އެކުވެސް ކައިރިން މަސައްކަތުގައި ބައިވެރިވާން ބޭނުންވި ނަމަވެސް ކުޑަކޮށް އުނދަގޫ ކަންތައްތަކެއް އަންނަ ކަމަށެވެ. އަފްޒަލް ވިދާޅުވީ މާޒީއަށް ބަލާއިރު ރާއްޖެއަށް ދަތި އުނދަގޫ ހާލަތު ތަޖްރިބާ ކުރަން ޖެހުނު ނަމަވެސް އޭނާގެ 14 އަހަރުވީ ކެރިއަރުގައި މިއީ ދިމާވީ އެންމެ ތަދި ހާލަތު ކަމަށެވެ. މުސްތަގުބަލުގައި ވާނެ ގޮތް ބުނެދޭންވެސް ފަސޭހަ ނޫން ކަމަށް އަފްޒަލް ވިދާޅުވިއެވެ.\nޓޫރިޒަމަށް މިކުރާ އިމްޕެކްޓް ފިއުޗަރގައި އަޅުގަނޑުމެންނަށް ވަރަށް ކައިރިން ފެނިގެންދާނެ. ހަގީގަތުގައި އެއަރލައިނެއް ރަން ކުރުމުގައި އެއަރލައިނަށް ބޭނުންވާ ޕެސެންޖަރުން ނުވަތަ ސާވިސް ފޮރޮންޓް އޮފީސް މިހުރިހާ ކަންތަކެއް މިހާރު މިހިރީ ޑެޑް (މަރު) ވެފައި.\n~ އިންޖީނިއަރ ގްރޭޑް 2، އަހުމަދު އަފްޒަލް\nއަފްޒަލްގެ ވެސް އެންމެ ބޮޑު އުއްމީދަކީ ވީހާވެސް އަވަހަކަށް މިކަމުން އަރައިގަނެ މަސައްކަތް ކުރިއެކޭ ވެސް އެއްގޮތަށް ހިނގައި ގަތުމެއެވެ.\nއިންޖިނިއަރިން ޑިޕާޓްމަންޓުގައި މަސައްކަތް ކުރަމުން އަންނަ އިންޖިނިއަރ ގްރޭޑް1، އަލީ ފަރުދާން ފިކުރީ ވިދާޅުވީ، މި ދަނޑިވަޅުގައި އިންޖިނިއަރުންގެ ރޯލް ވަރަށް ބޮޑަށް ފާހަގަކުރެވޭ ކަމަށާއި، އެކަން އަމިއްލަ އަށް ވެސް އިހުސާސް ކުރެވޭ ކަމަށެވެ.\nދުވާލު ގަޑީގައި އޮޕަރޭޝަންތައް ކޮށްނިމޭއިރު އޮންނަނީ 6:30 ވެފައި، އެހެންވީމާ ހުރިހާ ޝެޑިއުލް މަސައްކަތެއް ކުރަނީ ރޭގަނޑު ގަޑީގައި. ދުވާލު ގަޑީގައި އޮންނާނީ ބޭސް މެއިންޓެނެންސް މަސައްކަތްތައް.\n~ އިންޖިނިއަރ ގްރޭޑް1، އަލީ ފަރުދާން\nމޯލްޑިވިއަންގެ ސީޕްލޭން - ޕޮޒިޓިވި މީހުން ގޮވައިގެން 2020 މެއި9ވަނަ ދުވަހު އައި ސީޕްލޭން\nކޮވިޑް19 އިން ރައްކާތެރި ވުމަށް އަޅަންޖެހޭ ފިޔަވަޅުތައް އެޅުމަށް ކުންފުނީގެ ފަރާތުން ހުރިހާ ސާމާނެއް ފޯރުކޮށްދީފައިވާ ކަމަށް އޭނާ ފާހަގަ ކުރެއްވިއެވެ. ފުރަތަމަ ލޮކްޑައުން އައި އިރު، އޮޕަރޭޝަން ހުއްޓުނު ނަމަވެސް މިހާރު ކުރިއެކޭ އެއްގޮތަށް ބޯޓުތައް ޝެޑިއުލް ކުރެވިފައި ވުމުން އިސްނަގައިގެން އަންނަ މުވައްޒަފުން ގިނަކަމަށް އޭނާ ފާހަގަކުރިއެވެ.\nޒިންމާ ބޮޑު މި މަސައްކަތުގައި އިންޖީނިއަރުންގެ ފަރާތުން ދޭން ޖެހޭ "ފިޓް-ޓު-ފްލައި" ނުދޭހާ ހިނދަކު ޕައިލަޓަކު ބޯޓު ނުދުއްވާނެއެވެ.\nކޮންމެ ދުވަހަކުވެސް އިންނާނެ ޑެއިލީ ޓާސްކު ތަކެއް. އެއީ ކޮންމެ ދުވަހަކު އެއަރކްރާފްޓް ފްލައި ކޮށް ނިންމާފައި އައިސް ކޮމްޕޮރެސް ހަދާނެ، ޑެއިލީ އިންސްޕެކްޝަން ހަދާނެ.\nމޯލްޑިވިއަންގެ މުވައްޒަފަކު މަސައްކަތުގައި - މި ދަނޑިވަޅުގައި ބައެއް މުވައްޒަފުން ތިބީ ސްޓޭޝަންވެގެން\nކޮވިޑް19ގެ ބަލިމަޑުމަކުން ރާއްޖެ ސަލާމަތް ކުރަން ހިތްވަރާ އެކު ކުރީ ކުރީސަފުގައި މަސައްކަތް ކުރަމުން އަންނަ މޯލްޑިވިއަންގެ ޚިދުމަތްތެރި ޕައިލެޓުންނާއި، ކެބިން ކުރޫންނާއި، އިންޖިނޭރުންނާ، މެކޭނިކުންނާއި މިހެން ގޮސް އެންމެ އާދައިގެ މުވައްޒަފުވެސް މި ހާލަތުގައި ދެމެންދާ ޚިދުމަތުގެ އަގު ކިތަންމެހާ ވެސް ބޮޑެވެ. މިފަދަ ނުރައްކަލެއް ކުރިމަތިވި ވަގުތުގައި އަމިއްލަ ފުރާނަ ރިސްކް ކުރުމަށްފަހު އެހެން މީހުންގެ ފުރާނަ ސަލާމަތް ކުރަން ނުކުންނާނީ ޝައްކެއްވެސް ނެތް ގޮތުގައި ހިތްވަރުގަދަ ކެރޭ ގައުމާއި ރައްޔިތުންގެ ޚިދުމަތައް ލޯބި ކުރާ މީހުންނެވެ.\nކޮވިޑް-19 މުޅި ރާއްޖެއަށް ފެތުރި، ގައުމު ބިރުވެރި ހާލަތެއްގައި ވަނިކޮށް ކުރީ ސަފަށް ނުކުމެ ޚިދުމަތް ޚިދުމަތް ކުރާ ކޮންމެ މީހަކީ ބަތަލެއް ކަމާމެދު ޝައްކެއްނެތެވެ.\nއެންމެ ފަހުން އަޕްޑޭޓް ކުރީ:3ހަފްތާ ކުރިން | ރިވިއު ކުރީ: ރާއްޖެ އެމްވީ\nކޮވިޑް-19: ރާއްޖޭގެ ހުރިހާ ރަށްތަކުގައި ވެސް ހާއްސަ ފިޔަވަޅުތަކެއް އެޅުމަށް އަންގައިފި\nހއ. އަތޮޅުން ޅ. އަތޮޅަށް އަދި މ. އަތޮޅުން ލ. އަތޮޅަށް ވައިޓް އެލަރޓް ނެރެފި\nސަދަގާތް ކުރުމުގައި އިޚްލާސްތެރި ވުމަށް ހުކުރު ޚުތުބާގައި ގޮވާލައިފި\nރަސްމީ އިދާރާތަކުގެ ސޯޝަލް މީޑިއާ އެކައުންޓްތައް އުފައްދަން، އިދާރާގެ ވަސީލަތްތައް ބޭނުންކުރަން އެދެފި\nކ. އަތޮޅުން ފެށިގެން ވ. އަތޮޅަށް ޔެލޯ އެލަރޓް ނެރެފި\nކޮވިޑް-19: ޓެކްސީ އެމްބިއުލަންސް ބޭނުންކުރުމުގެ އުސޫލު އާންމު ކޮށްފި\nރައީސް ޞާލިޙަކީ އިޤުތިޞާދީ ތަޖުރިބާކާރެއް، އިޤުތިޞާދު ހަލާކުވާކަށް ފުރުސަތެއް ނުދެއްވާނެ: އާޒިމް\nގެއްލުނު ވަޒީފާތައް ހޯދައިދިނުމާއި، ވިޔަފާރިތައް ކޮޅަށް ޖެހުމަކީ ދެމެހެއްޓެނިވި ފަތުރުވެރިކަމުގެ ބިންގާ: މިނިސްޓަރ\nކޮމިޝަނަރ ޖެނެރަލް އޮފް ހެލްތު އެޝުއަރަންސް އައްޔަނު ނުކުރެވިވާ ސަބަބު ހޯދަނީ\nއެއްގެއަކުން އެއްފަހަރާ3މީހުންނަށް ނުނުކުމެވޭނެ: ޑރ. ފައިރޫޝް


"Muvazzafun Ge Haggu Thah Himaayaiy Kureveyne Hen Thahugeegu Kureveyne Kan Kashavaru Kohdhevvaa" - Vaguthu\nޓޫރިޒަމް މިނިސްޓްރީގައި ހިނގައިދިޔަ ކަންކަމާއި ގުޅިގެން، ކުށުގެ ޝިކާރައަކަށްވީ ހުރިހާ މުވައްޒަފުންގެ ޙައްޤުތައް ޙިމާޔަތްކޮށް ދިނުމަށް ކްރިމިނަލް ކޯޓުގެ ކުރީގެ އިސް ޤާޟީ އަހްމަދު ހައިލަމް ވިދާޅުވެއްޖެ އެވެ.\nހައިލަމް މިގޮތަށް ވިދާޅުވީ، ޓޫރިޒަމް މިނިސްޓަރ އަލީ ވަހީދަށް ކުރެވޭ ޖިންސީ ގޯނާގެ ތުހުމަތުތަކާއި ގުޅޭ މައްސަލަ ފުލުހުން ބަލަން ފެށުމާއި ގުޅިގެން އެކަމަށް އިޝާރާތްކުރައްވާ ކުރެއްވި ޓްވީޓެއްގައެވެ.\nއެ ޓްވީޓުގައި ހައިލަމް ވަނީ، "ކުށުގެ ޝިކާރައަށްވީ ހުރިހާ މުވައްޒަފުންގެ ޙައްޤުތައް ޙިމާޔަތްކުރެވޭނޭހެން ތަޙްޤީޤް ކުރިއަށް ގެންދެވޭކަން" ކަށަވަރުކޮށްދެއްވުމަށް އިލްތިމާސް ކުރައްވާފައެވެ. ހައިލަމް ވަނީ އެ ޓްވީޓުގައި ޕްރޮސިކިއުޓާ ޖެނެރަލްގެ އޮފީހާއި، މިނިސްޓްރީ އޮފް ޖެންޑާ އަދި އެޗްއާރުސީއެމްގެ އިތުރުން ފުލުހުންގެ ރަސްމީ ޓްވީޓާ އެކައުންޓު ޓެގުކުރައްވާފައެވެ.\nހައިލަމް މިގޮތަށް އިލްތިމާސް ކުރައްވާފައި ވާއިރު، އަލީ ވަހީދުގެ މައްސަލަ ފުލުހުންނާއި ޖެންޑާ މިނިސްޓްރީން ބަލަން ފަށާފައި މިވަނީ، ޓޫރިޒަމް މިނިސްޓްރީގެ ބައެއް އަންހެން މުވައްޒަފުންނަށް އަލީ ވަހީދުގެ ފަރާތުން ޖިންސީ ގޯނާ އާއި ފުރައްސާރަ ކުރިމަތިވެފައިވާކަން އެ މުވައްޒަފުން ރައީސާއި އިއްޔެ ބައްދަލުކޮށް ޙިއްސާކޮށްފައި ވަނިކޮށެވެ.\nމި މައްސަލަތައް އިއްޔެ ފެންމަތިވުމާއި ގުޅިގެން ރައީސް އިބްރާހީމް މުޙައްމަދު ސޯލިހު ވަނީ، އަލީ ވަހީދު މަޤާމުން އިސްތިއުފާ ދިނުމަށް އަންގަވާފައެވެ. މިކަމާއި ގުޅިގެން އަލީ ވަހީދު ދެއްވި ވަދާޢީ މެސެޖެއްގައި ވިދާޅުވެފައި ވަނީ، ތެދުވެރިކަމާ އެކު ރައްޔިތުންނާއި ގައުމަށް ކޮށްދެވުނު ހިދުމަތާއި މެދު ފަޚުރުވެރިވާ ކަމަށެވެ. އަދި "އިރާދަކުރެއްވިއްޔާ އަދި ފަހުން ހަޤީޤަތް ހާމަވާނެ،" ކަމަށްވެސް އޭނާ ވިދާޅުވިއެވެ.\nޖުލައި 9, 2020 08:22\nހައިލަމްގެ ޙިކުމަތްތެރި މެސެޖުން ދޭހަވަނީ މިސަރުކާރުން މިފަދަ ގިނަ މައްސަލަތަކަށް އިންސާފު ނުލިބިވާމިންވަރު، ޚާއްޞަކޮށް ރ. ޔާމީނުގެ މައްސަލަ ބަލއި ޙުކުމްކުރިގޮތް! އަދި ހޯރައިއްބެ ދޫކޮށްލި ސަބަބު.\nޖުލައި 9, 2020 08:52\nއިޚްލާޞްތެރި ރައީސެއްނަމަ މަޤާމުން އިސްތިއުފާ ދިނުން ވަހީދު ބޮލަށް ޖަހާނުލައި އެތުހުމަތު ކަށަވަރުވުމުން އެވަގުތުން ވަގުތަށް ޢަލީވަހީދު ކަނޑާލަނެޖޭހޭެނެ. ތިޔަފަދަ ކަންކަމަށް ދޫދޭނަމަ ރައީސްވެސް އިސްތިއުފާ ދެއްވާ. އެހެންމީހުންގެ ކަރާމާތާއި ހައްގުތައް ހިމާޔަތްކޮށްދެއްވާ.\nޖުލައި 9, 2020 09:24\nބޫން ބޫން ގެ އަންހެނުން ކައިރީ ބުނެލަން އޮތީ ތިހެން ނުހުންނަވާށޭ..ފިރިހެނުން ހުހެއްނުވެޔޭ..އަދި ޒުވާން ކުއްޖެކޭ..ތިވަރުގެ މީހަކާއެއްކޮށް އުމުރު ހޭދަ ނުކުރައްވާށޭ..\nޖުލައި 9, 2020 11:51\nމީނަ މިއީ ކާކު؟ މީނައަށް ކިހިނެއް ކަންކުރަންވާ ގޮތް އެންގޭނީ؟


Mee Vaki Party Eh Ge Sarukaareh Noon, Beynun Vanee Ithihaadhah Majlis Libun: Maumoon - vNews.mv\nމިއީ ވަކި ޕާޓީއެއްގެ ސަރުކާރެއް ނޫން، ބޭނުންވީ އިއްތިހާދަށް މަޖިލީސް ލިބުން: މައުމޫން\nއަހުމަދު ހަމީދު އާދަމް 12 February 2019, 13:30\nމިހާރު ހިނގަމުންދާ ސަރުކާރަކީ ވަކި ޕާޓީއެއްގެ ސަރުކާރެއް ނޫންކަމަށާ ކުރިއަށް އޮތް ރައްޔިތުންގެ މަޖިލީހުގެ އިންތިޚާބުގައި ބޭނުންވަނީ އިއްތިހާދަށް މެޖޯރިޓީ ހޯދުންކަމަށް ކުރީގެ ރައީސް އަލްއުސްތާޒު މައުމޫން އަބްދުލްގައްޔޫމް ވިދާޅުވެއްޖެއެވެ.\nސަރުކާރު ކޯލިޝަންގެ އެއް ލީޑަރުކަމަށްވާ ރައީސް މައުމޫން މިހެން ވިދާޅުވީ އެމަނިކުފާނުގެ ތާއީދާއެކު، ކުރިއަށް އޮތް ރައްޔިތުންގެ މަޖިލީހުގެ އިންތިޚާބުގައި ވާދަކުރައްވާ ކެންޑިޑޭޓުންނާއިއެކު ރޭ ބޭއްވި ރަސްމިއްޔާތެއްގައި ވާހަކަފުޅު ދައްކަވަމުންނެވެ.\nރައީސް މައުމޫން ވިދާޅުވީ ކުރިއަށް އޮތް މަޖިލީސް އިންތިޚާބުގައި އެެމްއާރުއެމްއަށް ނިސްބަތްވާ ބޭފުޅުން ނިކުންނަނީ މަޖިލީހުގެ މެޖޯރިޓީ ހޯދުމަށް ނޫންކަމަށެވެ. މިހާރު ހިނގަމުންދާ ސަރުކާރަކީ ވަކި ޕާޓީއަަކަށް ނިސްބަތްވާ ސަރުކާރެއް ނޫންކަމަށާ މިއީ އިއްތިހާދުގެ ސަރުކާރެއްކަމަށް މައުމޫން ވިދާޅުވިއެވެ. މައުމޫން ވިދާޅުވީ ރައީސް އިބްރާހިމް މުހައްމަދު ސާލިހްގެ ސަރުކާރަކީ އިއްތިހާދުގެ ސަރުކާރެއްކަމުން ކުރިއަށް އޮތް ރައްޔިތުންގެ މަޖިލީހުގެ އިންތިޚާބުގައި ބޭނުންވަނީ އިއްތިހާދަށް މެޖޯރިޓީ ހޯދުންކަމަށެވެ.\nއަދި އެގޮތުގެ މަތިން ހުރިހާ ބޭފުޅުންވެސް މަސައްކަތްކޮށްދެއްވުމަށް ރައީސް މައުމޫން ވަނީ އެދިވަޑައިގެންފައެވެ.\nރައީސް މައުމޫންގެ ފަރާތްޕުޅުން ނިކުންނަވާ ކެންޑިޑޭޓުންނަށް ރޭ އެމަނިކުފާނު ވަނީ ވަރަށް ބޮޑަށް ނަސޭހަތްތެރިވެވަޑައިގެންފައެވެ. އެގޮތުން ނުހައްގުން އެއްޗެއް ނުހޯދުމަށާއި، ގާނޫނީ އިމުގެ ތެރޭގައި މަސައްކަތްކުރެއްވުމަށް އެމަނިކުފާނު އެދިވަޑައިގެންނެވިއެވެ.\nރައީސް މައުމޫން ވިދާޅުވީ ބައެއް ބޭފުޅުން މަޖިލީހަށް އިންތިޚާބުވެވަޑައިގަތުމާއެކު، ކުއްލިއަކަށް މުއްސަދިވެގެންދާކަމަށާ އެއީ ގަބޫލުކުރެއްވޭނެކަމެއް ނޫންކަމަށެވެ. އަދި އެފަދަ މަގަކުން އެއްވެސް މެންބަރަކު ނުހިންގެވުމަށް ރައީސް މައުމޫން އިލްތިމާސްކުރެއްވިއެވެ.\nއަދި މެންބަރުން ނަޒާހަތްތެރި، ރައްޔިތުންނަށް ވަފާތެރި މެންބަރުންގެ ގޮތުގައި ދައުރުފުރިހަމަކުރުމަށް އަޒުމް ކަނޑައެޅުމަށް ގޮވާލެއްވިއެވެ.\nއެމްއާރްއެމްގެ ފަރާތުން ކުރިއަށް އޮތް މަޖިލިސް އިންތިހާބުގައި 30 އަށް ވުރެ ގިނަ ދާއިރާއަށް ކުރިމަތިލުމަށް ވަނީ ނިންމާފަ އެވެ. އަދި ނިމިދިޔަ ސަރުކާރުގެ ދުވަސްވަރު ގޮނޑި ގެއްލުނު ކަަމަށް ބުނެފައިވާ މަޖިލީހުގެ 12 މެންބަރުން މިއިންތިހާބުގައި ވާދަކުރައްވާނަމަ އެ ބޭފުޅުންނަށް ތާއީދުކުރެއްވުމަށް ވެސް ރައީސް މައުމޫން ވަނީ ނިންމަވާފަ އެވެ.\nއެމްއާރްއެމްގެ ނަމުގައި ސިޔާސީ ޕާޓީއެއް އުފެއްދުމަށް ވެސް މިހާރު ވަނީ އިލެކްޝަންސް ކޮމިޝަނަށް ހުށަހަޅާފަ އެވެ.


Gaidheennaa vakeelunnah baddhalu kurevey goiy badhalu koffi | Mihaaru\nބައެއް ވަކީލުން ނޫސްވެރިންގެ ބައްދަލުވުމެއްގައި --މިހާރު ފޮޓޯ/ނިޝާން އަލީ\nގައިދީންނާ، ވަކީލުންނަށް ބައްދަލުކުރެވޭ ގޮތް ބަދަލުކޮށްފި\n10 މާޗް 2018 - 15:03 17 comments\nފުލުހުންގެ ބަންދުގައި ތިބޭ މީހުން، ވަކީލުންނާ ބައްދަލުކުރުމުގެ އުސޫލަށް ބަދަލުތަކެއް ގެނެސްފި އެވެ.\nފުލުހުންގެ ކަސްޓޯޑިއަލް ޑިޕާޓްމެންޓުގެ ހެޑް، ސުޕްރިންޓެންޑެންޓް އަހުމަދު ނާފިޒު ސޮއި ކުރައްވައި މިއަދު ނެރުނު އެންގުމެއްގައި ބުނީ ފުލުހުންގެ ބަންދުގައި ތިބޭ މީހުންނާ ބައްދަލުކުރުމުގައި އާ ގޮތްތަކެއް ހަމަޖެއްސީ ވަކީލުންގެ ފުރުސަތު ހޯދާ މިންވަރު އިތުރު ވަމުން އަންނާތީވެ އެންމެންނަށް ވެސް ހަމަހަމަ ކަމާއެކު އެ ފުރުސަތު ދޭން ކަމަށެވެ.\nމާދަމާއިން ފެށިގެން އަމަލުކުރާ މި އުސޫލުގެ ދަށުން ގެނައި އެންމެ ބޮޑު ބަދަލަކީ އާއިލާގެ ސިޓީއަކާއެކު ނޫނީ ވަކީލުންނަށް ގައިދީންނާ ބައްދަލު ނުކުރެވުމެވެ.\nއާއިލާގެ ހުއްދަ ނޫނީ އެނގުމެއް ނެތި އަދި ވަކީލުން އަމިއްލައަށް ބޭނުން ވެގެން ވެސް، ކުރިން ގައިދީންނާ ބައްދަލު ކުރެވުނު ނަމަވެސް، އާ އުސޫލުގެ ދަށުން އެކަން ކުރެވެނީ އެ ވަކީލަކު ހަމަޖައްސަން ބޭނުން ކަމަށް ބުނެ އާއިލާއިން ފުލުހުންނަށް ސިޓީއެއް ފޮނުވުމުންނެވެ. އަދި ވަކީލު ބައްދަލުވުމަށް ދާއިރު އެ ސިޓީ ހިފައިގެން ދިޔުމަށް ވެސް އަންގާފައިވެ އެވެ.\nއޭގެ އިތުރުން، ގައިދީންނާ ބައްދަލު ކުރުމަށް ވަކީލުންނަށް ދީފައި އޮންނަ ވަގުތަށް ވެސް ވަނީ ބަދަލު ގެނެސްފަ އެވެ.\nމިދިޔަ މަހު ފަސް ވަނަ ދުވަހު ރައީސް އަބްދުﷲ ޔާމީން އިއުލާން ކުރެއްވި ކުއްލި ނުރައްކަލުގެ ހާލަތުގެ ދަށުން، ގައިދީންނާ ބައްދަލުކުރުމަށް ވަކީލުންނަށް ދީފައިވަނީ ބައި ގަޑިއިރުގެ ވަގުތެވެ.\nފުލުހުން ބުނީ ބައްދަލުވުން އޮތީ މާލޭން ބޭރުގައި ނަމަ، އެ ބައްދަލުވުމަށް ދިޔުމަށް އެއް ގަޑިއިރު ދޭނެ ކަމަށެވެ. އެކަމަކު ގައިދީއާ ބައްދަލު ކުރެވޭނީ 30 މިނިޓަށް ކަމަށާއި ލަހުން ބައްދަލު ކުރެވުނު ނަމަވެސް ވަގުތު ލިބޭނީ އެ 30 މިނިޓުން ބާކީވާ ވަގުތު ކަމަށް ބުނެފައި ވެ އެވެ. އަދި ބައްދަލުވުން ނިންމުމަށް ފަހު، ވަކީލުން ޖަލުގައި ތިބޭ އެހެން މީހުން ކައިރިއަށް ގޮސް ވާހަކަ ދެއްކުން ވެސް ވަނީ މަނާކޮށްފަ އެވެ.\nމީގެ އިތުރުން ކުރިން ހެނދުނު ނުވައަކުން ހަވީރު ހައެއް ޖަހަންދެން ބައްދަލުކުރުމަށް ދީފައި އޮތް ފުރުސަތު ވަނީ ހަވީރު ފަހަކަށް ކުރުކޮށްފަ އެވެ.\nފުލުހުން ގެނައި މި އާ ބަދަލާ މެދު ބައެއް ވަކީލުން ވަނީ ކަންބޮޑުވުން ފާޅުކޮށްފަ އެވެ. އެ މީހުން ބުނާގޮތުގައި މިއީ ވަކީލުންނަށް އުނދަގޫ ކުރުމަށް ފުލުހުން އެޅި ފިޔަވަޅެކެވެ.\nއެކަމަކު ފުލުހުން ބުނީ މި އެންގުމާ ހިލާފުވާނަމަ، ބައްދަލުވުން ކެންސަލް ކުރުމުގެ އިހްތިޔާރު ފުލުހުންނަށް ލިބިގެންވާ ކަމަށެވެ.\nމިދިޔަ މަހު ސުޕްރީމް ކޯޓުން ނެރުނު އަމުރު ތަންފީޒު ކުރުމަށް ގޮވާލައި، މާލެ އާއި އެކި ރަށްރަށުގައި ސިލްސިލާކޮށް މުޒާހަރާ ކުރަމުން އަންނައިރު، މުޒާހަރާގެ ތެރެއިން ވެސް ގިނަ ބަޔަކު ވަނީ ހައްޔަރުކޮށްފަ އެވެ.\nއިތުރު ލިޔުންތައް ޕޮލިސް ގައިދީން ވަކީލުން ކުއްލި ނުރައްކަލުގެ ހާލަތު\nވަކީލް ނާޒިމް ސައްތާރު ބަންދުން ދޫކޮށްލައިފި\nގާނޫނީ ވަކީލު ނާޒިމް ސައްތާރު ހައްޔަރުކޮށްފި\nދޫނިދޫގައި ބަނޑުހައިހޫނުކަމުގެ ހަޅުތާލެއް ފަށައިފި


Morocco Inn Raajje Ah Kanda Alhaa Consul Ge Magaamah ADK Nashid - Vaguthu\nމޮރޮކޯއިން ރާއްޖެއަށް ކަނޑައަޅާ ކޮންސުލްގެ މަގާމަށް ނާޝިދު ކަނޑައެޅުމަށް ނާޝިދަށް މަގާމުގެ ލިޔުން ހަވާލު ކުރައްވަނީ -- ފޮޓޯ: ފޮރިން މިނިސްޓްރީ\nމޮރޮކޯއިން ރާއްޖެއަށް ކަނޑައަޅުއްވާ އޮނަރަރީ ކޮންސުލްގެ މަގާމަށް އޭޑީކޭ ޓްރޭޑް އެންޑް ޝިޕިންގެ ވެރިޔާ އަދި ރައްޔިތުންގެ މަޖިލީހުގެ ކޮމަންޑޫ ދާއިރާގެ މެންބަރު އަހުމަދު ނާޝިދު (އޭޑީކޭ ނާޝިދު) ކަނޑައަޅައިފިއެވެ.\nފޮރިން މިނިސްޓްރީގައި މިއަދު ބޭއްވި ރަސްމިއްޔާތެއްގައި ނާޝިދަށް މަގާމުގެ ރަސްމީ ލިޔުން (އެގްޒެކެޓަރ) ފޮރިން މިނިސްޓަރ އަބްދުﷲ ޝާހިދު އަރުވާފައިވެއެވެ. އެއަށް ފަހު، މިނިސްޓަރ ޝާހިދު ވަނީ ދެ ގައުމުގެ ގުޅުން ބަދަހި ކުރުމުގައި އޮނަރަރީ ކޮންސުލްގެ ދައުރުގެ މުހިއްމު ކަމާ ބެހޭ ގޮތުން ވާހަކަ ދައްކަވާފައެވެ.\nއެހެން ގައުމުތަކުން ރާއްޖެއަށް ކަނޑައަޅުއްވާ އޮނަރަރީ ކައުންސިލުންނަކީ އެ ގައުމުތަކުގެ ސަރުކާރުތަކުން ކަނޑައަޅުއްވާ ބޭފުޅުންނެވެ. އޮނަރަރީ ކައުންސިލުން ކަނޑައެޅުމުގައި ދިވެހި ސަރުކާރާއި ފޮރިން މިނިސްޓްރީގެ މާ ބޮޑު ދައުރެއް ނޯވެއެވެ.\nއޮނަރަރީ ކޮންސުލްއިން އައްޔަން ކުރުމުގައި ދިވެހި ސަރުކާރުގެ ދައުރަކީ އޮނަރަރީ ކޮންސުލްގެ ގޮތުގައި އެ ގައުމުތަކުން ކަނޑައަޅާ ބޭފުޅަކު ރާއްޖޭގައި އޮނަރަރީ ކޮންސުލްގެ ގޮތުގައި މަސައްކަތް ކުރުމުގެ ހުއްދަ ދެއްވުމެވެ. އެ ކަން ހިނގަނީ ވިއެނާ ކޮންވެންޝަންސްގެ ދަށުންނެވެ.\nއަރަބި ގައުމުތަކުން ރާއްޖެއަށް ކަނޑައަޅާފައިވާ ސަފީރުންނާ ޝާހިދު ބައްދަލުކޮށްފި\nރާއްޖޭގައި ބާނާ މަސް ލަންކާއަށް އެކްސްޕޯޓް ކުރުމުގައި ހިފެހެއްޓުމެއް ނެތް: ޝާހިދު\nސެޕްޓެމްބަރު 10, 2020 16:14\nކޮންމެހެން މީނައަށް ދޭންޖެހޭތަ...ނެތީތަ އެހެން ދިވެހި ދަރިޔަކު ތިމާގާމަށް ކުފޫހަމަވާ....ކިހިނެތް ތިމީހުން އަމިއްލަ ވިޔަފާރި މަޖިލިސް މަޖިލިސް ކައުންސިލް...ކިހިނެތް އެކަކު ތިހުރިހާ ކަމެއް 8 ގަޑިއިރު ނިދާފަ ކުރަނީ؟؟؟؟؟؟؟؟؟ ސަހަރޯ\nސެޕްޓެމްބަރު 10, 2020 18:18\nއެމްޑީޕީގައި މިވަރު ކޮށްލެވޭނެ މީހަކު ހަމަ ނެތީ؟؟؟؟\nސެޕްޓެމްބަރު 10, 2020 18:27\nކިޔަވައިގެން ވަޒީފާ ނެތް އެތައް ކުދިންނެތް އެބަތިބި. ޢެއިން ކުއްޖަކަށް ތި ވަޒީފާ ދީބަލަ. ތީ މިގައުމުގަ އެއްޗެއް ނުލިބޭ މީހުންނަކީ\nސެޕްޓެމްބަރު 10, 2020 19:06\nމޮރޮކޯގެ ވެރިޔާއަކީ ކިހާރު އަބްދުﷲ ޝާހިދުތަ؟. ދިވެހިގައުމުގެ ބަޖރޓުން ދޯ މުސާރަދޭނީވެސް.\nސެޕްޓެމްބަރު 10, 2020 20:00\nދިވެހިރައްޔިތުންނަށް މިގައުމުގެ މުއްސަނދިކަން ބަހާލަބަލަ. ވަކި ބަޔަކާއި އެބައި މީހުންގެ ދަރިންނަށް މިގައުމުގެ އެންމެ ފައިސާލިބޭ ސަރުކާރުގެ މަގާމްތައް މިދެނީ.\nސެޕްޓެމްބަރު 11, 2020 04:48\nނެތްތަ ބާ ކާޕެޓްގަނޑެއް؟؟؟؟؟؟؟


Midhiya June mahu 118 % Exports ithuvejje | Mihaaru\nމިދިޔަ ޖޫން މަހު އެކްސްޕޯޓް 118 ޕަސެންޓް އިތުރުވެއްޖެ\nކަސްޓަމްސް ބިލްޑިން: މިދިޔަ ޖޫން މަހު އެކްސްޕޯޓާއި އިމްޕޯޓް ވަނީ އިތުރުވެފައި.\n09 ޖުލައި 2017 - 22:18\nކަސްޓަމްސް އިން މިއަދު ނެރުނު ބަޔާނުގައިވާ ގޮތުންް ރާއްޖެއިން މިއަހަރުގެ ޖޫން މަހު 446 މިލިއަން ރުފިޔާގެ މުދާ ވަނީ އެކްސްޕޯޓް ކޮށްފަ އެވެ. އަދި މިދިޔަ އަހަރުގެ ޖޫން މަހު އެކްސްޕޯޓް ކޮށްފައި ވަނީ 204 މިލިއަން ރުފިޔާގެ މުދަލެވެ.\nރާއްޖެއިން އެންމެ ގިނައިން އެކްސްޕޯޓް ކުރަނީ މަހުގެ ބާވަތްތަކެވެ. އަދި މިދިޔަ ޖޫން މަހު އެކްސްޕޯޓްކުރި މުދަލުގެ 67 ޕަސެންޓް އެކްސްޕޯޓް ކޮށްފައި ވަނީ ތައިލެންޑަށެވެ.\nމިދިޔަ މަހުގެ އިމްޕޯޓް ވެސް ވަނީ ކުރީ އަހަރާއި އަޅާބަލާއިރު ހަތް ޕަސެންޓް އިތުރު ވެފަ އެވެ. އެގޮތުން މިއަހަރުގެ ޖޫން މަހު 2.9 ބިލިއަން ރުފިޔާގެ މުދާ ވަނީ އިމްޕޯޓް ކޮށްފަ އެވެ. އަދި ކުރީ އަހަރުގެ ޖޫން މަހު އިމްޕޯޓް ކޮށްފައިވާ މުދަލުގެ އަގު 2.7 ބިލިއަން ރުފިޔާއަށް އަރައިފަ އެވެ.\nރާއްޖެއަށް އެންމެ ގިނައިން އިމްޕޯޓް ކޮށްފައިވަނީ ޔޫއޭއީ އިންނެވެ. ދެވަނަ އަށް އެންމެ ގިނައިން އިމްޕޯޓްކޮށްފައިވަނީ ޗައިނާ އަދި ސިންގަޕޫރުންނެވެ. ތިން ވަނަ އަށް އެންމެ ގިނައިން އިމްޕޯޓްކޮށްފައި ވަނީ އިންޑިއާއިންނެވެ.\nއަދި އިމްޕޯޓް ޑިއުޓީ އާއި އެހެނިހެން ފީގެ ގޮތުގައި ކަސްޓަމަށް ލިބުނު އާމްދަނީވެސް ވަނީ ހުސްވި އަހަރާއި އަޅާ ބަލާއިރު 11 ޕަސެންޓް އިތުރުވެފަ އެވެ. އެގޮތުން އިމްޕޯޓް ފީއާއި އެހެނިހެން ފީގެ ގޮތުގައި ސަރުކާރަށް 210 މިލިއަން ރުފިޔާ ވަނީ ލިބިފަ އެވެ. މިދިޔަ އަހަރު ދައުލަތަށް ލިބިފައިވަނީ 189 މިލިއަން ރުފިޔާ އެވެެ.\nތަފާސްހިސާބުތައް ދައްކާ ގޮތުން ރާއްޖޭގެ އެކްސްޕޯޓްގެ މިންވަރު ދުވަހެއް ދުވަހަކަށް އަންނަނީ އިތުރު ވަމުންނެވެ.\nއިގްތިސާދު އިމްޕޯޓް ޑިއުޓީ ކަސްޓަމްސް އިމްޕޯޓް/އެކްސްޕޯޓް އިމްޕޯޓް މުދާ


ކޮވިޑް-19: ފައިޒާ ވެކްސިންދޭން އިނގިރޭސިވިލާތުން ފަށައިފި\nDecember 08, 2020 20:02:12\nއުމުރުން 81 އަހަރުގެ ވިލިއަމް ޝެކްސްޕިއަރ އަށް ފައިޒާ ވެކްސިން ދެނީ\nކޮވިޑް-19 އާއި ދެކޮޅަށް މަސައްކަތްކުރުމަށް ފައިޒާ އަދި ބައޯ-އެން-ޓެކް ކުންފުނިން އުފައްދާފައިވާ ވެކްސިން، އިނގިރޭސިވިލާތުގެ ރައްޔިތުންނަށް ދޭން މިއަދު ފަށައިފިއެވެ.\nމުޅި ދުނިޔެއިންވެސް އާންމުކޮށް މި ވެކްސިން ދޭން ފަށާ ފުރަތަމަ ގައުމަކީ އިނގިރޭސިވިލާތެވެ. މިއަދު ރާއްޖެ ގަޑިން ގާތްގަނޑަކަށް މެންދުރު 12:00 ގައި ފުރަތަމަ ވެކްސިން ޑޯސް ދީފައިވަނީ 91 އަހަރުގެ މާގަރެޓް ކީނަން އަށެވެ. މިއީ އެގައުމުގައި ކުރިއަށް އޮތް ހަފްތާ ތެރޭގައި ދިނުމަށް ނިންމާފައިވާ 800،000 ޑޯސްގެ ތެރެއިން ފުރަތަމަ ޑޯސްއެވެ.\nވެކްސިން ޖެހުމަށް ފަހު މީޑިއާތަކަށް މައުލޫމާތު ދެއްވަމުން މާގަރެޓް ވަނީ ވެކްސިން ލިބުމުން އުފާ ކުރާކަމަށް ބުނެފައެވެ. އަދި މިއީ ލިބުނު އެންމެ ރަނގަޅު އުފަންދުވަހުގެ ހަދިޔާކަމަށާއި، ވެކްސިން ޖެހުމުގެ ފުރުސަތު ލިބިއްޖެނަމަ ކޮންމެ މީހަކުވެސް އެ ފުރުސަަތުގެ ބޭނުން ހިފުމަށް މާގަރެޓް އެދިލެއްވިއެވެ.\nއިނގިރޭސިވިލާތުގެ ސަރުކާރުން އިއުލާންކޮށްފައިވާ ގޮތުގައި، މި މަހުގެ ތެރޭގައި އެ ގައުމަށް އިތުރު4މިލިއަން ވެކްސިން ޑޯސް ލިބޭނެއެވެ. މި ވެކްސިންތައް އެންމެ ފުރަތަމަ ދިނުމަށް ހަމަޖެހިފައިވަނީ އުމުރުން 80 އަހަރުން މަތީގެ މީހުންނަށާއި ފްރަންޓްލައިންގައި މަސައްކަތްކުރާ ސިއްހީ މަސައްކަތްތެރިންނަށެވެ.\nފައިޒާ ވެކްސިން ބޭނުންކުރުމުގެ ހުއްދަ އިނގިރޭސިވިލާތުގެ ބޭސް ރެގިއުލޭޓަރ އެމް.އެޗް.އާރް.އޭއިން ދީފައިވަނީ މިދިޔަ ހަފްތާ ތެރޭގައެވެ. މި ވެކްސިންގެ ސަބަބުން ކޮވިޑް-19 އާ ދެކޮޅަށް 95 އިންސައްތަ ރައްކާތެރިކަން ލިބިގެންދާނެކަމަށް ފައިޒާއިން ވަނީ ހާމަކޮށްފައެވެ.\nކޮވިޑް-19 ވެކްސިން އިނގިރޭސިވިލާތް\nJanuary 11, 2021 18:43:25\nJanuary 21, 2021 18:59:10\nއިންޑިއާއިން ފޯރުކޮށްދިން ވެކްސިން ބެހެއްޓިފައިވަނީ ހުންނަން ޖެހޭ މިންގަނޑުގައި: އެޗްއީއޯސީ\nJanuary 21, 2021 03:53:37\nވެކްސިނަކީ އިތުބާރު ލިބިފައި ނުވާ ވެކްސިނެއްކަމަށް ބުނާ މީހުންނަށް ޑރ.ނަޒްލާ ރައްދުދެއްވައިފި\nJanuary 20, 2021 17:44:34\nވެކްސިނާއެކު އުންމީދުތައް އައު ވެއްޖެ، އިގްތިސާދުވެސް ހަމަ މަގަށް އެޅޭނެ: ނަސީމް


Dho?! "Karuhakuru" akee dhivehi furathama sitcom\n"ކަރުހަކުރު" އަކީ ދިވެހި ފުރަތަމަ ސިޓްކޮމް\nތަފާތު ޖޯންރާތަކުގެ ފިލްމުތަކާއި ޓީވީ ޝޯތައް ދިވެހި ސްކްރީނަށް ގެންނަމުން ގޮސް، ޒުވާނުންގެ މެދުގައި އެންމެ މަގުބޫލު އެއް ޖޯންރާ ކަމަށްވާ ސިޓްކޮމް ވެސް ސްކްރީނަށް އައީ އެވެ. މިދިޔަ މަހުން ފެށިގެން ސޯޝަލް މީޑީއާގައި އޯކޭޒުންނާއި ބައިސްކޯފުން ކަރުހަކުރޭ ކިޔައިގެން ކުރިއަށް ގެންދިޔަ ކެމްޕޭނަކީ މި ސިޓްކޮމް އެވެ.\nޕިއްޒާ ފޮއްޗެއްގައި އަތްނުލާށާއި ދޮންކޭލަށް އެލާޖިކްވާ ވާހަކަ އާއި މި ވާހަކަތައް އެނބުރިގެން މި ދިޔައީ މި ޝޯއަށެވެ. މިފަހަރު ވެސް ތަފާތެއް ނޫން ހެއްޔެވެ؟ މީގެކުރިން ވެސް އޯކޭޒުން ވަނީ މިފަދަ ތަފާތު ސަޅި ކެމްޕޭންތައް ކުރިއަށް ގެންގޮސްފަ އެވެ.\nރޭ ބޭއްވި ހާއްސަ ހަފުލާއެއްގައި، ފިލްމީ ދާއިރާގައި އެތައް ޒަމާންތަކެއް ވަންދެން ހަރަކާތްތެރިވެފައިވާ މުސްތަފާ ހުސައިން ވަނީ "ކަރުހަކުރު" ޕްރިމިއާކޮށްދީފަ އެވެ.\nއެ ހަފުލާގައި ކަރުހަކުރުގެ ފުރަތަމަ އެޕިސޯޑު ވެސް ވަނީ ދައްކާލާފަ އެވެ. ބައިސްކޯފުން މާދަމާ ރެއިން ފެށިގެން ކޮންމެ އަންގާރަ ދުވަހެއްގެ ރޭ ކަރުހަކުރު ދައްކަން ވަނީ ހަމަޖެހިފަ އެވެ. އެޕިސޯޑެއްގެ ދިގުމިނަކީ 20 މިނެޓެވެ.\nކަރުހަކުރު ޕްރިމިއާ ކުރަން ރޭ ބޭއްވި ހަފްލާގައި އޭގެ ބައެއް ތަރިން. --\nކަރުހަކުރުގެ މެއިން ކާސްޓުންގެ ތެރޭގައި ހިމެނެނީ ލަވަކިޔުންތެރިޔާ ލަމްހާ ލަތީފް، ރައުފަތު ސޯދިގު، އަލީ އާޒިމް (ދޮން އައްޔަ)، އައިޝަތު އަލީ އަދި ހުސެން ނާޒިމް އެވެ. މިއީ ބައިސްކޯފާއި އޯކޭޒުން ގުޅިގެން އުފައްދާފައިވާ ޝޯ އެކެވެ.\nސިޓްކޮމްސް ނުވަތަ ހެއްވާ މަޖާ ޓީވީ ޝޯތަކަކަކީ ދިވެހިންގެ ތެރޭގައި، ހާއްސަކޮށް ފުރާވަރުގެ ކުދިންނާއި ޒުވާނުންގެ މެދުގައި ގަބޫލު ޝޯތަކެވެ. އެގޮތުން އެންމެ ފާހަގަކޮށްލެވޭ ޝޯތަކުގެ ތެރޭގައި "ފްރެންޑްސް"، "ބިގްބޭންގް ތިއަރީ"، "ބްރުކްލީން ނައިންޓީ ނައިން"، "ދި އޮފީސް"، ވީޕް އަދި "މޮޑާން ފެމެލީ" ހިމެނެ އެވެ.


SunOnline: Bridge gai bodu Bicycle bureh baavvanee\nބްރިޖުގައި ބޮޑު ބައިސްކަލު ބުރެއް ބާއްވަނީ\nނަޖާހު މަސްއޫދު 27 Aug 2018, 14:29\n"ސިނަމާލެ ބުރިޖު"ގެ މަސައްކަތްތައް ނޫސްވެރިންނަށް ދައްކާލުން، ބުރިޖުގެ ސުޕަސްޓަރަކްޗާ ގުޅުވާލާ ވަނީ ނިންމާފައި:ސަން ފޮޓޯ/ ފަޔާޒް މޫސާ\nހައުސިން މިނިސްޓްރީއާއި ބައިކް މޯލްޑިވްސް ގުޅިގެން، އާންމުންނަށް ހުޅުވާލައިގެން ސިނަމާލޭ ބްރިޖުގައި ހާއްސަ ބައިސްކަލު ބުރެއް ބޭއްވުމަށް ނިންމައިފިއެވެ.\nދުޅަހެޔޮ ސިއްހަތު ޕްރޮމޯޓު ކުރުމުގެ މަގުސަދުގައި ބާއްވާ އެ ބައިސްކަލު ބުރު އޮންނާނީ އަންނަ މަހުގެ އެއްވަނަ ދުވަހުގެ ހެނދުނު 6:00 އިން 9:00 އަށެވެ.\nބައިކް މޯލްޑިވްސްގެ ސީއީއޯ އަހުމަދު ހަސަން ދީދީ "ސަން" އަށް ވިދާޅުވީ އެ ދުވަހުގެ އެ ވަގުތުގައި ބްރިޖު މަތީގައި ހަމައެކަނި ދުއްވާނީ ބައިސްކަލު ކަމަށެވެ. އަދި ބުރުުގެ ހުރިހާ ބައިވެރިން ފަތިހު 5:45 އަށް ބްރިޖު ސަރަހައްދަށް އެއްވާނެ ކަމަށް އޭނާ ވިދާޅުވިއެވެ.\n"މައިގަނޑު ގޮތެއްގައި އެ ދުވަހު އޮންނާނީ މަޑުމަޑުން ދުއްވާލުމާ، ފޮޓޯ ސެޝަންތަކާ ބްރިޖު ބަލާލުމާ އެކަހަލަ ކަންތައްތައް،" އޭނާ ވިދާޅުވިއެވެ.\nއޭނާ ވިދާޅުވީ ބްރިޖުގައި ބާއްވާ އެ އިވެންޓުގައި ގާތްގަނޑަކަށް 300 އެއްހާ މީހުން ބައިވެރިވާނެ ކަމަށް ލަފާކުރެވޭ ކަމަށެވެ. އަދި ކޮންމެ މީހަކަށް ވެސް އެމީހެއްގެ ބައިސްކަލު ގެނެވޭނެ ކަމަށާއި، ބައިސްކަލު ނެތް ފަރާތްތަކަށް، ހުޅުމާލޭގައި ހުންނަ "ސިޓީ ރައިޑް" ފިހާރައިން ބައިސްކަލު ކުއްޔަށް ނެގޭނެ ކަމަށް އޭނާ ވިދާޅުވިއެވެ. ސިޓީ ރައިޑުއިން 50 ރުފިޔާއަށް ތިން ގަޑިއިރަށް ބައިސިކަލު ކުއްޔަށް ނެގޭނެއެވެ.\nއަންނަ މަހުގެ އެއްވަނަ ދުވަހު ބައިސިކަލު ބުރު ބާއްވަން ހަމަޖެހިފައިވާ އިރު، ބްރިޖު ހުޅުވަން ނިންމާފައި ވަނީ މި މަހުގެ 30 ވަނަ ދުވަހުއެވެ. އަދި ސަރުކާރުގެ ހަރަދުގައި ބްރިޖު މަތީގައި އަލަތު ކައިވެނިކުރުމުގެ ހަރަކާތްތައް މި މަހުގެ 31 ގައި ކުރިއަށްދާނެ ކަމަށް ހައުސިންގް މިނިސްޓްރީން މީގެ ކުރިން ވަނީ ބުނެފައެވެ.\nސާއިދު މިފަހަރުވެސް އޭޝިއަން ޗެމްޕިއަންޝިޕްގެ ސެމީއަށް\n"ގަލޮޅު ދަނޑު ތަރައްގީ ކުރާނީ ކުރިއަށް އޮތް 100 އަހަރަށް"


Covid-19 Jehigen Maruvi Meehunge Adhadhu 1.2 Million Ah Araifi - Vaguthu\nކޮވިޑް-19 ޖެހިގެން މަރުވި މީހުންގެ އަދަދު 1.2 މިލިއަނަށް އަރައިފި\nދުނިޔޭގެ އެކިކަންކޮޅުތަކުގައި ކޮވިޑް-19 ޖެހިގެން މަރުވި މީހުންގެ އަދަދު 1.2 މިލިއަނަށް އަރައިފިއެވެ.\nކޮވިޑް-19 އާ ގުޅިގެން ނެރެމުން އަންނަ ތަފާސް ހިސާބުތައް ދައްކާ ގޮތުން ކޮވިޑް-19 ޖެހިގެން މިހާތަނަށް މަރުވީ 1,200,403 މީހުންނެވެ.\nއަދި މި ބަލި އެކިއެކި ގައުމުތަކުން 46 މިލިއަނަށް ވުރެ ގިނަ މީހުންނަށް ވަނީ ޖެހިފައެވެ. އަދި ބަލިން ރަނގަޅުވީ 33 މިލިއަނަށް ވުރެ ގިނަ މީހުންނެވެ. މި ބަލީގައި 11 މިލިއަނަށް ވުރެ ގިނަ މީހުންނަށް ފަރުވާ ދެމުން އަންނަ އިރު 84،000 އަށް ވުރެ ގިނަ މީހުން ތިބީ ސީރިއަސް ހާލަތުގައެވެ.\nދުނިޔޭގެ އެކި ގައުމުތަކުގެ ތެރެއިން އެންމެ ގިނަ ބަޔަކު ކޮވިޑް-19 ޖެހިގެން މަރުވީ އެމެރިކާ އިންނެވެ. އެމެރިކާ އިން ދެ ލައްކަ އަށް ވުރެ ގިނަ މީހުން ކޮވިޑް-19 ބަލީގައި މަރުވި އިރު ދެ ވަނަ އަށް އެންމެ ގިނަ ބަޔަކު މަރުވީ ބްރެޒިލުންނެވެ. އެއީ ލައްކައަކަށް ވުރެ ގިނަ މީހުންނެވެ. އަދި ތިން ވަނައިގައި އިންޑިއާ އޮތީ ވެސް ލައްކައަކަށް ވުރެ ގިނަ މީހުން މަރުވެގެންނެވެ.\nދުނިޔޭގެ އެކިކަންކޮޅުތަކުން އިއްޔެ އެކަނި ވެސް ހަތަރު ލައްކަ އަށް ވުރެ ގިނަ މީހުން ކޮވިޑް-19 އަށް ފައްސިވިއެވެ. އެކަމަކު މި ބަލީގައި މަރުވާ މީހުންގެ އަދަދު ކުރިއާ ބަލާފައި އާދަޔާ ހިލާފަށް މަދެވެ. އިއްޔެ މި ބަލީގައި މަރުވެފައި ވަނީ 6،488 މީހުންނެވެ.\nގައުމުތަކުގެ ތެރެއިން ކޮވިޑް-19 އެންމެ ބޮޑަށް މިހާރު ފެތުރެމުން އަންނަ ގައުމުތަކުގެ ތެރޭގައި އެމެރިކާ އާއި އިންޑިއާ އާއި ބްރެޒިލްގެ އިތުރުން ރަޝިއާ އާއި ފްރާންސާއި އިނގިރޭސި ވިލާތް، ޖަރުމަނު، އިޓަލީ އަދި ބެލްޖިއަމް ފަދަ ގައުމުތައް ހިމެނެއެވެ.


Enme ginaiee Gaidheen ge massala thah: HRCM\nމިދިއަ އަހަރު އެންމެ ގިނައީ ގައިދީންގެ މައްސަލަތައް: އެޗްއާރްސީއެމް\nގައިދީންތަކެއް: އެޗްއާރްސީއެމުން މިދިއަ އަހަރު އެންމެ ގިނައިން ބަލަން ޖެހުނީ ގައިދީންގެ މައްސަލަތައް -- ފޮޓޯ: ޕޮލިސް\nމިދިޔަ އަހަރު އެންމެ ގިނައިން ހުށަހެޅީ ގައިދީންގެ ހައްގުތަކާ ގުޅޭ މައްސަލަތައް ކަމަށް ހިއުމަން ރައިޓްސް ކޮމިޝަން އޮފް ދަ މޯލްޑިވްސް (އެޗްއާރްސީއެމް) ގެ އަހަރީ ރިޕޯޓްގައި ބުނެފި އެވެ. އެ ރިޕޯޓް ކޮމިޝަނުން އާންމު ކުރީ މިއަދު އެވެ.\nއެޗްއާރްސީއެމްގެ އަހަރީ ރިޕޯޓް ދައްކާ ގޮތުން ގައިދީންގެ ހައްގުތަކާ ގުޅޭ 76 މައްސަލައެއް މިދިޔަ އަހަރު އެ އިދާރާއަށް ހުށަހެޅި އެވެ،\nރިޕޯޓަށް ބަލާއިރު ހައްގުތަކާ ބެހޭ 14 ބާވަތެއްގެ 365 މައްސަލަ މިދިޔަ އަހަރު ހުށަހަޅާފައިވެ އެވެ. ގައިދީންގެ ހައްގުތަކާ ބެހޭ 76 މައްސަލަ ހިމެނެނީ އެ އަދަދުގެ ތެރޭގަ އެވެ. އެހެން ކަމުން ގައިދީންގެ މައްސަލަތައް ހިމެނޭ އެ އަދަދަކީ މިދިޔަ އަހަރު އެ ކޮމިޝަނަށް ހުށަހެޅި މައްސަލަތަކުގެ 20 ޕަސެންޓެވެ.\nދެވަނައަށް އެންމެ ގިނައީވެސް ގައިދީންނާ ގުޅޭ މައްސަލަތަކެވެ. އެއީ ބައެއް ގައިދީން ހުށަހެޅި ސިއްހީ މައްސަލަތަކެވެ. އެފަދަ 69 މައްސަލައެއް މިދިޔަ އަހަރު ހުށަހެޅި އެވެ. އިތުރަށް ބަންދުކުރާ މީހުންނާ ގުޅޭ 34 މައްސަލައެއް ވެސް ހިމެނެ އެވެ.\nގައިދީންނާ ގުޅުންހުރި މައްސަލަތައް މިދިއަ އަހަރު ގިނަވި އިރު އެ މައްސަލަތާ ގުޅިގެން ރިޕޯޓްގައި ބުނެފައި ވަނީ ފުލުހުންނާއި ގައިދީން ބަލަހައްޓާ ކަރެކްޝަނާއެކު ބައްދަލުވުންތަކެއް ބާއްވައި މައްސަލަ ދިމާވާން މެދުވެރިވާ ސަބަބުތަކާއި މައްސަލަ ހައްލުކުރަން ކުރަންޖެހޭ ކަންކަމާ ގުޅޭ މަޝްވަރާތަކެއް ކޮށްފައިވާ ކަމަށެވެ.\nކުރިން އެންމެ ގިނައިން އެކޮމިޝަނަށް ހުށަހަޅަމުން އައި ކުޑަކުދިންގެ ހައްގުތަކާބެހޭ މައްސަލަތަކަށް ބަލާއިރު އެފަދަ 40 މައްސަލައެއް ހިމެނެ އެވެ. އަދި ލާ އިންސާނީ އަނިޔާކޮށްގެން 45 މައްސަލައެއް ވެއްދި އިރު ޝަރުއީ ދާއިރާއާ ގުޅުންހުރި 29 މައްސަލައެއް ވެސް އޮތެވެ.\nރިޕޯޓްގައިވާ ގޮތުން މިދިޔަ އަހަރު ހުށަހެޅި މައްސަލަތަކުގެ 74.2 ޕަސެންޓް މައްސަލަ ބަލައި ނިންމި އެވެ. އެއީ މިދިޔަ އަހަރު އެ ކޮމިޝަނަށް ހުށަހެޅި 365 މައްސަލައިގެ ތެރެއިން 271 މައްސަލަ އެވެ. އަދި ޖުމްލަ 576 މައްސަލަ މިދިޔަ އަހަރުގެ ނިޔަލަށް ނިންމި އެވެ.\nމިދިޔަ އަހަރު އެންމެ މަދީ އުނގެނުމުގެ ހައްގު ގެއްލިގެން ހުށަހެޅި މައްސަލަތަކެވެ. އެއީ ތިން މައްސަލައެކެވެ. އަންހެނުންގެ ހައްގުތަކާ ބެހޭ މައްސަލަ ވެސް މިދިޔަ އަހަރު މަދެވެ. ރިޕޯޓްގައި އެ ކެޓަގަރީން ފާހަގަކޮށްފައި ވަނީ ފަސް މައްސަލައެވެ.\nއެޗްއާރްސީއެމުން މިދިޔަ އަހަރު 500 އަށްވުރެ ގިނަ މައްސަލަ ބަލައި ނިންމި އިރު ހައްގެއް އުނިވެފައިނުވާ ކަމަށް 129 މައްސަލައެއް ނިންމި އެވެ. ޝަރުއީ މަރުހަލާގެ ތެރެއިން ހައްލުކުރަން ލަފާދީފައިވާތީ އިތުރަށް ކުރިއަށް ނުގެންދަން 40 މައްސަލައެއް ދޫކޮށްލި އެވެ. އަދި 40 މައްސަލައެއްގައި އެކަށީގެންވާ ހެކި ލިބިފައި ނެތުމުން ބޭއްވި އެވެ.


Safaaree Rape: fuluhunge vaahaka gaboolukuran dhathi\nހުޅުމާޅެ ފަޅު ތެރޭގައި އަޅާފައި އޮތް ސަފާރީއެއްގައި ކެންޔާ އަންހެނަކަށް ޖިންސީ ގޯނާ ކުރި މައްސަލައާއި ގުޅިގެން ފުލުހުން ދައްކާ ވާހަކަ ގަބޫލުކުރަން ދަތި ކަމަށް ވިލިމާލެ ދާއިރާގެ މެންބަރު އަހުމަދު އުޝާމް ވިދާޅުވެއްޖެ އެވެ.\nއުޝާމް މިހެން ވިދާޅުވީ އެ މައްސަލައާއި ގުޅޭގޮތުން އަވަސްގައި ލިޔެފައިވާ ރިޕޯޓަކާއެކު ކުރެއްވި ޓްވީޓެއްގައެވެ.\nކުރީގެ ޑެޕިއުޓީ އެޓާނީ ޖެނެރަލް އުޝާމް ވިދާޅުވީ މިފަދަ މައްސަލަތަކުގައި އެންމެ މުހިންމުވާނީ "ގޯލްޑަން އަވާ" ތެރޭގައި ހެކި ހޯދުންކަން ފުލުހުންނަށް އެނގޭނެ ކަމަށެވެ. އެ ފުރުސަތު ގެއްލުނީ ނުވަތަ ގެއްލުވާލީ ކޮން ސަބަބަކާއި ގުޅިގެންކަން ފުލުހުން ރައްޔިތުންނަށް އަދިވެސް ސާފުކޮށް ނުދޭ ކަމަށް އުޝާމް ވިދާޅުވިއެވެ.\n"މި މައްސަލާގައި ފުލުހުން ދައްކާ ވާހަކަ ގަބޫލުކުރަން ދަތި،" އުޝާމްގެ ޓްވީޓްގައި ވިދާޅުވެފައިވެއެވެ.\nއަވަސްގެ ރިޕޯޓާއެކު އުޝާމް ކުރައްވާފައިވާ ޓްވީޓް --\nމި މައްސަލާގައި ރައްޔިތުންގެ މަޖިލީހުގެ ކޮމެޓީގައި ވާހަކަ ދައްކަވަމުން ފުލުހުން ވަނީ މައްސަލާގައި ހައްޔަރުކުރި މީހުން ދޫކޮށްލުމުގެ ކުރިން ބަގުރަލަށް ޓެސްޓް ނުކުރާ ކަމަށް ބުނެފައެވެ. އަދި އެ ވަގުތު ސަފާރީއަށްވެސް ފުލުހުން އަރާފައިނުވާ ކަމަށް ވަނީ ބުނެފައެވެ.\nމައްސަލާގައި ހިމެނޭ އަންހެން މީހާ އެކި ފަހަރު އެކި ގޮތަށް ދަނީ ވާހަކަވެސް ދައްކަމުންނެވެ. އެންމެ ފަހުން މީޑިއާތަކާ އޭނާ ހިއްސާކުރި ވާހަކަތަކާއި ފުލުހުންނަށް ދިން ބަޔާނުގައިވާ ވާހަކަތަކާވެސް ތަފާތެވެ.\nމޯލްޑިވްސް ޕޮލިސް ސާވިސް ސަފާރީ ރޭޕް\nރޭޕްކޭހާ ގުޅޭ މުހިއްމު ސުވާލެއް އަނީސާ ކުރައްވައިފި


ކުރީގެ ރައީސް ކުޅުދުއްފުއްޓަށް ވަޑައިގެންނެވުމާ ދިމާކޮށް ކުޅުދުއްފުށީގައި ހަމަނުޖެހުން ހިންގައިފި | Kulhudhuffushi Online ބަނޑޭރިގަނޑު\n“ރައިޒް ކުޅުދުއްފުށި” ޕްރޮގްރާމް ނިންމާ ބައިވެރިންނަށް ސެޓްފިކެޓް ދީފިހަނިމާދޫ ކައުންސިލުން ސަރުކާރުގެ ވުޒާރާތަކުގެ ވެރިންނާ ބައްދަލުކުރުމަށް މާލެއަށް ޒިޔާރަތް ކޮށްފިހަނިމާދޫ ފަޅުތެރެއަށް ގިނައަދަދެއްގެ ރިއްމަހާއި މުށިމަސް ވަންނަމުން އެބަދޭމުވާސަލާތު ދުވަސް ފާހަގަ ކުރުމުގެ ގޮތުން ވަތަނިއްޔާއިން ސޯޝަލް މީޑިޔާ ކެމްޕޭނެއް ހިންގަނީފެބްރުއަރީ 8 ގައި ކުޅުދުއްފުށީ ޕޮލިސް ސްޓޭޝަނަށް ގެއްލުންދިން މައްސަލައިގެ އިތުރު އަޑުއެހުމެއް ބާއްވައިފިކުމުންދޫ ސްކޫލުގެ ޓީޗަރަށް ހަމަލާދިން މައްސަލައިގައި އިތުރު5މީހުން ހައްޔަރުކޮށްފިޔޮޓު ފަހަރަށް ޚިދުމަތް ދިނުމުގެ ވިޔަފާރި ވަނީ އިނދަޖެހިފައި: އުލިގަމު ކައުންސިލްކުޅުދުއްފުށީގައި ފުރަތަމަ ފަހަރަށް ވޯލްޑް އެތްލެޓިކްސް ޑޭ ފާހަގަ ކޮށްފިއެމްޑީޕީގެ އެގްރިވިޔަފާރީގެ ސިޔާސަތު ރަސްމީކޮށް ކުޅުދުއްފުށީގައި އިފްތިތާހު ކޮށްފިކުމުންދޫގައި ބިދޭސީ ޗީޓަރަށް ހަމަލަދިން މައްސަލައިގައި3މީހަކު ހައްޔަރު ކޮށްފިމޫސުމް ބަދަލުވުމާއި އަހަރެމެންގެ މޫޑަށް އަންނަ ބަދަލުތަކާ ހުރީ ކޮންގުޅުމެއްސީމަނުން ތަމްރީނު ކުރާނެ އިންސްޓިޓިއުޝަނެއް ކުޅުދުއްފުށީގައި ގާއިމު ކުރާނަން: ގާސިމް އިބްރާހީމްވަޅުލަން ސަންދޯކަށް ލާފައި އޮތް “މައްޔިތެއް” ތެދުވެއްޖެއެގްރިވިޔަފާރި ސިޔާސަތު އިފްތިތާހު ކޮށްދެއްވުމަށް ރައީސް ނަޝީދު މާދަމާ ކުޅުދުއްފުއްޓަށް ވަޑައިގަންނަވަނީކުޅުދުއްފުށިން ޖުމުހޫރީ ޕާޓީގެ ލީޑަރ ގާސިމަށް ހޫނު މަރުހަބާއެއް ކިޔައިފި ކުރީގެ ރައީސް ކުޅުދުއްފުއްޓަށް ވަޑައިގެންނެވުމާ ދިމާކޮށް ކުޅުދުއްފުށީގައި ހަމަނުޖެހުން ހިންގައިފި\nތާރީޚް 27/02/2012 ޚަބަރު\t18:10\nދާދި ދެންމެއަކު އެމްޑީޕީގެ ސަޕޯޓަރެއްގެ ގައިގައި ތަޅައިގަނެ ހަމަނުޖެހުމެއް ހިންގައިފި އެވެ. ރައީސް ނަޝީދާއެކު ކުޅުދުއްފުއްޓައް އައި ހދ މަކުނުދޫގެ އެމްޑީޕީގެ ސަޕޯޓަރެއް ޕިކަޕެއްގައި ދަނިކޮށް ބިންމައްޗަށް ވއްޓާލުމަށް ފަހު އަނިޔާ ކޮށްފައި ވެއެވެ. އެކަންކުރީ ސީދާ ކޮން ޕާޓީއެއްގެ މީހެއްކަން އެނގިފައެއް ނުވެއެވެ. މިހާރު އޭނާ ކުޅުދުއްފުށީ ހޮސްޕިޓަލަށް ގެންދިއުމުގެ މަސައްކަތް އެސަރަހައްދުގައި ތިބި އެމްޑީޕީގެ ސަޕޯޓަރުން ފަށައިފި.\nރައީސް ނަޝީދު އުތުރުގެ ބައެއް ރަށްރަށަށް ކުރައްވަމުން ގެންދަވާ ދަތުރުފުޅުގައި ކުޅުދުއްފުއްޓަށް ވަޑައިގެން އެމްޑީޕީގެ ސަޕޯޓަރުންނާއެކު ކުޅުދުއްފުށީ ހިނގާލުމެއް ކުރިއަށް ގެންގޮސްފައި ވެއެވެ. އަވަސް އިންތިހާބަކަށް ގޮވާލާ ކުރިއަށް ގެންދިޔަ މިހިނގާލުމުގައި ކުޅުދުއްފުށީ ގިނަ އަދަދެއްގެ ބަޔަކު ބައިވެރިވި އެވެ.\nމިއަދު ރައީސް ނަޝީދު ވަޑައިގަތުމުގެ ކުޑައިރުކޮޅެއް ކުރިން ބަނދަރު ސަރަހައްދުގައި ހިންގި ހަމަނުޖެހުމާ ގުޅިގެން އެއްވެސް މީހަކު ހައްޔަރުކޮށްފައިވާ ކަން ކަށަވަރު ކުރެވޭގޮތެއް ވަނީ ނުވެފައި އެވެ.\nކުޅުދުއްފުށީ އެމްޑީޕީގެ އިސް ފަރާތްތަކާ ކުޅުދުއްފުށީގައި ތިއްބަވާ ފުލުހުންނާއެކު ރައީސް ނަޝީދުގެ ދަތުރުފުޅާ މެދު މަޝްވަރާތަކެއް ކޮށްފައިވާ ކަމަށް ވެއެވެ.\nއެމްޑީޕީގެ ހިނގާލުން ނިންމާލައިފި. ނަޝީދު ވަޑައިގެންނެވީ ކުޅުދުއްފުށީގައި ހުންނަ މެރިޓައިމް އެކަޑަމީ އޮފް މޯލްޑިވްސް ހންގަމުން އަންނަ ކުރީ ހދ އަތޮޅު ގެ އަށް. ހދ އަތޮޅުގެ މެރިޓައިމް އެކަޑަމީ އަށް ދީފައިވަނީ ރައީސް ނަޝިދުގެ ވެރިކަމުގައި.\nރައީސް ނަޝީދު އިސްވެ ހުންނަވައިގެން ކުރިއަށްދާ ހިނގާލުމުގައި، އަވަސް އިންތިހާބެއް ބޭއްވުމަށް ގޮވާލަމުން އެބަދޭ. އަދި ކުޅުދުއްފުށީ އަމީނީ މަގުގެ މަސައްކަތް ހުއްޓާނުލާ ކުރިއަށް ގެންދިއުމަށް ވެސް ރައީސް ނަޝީދު ވަނީ ގޮވާލައްވާފައި އެވެ.\nތަފާތު އެކި ޝުއޫރުތައް ފާޅުކުރަމުން ރައީސް ނަޝިދާއި އެމްޑީޕީގެ ސަޕޯޓަރުން ރަށުގެ އެކި މަގުތަކުން ހިނގަމުން އެބަގެންދޭ. މިހާރު އެއްވެސް ހަމަނުޖެހުމެއް ނުހިނގާ. ފުލުހުންވެސް އެސަރަހައްދުގައި ހަރަކާތްތެރިވަމުން އެބަގެންދޭ.\nރައީސް ނަޝީދު ކުޅުދުއްފުއްޓަށް ވަޑައިގަތް ވަގުތު މާބޮޑު ހަމަނުޖެހުމެއް ހިނގާފައެއް ނުވޭ. މިހާރު ރައީސް ނަޝީދު އެމްޑީޕީގެ ވަރަށް ގިނަ އަދަދެއްގެ ސަޕޯޓަރުންނާއެކު ހިންގަވާފައި އެބަ ވަޑައިގަންނަވާ.\nރައީސް ނަޝީދު ކުޅުދުއްފުއްޓަށް ވަޑައިގެންނެވުމުގެ ކުޑައިރުކޮޅެއް ކުރިން އެމްޑީޕީގެ ސަޕޯޓަރުންނާއި ސަރުކާރަށް ތާއީދު ކުރާ ބަޔަކާ ދެމެދު ހަމަނުޖެހުމެއް ހިންގައިފި އެވެ.\nކުރީގެ ރައީސް މުހައްމަދު ނަޝީދު ބޮޑުތިލަދުންމައްޗަށް ކުރައްވަމުން ގެންދަވާ ދަތުރުފުޅުގައި މިއަދު ހަވީރު ކުޅުދުއްފުއްޓަށް ވަޑައިގެންނެވުމަށް ތައްޔާރުވި ވަގުތު ކުޅުދުއްފުށީގެ ބަނދަރު ސަރަހައްދުގައި އެމްޑީޕީގެ ސަޕޯޓަރުންނާއި ސަރުކާރަށް ތާއީދު ކުރާ ބަޔަކާ ދެމެދު ބަހުގެ ހަމަލާތަކެއް ބަދަލު ކުރުމަށްފަހު ވެއްޔާއި ގަލުން ހަމަލާ ދީފި އެވެ.\nމިއަދު ހަވީރު ކުރީގެ ރައީސަށް ތާއީދު ކުރާ ބަޔަކު ގޮވައިގެން ކުޅުދުއްފުއްޓަށް އައި މަކުނުދޫ ބޯޓެއް ތޮށި ގަނޑާ ކައިރި ކުރަން އުޅުމުން ގަލާއި ފުޅިފަދަ ތަކެތިން ހަމަލާދީފައި ވެއެވެ. އަދި އޭގެ ފަހުން ކުޅުދުއްފުށީ އުތުރު ދާއިރާގެ މެމްބަރު އަބްދުލްގަފޫރު މޫސާ އާއި ކުރީ ސަރުކާރުގެ އިސްވެރިން ތިއްބެވި ލޯންޗެއް ފަޅުތެރެއަށް ވަނުމާއެކު ގަލާ ފުޅިފަދަ ތަކެތިން އެލޯންޗަށް ވެސް ހަމަލާ ދީފައި ވެއެވެ.\nގުޅޭ ލިޔުންތައް - އެމްޑީޕީގެ އެގްރިވިޔަފާރީގެ ސިޔާސަތު ރަސްމީކޮށް ކުޅުދުއްފުށީގައި އިފްތިތާހު ކޮށްފި - 18/05/2013 - ދެކެވޭ ވާހަކަ – ރައީސް ނަޝީދުގެ މައްޗަށް ކުރެވޭ ދައުވާއަށް ވާނީ ކިހިނެތް؟ - 25/02/2013 - ދިވެހިންގެ ދާހިލީ ކަންކަމުގެ ތެރެއަށް ވަންނަން ހުރި ދޮރުގެ ތަޅުދަނޑި ހިބައިން ދިނުން - 21/02/2013 - ކުރީގެ ރައީސް މުހައްމަދު ނަޝީދު މިއަދު ކުޅުދުއްފުއްޓަށް ވަޑައިގެންފި - 25/10/2012 - ނަޝީދުގެ ޝަރީއަތާ ދެކޮޅަށް އެމްޑީޕީ އިން ކުޅުދުއްފުށީގައި މުޒާހަރާ ކޮށްފި - 28/09/2012  21 ކިޔުންތެރިން ޚިޔާލު ފާޅުކުރައްވާފައިވޭ\nމިހާރު ކުޅުދުއްފުށީ ރައްޔިތުންވެސް މިތެޅެނީ އައްޑުއަތޮޅު މީހުން ތެޅުނު ގޮތަށް . މީގެ ކުރީގައިވެސް ކުޅުދުއްފުއްޓަކީ އެއިރަކު އޮންނަ ސަރުކާރަކާ ގުޅިގެން މަސައްކަތްކުރަމުން އައި ބަޔެއް. ނަތީޖާއަކަށްވީ ކޮންމެ ވެރިކަމެއްގައިވެސް ކުޅުދުއްފުއްޓަށް އެތަށް ފައިދާއެއްވިކަން. ފެންނަން ތިހުރި ހުރިހާ ސަރުކާރު އިމާރާތްތަކާ އެހެން ޚިދުމަތްތަކަށް ބަލާއިރު ކުރީގެ ދެ ސަރުކާރުން ކޮށްދިން ކަންތައްތަކެއް މަދެއްނޫން. ދެންވެސް ބުނެލަން އޮތީ ވަކިބަޔަކަށް ލިބޭ ފައިސާކޮޅު ގެއްލިދާނެތީ ރައްޔިތުން އުޅޭނެކަމެއްނެތޭ! ކައުންސިލަރުން ޖީބަށް ހުރިހާ ފައިސާތަކެއް ލައިގެން ތިއްބަކަސް ރަށަކަށް ތަރައްގީއެއް ނުލިބޭ! އެއިރެއްގެ އޮންނަ ސަރުކާރަކަށް ތާއީދުކޮށް އެސަރުކާރެއްގެ ފަރާތުން ރަށުގެ ތަރައްގީ އަށް ކަންތަށްތަށް ހޯދުމަށް ވިސްނާ !\nޚާއިނު ނަޝީދު ބިން އިސްތިޢުފާ ވިދާޅުވީ\nދަންނަވަންތޯ، ނަޝީދު ރަށްރަށަށް ވަޑައިގަންނަވަނީ ފަހަތުގައި ލަޝްކަރެއް ލައިގެން. ބޭނުމަކީ، ކޮންމެ ރަށަކުންވެސް ސަޕޯޓް ލިބުނޭ ބުނެ ކެމެރާއަށް ބަޔަކު ދެއްކުން. ރަނގަޅަށް ބަލާއިރު، މި ތިބެނީ ހަމަ އެއް ބައެއް. ކެކެކެކެކެކެ\nއަންނި ރަށްރަށަށް އަރއި ހަމަނުޖެހުމަށް މަގުފަހިކުރުމަށް ރަށުތެރޭ ހިނގަނީ. ވަރަށް އަޚްލާގެއްނެތް މީހެއް. ކުޅުދުއްފުށީ މީހުންނަށް އޮތީ ދެނެހުރިކަމަށްވެސް ނުހަދައި ތިބުން… އޭރުން ރަކިވެދާނެ. އެކަމަކު މިފަހަރު ކުޅުދުއްފުށީ މީހުންވެސް މިއޮތީ އަންނިގެ މަޅީގައި ޖެހިފައި. މިރޭ ޖަލާލުއްދީން ސްކޫލްގައި އޮންނަ ބައްދަލުވުމަށްވެސް ދާނެކަމެއްނެތް.\nކަހީނު ކޯހުގެ ދަރިވަރެއް ވިދާޅުވީ\nކުދިންނޭ ބުނަން ވާހަކައެއް.. ކެނެރީގޭ ނަޝީދު އެ އުޅުއްވަނީ އޭނާގެ ހިނދުކޮޅުގައި. އެ ހިނދުކޮޅު އޭނާ ދެކެން ބޭނުން ހުވަފެނެއް ދެކުނަދީ.. އޭނަ މިވަގުތު ގެއްލުނު ވެރިކަމުގެ ހިތި ޝުޢޫރުތައް ބޭރުކޮށްލަން ބޭނުންވާނެ. އެކަން ކޮށްލަން ކުޑަ ފުރުސޮތެއް ދިނުމަކީ އިންސާނިއްޔަތަށްޓަކައި މުޅިން ގޯސްކަމެއް ނޫން. މަ އަޑުއަހަން ގޭތެރޭގަ އަރާ ރުޅިގަނޑު ހިލުވާލަން ބޭނުން މީހުނަށް ތަށިތަޅާ މަރުކަޒެއް އިނގިރޭސި ވިލާތުގަ ހުންނަ ވާހަކަ. މީނަޔަށް ރަނގަޅުވާނެ، ހިތްހަމަ ޖައްސާލަން ތަޅާނެ ބާ ތައްޓާ ފުޅިއާ އެއްޗެހި އެއްކޮށްފަ ދޭން.. އެހެން ނޫނިއްޔާ އަންދާލަންވެފަ ހުރި ކުނިބުނި އެއްކޮށްފަ ހަވާލުކުރުން ވެސް ރަނގަޅުވާނެ. ސައިކޮލޮޖިކަލީ އޭނައަށް ރަނގަޅު ފަރުވާއަކަށް އެކަންތައް ވާނެ..\nފަންކާ ހުސެން ވިދާޅުވީ\nވަރައް އަސަރު ކޮއްފިދޯ ދެން ލަލަ ލާ!\nކުޅުދުއްފުށީގައިވެސް ހާދަހާ ރާބޯ ހިތްވާ މީޙުން ގިނަވެއްޖޭ މިހާރު؟ ޒިޔަށްޓޭ އައިތަ؟ އަންބާ ސަފާރީވެސް ހަމަ މިދުވަހަށް ކުޅުދުއްފުއްޓަށް ދާންޖެހެޔޯ ފުޅިތައް ހިފައިގެން،،، އަޅެ އަންބާ ސަފާރީ އޮތްތޯ ޔަގީން ކޮއްލަބަލަ ކޮންމެވެސް ކުއްޖަކު\nމިހާރު ނޫނަސް އަންނި އަށް ސަޕޯޓް ނުކުރާމީހުން ކުޅުުދުއްފުށީގަ އުޅޭ……..\nމަ ބުނީ ނޫސްތަކަުގައ މަސައްކަތް ކުރާ ރިޕޯޓަރުން ވަކި އަތަކަށް ޖެހިގެން އިންސާފުވެރި ނޫސްވެރިކަމެއް ނުކުރެވޭނެ.މިލިޔުނު މީހެއްވެސް އެނގޭކަށެއް ދެން ނެތް(.) އެކަމަކު ލިޔުނުމީހާއަކީ އަންނި އަށް ގޮސް ހުސްވެފައި ހުރިމީހެއް(.) ރާބޯގެރިން ގިނަވާނެ ލިބެން ހުންނަގޮތްގޮތް ފަހިވަންޖާވެސް(.) ހޫން މިރަށުގެ އާބާދީއާ ބަލާފަ، ސަޕޯޓަރުން މަދުވާނެތީ، މީހުން ގޮވައިގެން އައީ(.) އެއްޑޫ މީހުނަށްވުރެ މިރަށު ހަމާގައި ތިބޭމީހުންގެ ވިސްނުން ރަގަޅުވާނެ!ދެން މިއަށްވުރެ ރަގަޅު ސަން އަދި ހަވީރުގައި އޮތް ހަބަރުތައްވެސް(.) ވަކި އަތަކަށް ނުޖެހި ވިއްޔާ ލިޔެފައި އޮތީ\nރޭގައި މި ރާބޯ ވެރިން ދެއްކި އަޚްލާޤީގޮތުން ދަށްފެންވަރުގެ ވާހަކައިގައި ހިމެނޭ ދެއުޅިއެއްނުވާ ގޮވެލިތަކުންވެސް މިމީހުންގެ ފެންވަރު އެނގި އިތުރަށް ފަޟީހަތްވެއްޖެ. މެންބަރު ޣަފޫރުގެ އަސްލު ސިފަވެސް ހާމަވެގެން ހިގައްޖެ. މިބޭފުޅާއަކީވެސް ރައްޔިތުންގެ ވޯޓަށް ޚިޔާނާތްތެރިވެފައިވާ ޣައްދާރެއް. އަޅުގަނޑު އޭނާއަށް ވޯޓު ދިނި މިނިވަން މެންބަރެކޭ ބުނީތީ. އެކަމަކު އަޅުގަނޑުގެ ވޯޓު ބިމާލައި ޖަހާފައި އެވަނީ އެމް.ޑީ.ޕީއަށް ވަދެފައި. އެހެންވީމާ ދެން ޑރ.ވަހީދުއާއި ދިމާއަށް ޣަފޫރަށް ފާޑު ކިޔޭނެތަ؟؟؟؟؟ ފުރަތަމަ ތިމާ ކޮރަޕްޝަނުން ސަލާމަތްވެފައި އިތުރުވާހަކަ ދައްކާ. އަހަރެން އަތުގައި އެބަހުރި ޣަފޫރުގެ ބެލުމުގެ ދަށުގައިވާ ފަޅުރަށަކުން ޣަފޫރުގެ ހުއްދައަށް ކަނޑާފައިވާ ލަކުޑިތަކުގެ ފޮޓޯ އެވިޑެންސް. ވަގުތު ޖެހުމުން ހާމަކުރާނަން މިފަދަ ކިތަންމެ ކަމެއް. އެހެންވެ މީހާރު ބިރުން ތުރުތުރު އަޅައިގެން ވަލު ޖަނަވާރުން އުޅޭ ޒާތަށް އެއުޅެނީ. ވޯޓުގަތީ ރައްޔިތުންނަށް ފައިސާ ބަހައިގެން، އެކަމުގެ ހެކިވެސް އެބަހުރި.\nރޭގެ ޖަލްސާ ޓީވީން ބަލަނިކޮށް އިވުނު އެންމެ ހައިރާންކުރަނިވި އެއް ވާހަކަޔަކީ ޑރ. ވަހީދު އެމެރިކާގެ ޕާސްޕޯޓެއް އޮންނަ ވާހަކަ ސަރަނގޭ ބުނިއަޑު. އަދި ބުނި މިހާރު ވެރިކަމުގައި ބަހައްޓައިގެން ތިއުޅެނީ ބިދޭސީ އެކޭ. މިކަމާއި ގުޅިގެން މިކަންމިއީ ތެދަކަށް ވާނަމަ އުފެދޭ ސުވާލަކީ. އެހެންވިއްޔާ 2008 ވަނަ އަހަރު އަންނިގެ ރަނިންގ މޭޓަކަށް ބިދޭސީ އެއް ހޮވައި ދިވެހިންނަށް ޚިޔާނާތްތެރިވީ ރައީސެއްގެ އިންތިޚާބް ޞައްހަވާނެގޮތެއް އޮންނާނެތޯ އޭ؟ އެހެން ވީމާ 2008 ވަނަ ނޮވެމްބަރު 11 އިން ފެށިގެން މިކުރަނީ ޣައިރު ޤާނޫނީ ވެރިކަމެއް ތާއޭ. އެހެން ވީމާ، މިފަދަ ބޮޑު ޖަރީމާއެއް ހިންގި ބަޔަކަށް ދިވެހިން އަނެއްކާ ވޯޓުދޭން ވާނެބާއޭ.\nއެކަމަކު އަޅުގަނޑަށް ޤަބޫލުކުރެވޭ ގޮތުގައި ޑރ. ވަހީދު އެމެރިކާގެ ޕާސްޕޯޓެއް އޮވޭ. އެހެންނަމަވެސް ރާއްޖެ އައުމަށްފަހު ވަނީ ދިވެހި ސިޓިޒަންޝިޕް ހޯދާފައި. އެހެން ނޫންނަމަ ކިހިނެތްތޯ އަމިއްލަ ސިޔާސީ ޕާޓީއެއް ރަޖިސްޓްރީ ކުރާނީ. އެހެން ވީމާ އަނެއްކާވެސް ބުނެވޭނީ މިއޮތީ ސަރަނގޭގެ ސޯޓު ބޭލި މިބައިމީހުން ހަދަމުންގެންދާ ދޮގުތައް ބޭޒާރުވެފައޭ. އަންނި އުޅެނީ ބޮލުގައި ޖެއްސި ބަޑިން ސަލާމަތް ނުވެވިގެން އެދޮގު ފޮރުވަން އަރާހާ ރަށަކަށް ދޮގު ހަދަމުން ދުވަމުން.\nކިހިނެއްހޭ އަމީން ފައިސަލްމެން ލައިގެން މިކަން ކުރާނީ؟ ރާބޮމުން ހޮޑުބާލަމުން ދުވަމުން…\nދަންނަވަންތޯ؟ ރޭގަ ބޭއްވި ޖަލްސާގައި ކުޅުދުއްފުށީ ބޭކަނބަލެއް ވިދާޅުވި “މިވީ (ވެރިކަން ގެއްލި، މަގުމަތިވެ، ބިކަވުމަކީ) އެމްޑީޕީއަށް ރަނގަޅަކަށްވީ ކަމެކޭ” ދެން ޖުހާގެންނަން މިޖެހުނީ މި ވިދާޅުވި ބަސްފުޅުގެ އަސްލު މާނަކުރުމަށް. އަޅުގަނޑަށް މާނަކުރެވެނީ މިއީ ބައިކޮޅަށް ޖެހުނު ގޯލެއްކަމަށް؟ އެހެން ނޫންނަމަ، ދެން ރަނގަޅު ގޮތްވީމަ، މަޑުން ތިބެންވީނު. އެހެންމީހުނަށް ކޮން ބަލާއެއް؟ ދެން އޮތީ ސަރަނގޭގެ ވާހަކަ. އޭނާ ވަރަށް ޙަސަދަވެރިވާ ކަމެއްކަމަށްވަނީ، ވަހީދުގެ ދަރިން ބޭރުމީހުންނާ ކައިވެނިކޮށްގެން އެހެން ޤައުމުތަކުގަ އުޅުމާ، ވަހީދުގެ ގެއެއް މެލޭޝިޔާގަ ހުރުމާ، ވަހީދުގެ އަތްޕުޅުގައި އެމެރިކާ ޕާސްޕޯޓެއް އޮތުމަކީ (ބައިދަވޭ، މި ބޭފުޅުންނަކަށް ނޭނގޭނެ ޑުއަލް ސިޓިޒެންޝިޕަކީ ކޯޗެއްކަމެއް). އެހެންނު ވާނީ، ސަރަނގޭ ގޯތި ދޮންމަނިކު އެއީ ފަތްބޯ ކުއްޖަކަށްވެފަ، ސަރަނގޭ އެވަރުން އުޅުނީމަވެސް ނުކުރެވުނު ކަންކަން ވަހީދަށް ނުލާހިކު ފަސޭހައިން ވީމަ. ދެން ޙަސަދަވެރިޔަކު ކިޔާނެ ގިނަ އެއްޗެއްސަކީ ސާބިތު ހިފޭ ވާހަކަތަކެއް ނޫން. މިކަން ހަމަހޭގައި ހުންނަ ކޮންމެ މީހަކަށްވެސް އެނގޭ.\nއެމްޑީޕީން ޖަލާލުއްދީން ހޯލުގައި އެ ބޭއްވި ޖަލްސާގައި ތިބި މީހުންގެ ޢަދަދު 120 ވުރެ ގިނަވާނެ ކަމަކަށް ނުބެލެވޭ. ޖަލާލުއްދީން ހޯލުގަ ގޮނޑިޖެހުމުގަ އެތައް ދުވަހެއް ހޭދަކުރި މީހަކަށްވީމަ މަ މި ބުނަނީ، އެތަނުގަ ޖެހޭނީ ވަރަށް ޕެކްޑްކޮށް ޖަހާނަމަ، މައްޗާ ތިރިއާ އެއްކޮށް 200 އެއްހާ ގޮނޑި. ދެން، ރޭގަ ގޮނޑި ޖަހަން ފަށާފައިވެސް ހުރީ ހޯލުގެ މެދާ ގާތްކުރާ ހިސާބުންފެށިގެން ސްޓޭޖާ ދުރަށް. ކެމެރާއިން ދައްކަނީ މީހުން ތިބޭ ތަންކޮޅާ ޕޯޑިއަމް. އެދެމެދުގައިވާ ބޮޑު ހުސްތަނެއް ނުދައްކާ. ސަބަބަކީ އޭރުން އެތަނުގަ ތިބި މަދު މީސްކޮޅު އެނގޭނެތީ. މިއީ ހ.އ އަތޮޅުންނާ މަކުނުދޫ އަދި އެހެނިހެން ރަށްރަށުން މީހުން ގެނެސްގެން އޯޑިއެންސް ހަމަކުރެވުނު ވަރު. މިއޮތީވާ ބޮޑު ތާޢީދެއް ލިބިފަ.\nއަންނި ޔާއި އެއްވަރަށް ބަޔަކު މޮޔަވާން ވެއްޖެނަމަ މިޤައުމު ހަލާކުވެގެން ހިނގައިދާނެ، ހުރިހާ ރައްޔިތުން ހޭއަރާ މިމޮޔަ މީހާގެ ކިބައިން ސަލާމަތްވުމަށް އަވަސް ވެގަނެބަލަ.\nކުދިންނޭ ހާސްނުވޭ.. ތެޅުން ވަރަކަށް ހުޅުނބު ދާނީ.. އޭނަ އެކުރާ ކަމަކީ ކޮށްފަ ހުރި ޖަރީމާތަކަށް ސަރިއަތް ހިންގަފާނެތީ ބިރުން ކުރާކަމެއް. އޭނަ ހީކުރަނީ އޭނަގެ ސަރިއަތް ހިންގުމަކީ މުޅި ދިވެހިރާއްޖެ ހަލަބޮލިވެ، ގައުމު ބޮޑު ހަމަނުޖެހުމަކަށް ހިނގައިދާނެކަމުގެ ބިރަށް، ދައުލަތުގެ އެންމެ މަތީ މަސްލަހަތު ހިމާޔަތްކުރުމުގެ ނަމުގަ ސަރުކާރުން އޭނަޔާ މެދު ސަރިއަތް ނުކޮށް ތިބެންވީއޭ. އެކަމަކު ހަގީގަތަކީ، އޭނަ ހަމައިން ނެއްޓިގެން އެގޮތަށް ތެޅުނު ވަރަކަށް އަތަށް ގޮވާނީ.. ވެރިކަން ވެއްޓުނު ދުވަހު ވެސް ހުސްބަނޑާ ހުރެ ދަމާލި ރާފުޅީގެ ބާކީ ނުބޮވި ހުރިބައި މުލިއާގޭގަ ހުރި ކަނޑާލިގޮތަށް. ރާބުއިމުގަ ހައްދު ފަހަނައަޅާފަ. މިކަލޭގެއަކީ މަށަށް ހީވާގޮތުން އަލްކަހޯލިކް ބަލިޖެހިގެން ފަރުވާ ދޭންވެފަ ހުރި މީހެއް.. އެހެން ނޫނީ ގައުމެއްގެ ރައީސްކަން ކުރަމަކުން ޣައިރު މުސްލިމަކު ވެސް އެވަރަކަށް ނުއެއް ބޯނެ.\nބަގާވާތްކުރުން އެއީ މައްސަލައެއްކަމަށްނުބައްލަވާފަރާތްތަކަށް ބުނެލާނީ އިންސާފުގެ ދަތުރުގެ ސަބަބުތައް އެނޫނަސް އެބަހުރި:2އަހަރުކުރިން ހުށައަޅާފައިވާ “މަގާމުގެ ނުފޫޒު ބޭނުންކޮށްގެން ނާޖާއިޒު ފައިދާ ހޯދައިދިނުމުގެ ކުށުގެ ދައުވާ” ރެޑްވޭވް ސަލީމުގެ މައްޗަށް ކުށް ސާބިތެއް ނުވި ކަމަށް ކުރިމިނަލް ކޯޓުން ނިންމެވީ 28 ފެބުރުއަރީ 2012. އެމައްސަލާގެ އަޑުއެހުންތައް ނިންމަވާފައިވަނީ ހެކިބަސްދިނުން ނިންމާލާފައިވަނިކޮށް އިތުރުފުރުސަތު 31 ޖެނުއަރީ 2012 ގައި ހުވާކުރުމަށް ފުރުސަތު ދެއްވުމަށްފަހުގައި (.) ނަމަވެސް\nކޮރަޕްޝަންގެ އަމަލެއް ނުހިންގާ ކަމަށް ހުވާކުރުމުގެ ފުރުސަތު އިސްމާއީލް އަބްދުލް ހަމީދަށް 12 ޖުލައި 2011 ގައި ވަނީ ކުރިމިނަލް ކޯޓުން ނުދެއްވާފައި.\nނާޒިމްގެ މައްޗަށް ދައުވާ ނުކުރެވޭނެ ކަމަށް 20 ފެބުރުއަރީ 2012 ގައި ކަންޑައެޅުއްވިއިރު ޕްރޮޖެކްޓުގެ ޖުމްލަ އަގަށްވާ 1،425،000ރ ދިވެހި ދައުލަތުގެ މާލިއްޔާއަށް ވަންނަން ނުޖެހެނީބާއެއެވެ. ނާޒިމްގެ މިފަދަ3މައްސަލައެއް ހުށައަޅުއްވާއި “ނާޒިމްގެ މައްޗަށް ދައުވާ ނުކުރެވޭނެ ކަމަށް” ކޮންމެ މައްސަލައެއްވެސް ވަނީ ނިންމަވާފައެވެ. ޖުމްލަ އަގު ގާތްގަނޑަކަށް 50 މިލިއަން ރުފިޔާއަށް އަރާނެކަމަށް ޤަބޫލުކުރެވިފައިވޭ. އަދިވެސް ސަބަބުތައް ބައިވަރު…\nވަރަށް ގިނަ މީހުން އެބަ ކިޔާ ބަޣާވަތޭ. ބާޣީއޭ.. ހަގީގަތަކީ، މިވާހަކަތައް ދައްކާ މީހުންނަކަށް ނޭނގޭ ބަޣާވާތުގެ މާނައަކީ ކޮބައިކަމެއް.\nބާޣީ އަންނި މިރަށުން ހަމަ މިހާރު ފައިބާ!!!\nރާފޮދު ހިއްޕަވާކަމަށް މަޝްހޫރުވެފައިވާ ކުރީގެ ރައީސް ނަޝީދުގެ އޯޑަރަށް މިއަދު މުޒާހަރާކުރަން ނިކުތް ގުންޑާއިން މަސްތުވެގެން ތިބެ ދިން ހަމަލާގައި އެންމެ ބޮޑު ގެއްލުމެއް ލިބިގެން ލަންކާއަށް ގެންދިޔަ ސިފައިންގެ ކުއްޖާއަކީ މިރަށު (ކުޅުދުއްފުށި) ކުއްޖެއްކަމުގައި ހަވީރު ނޫހުން ރިޕޯޓުކޮށްފި\nކުޅުދުއްފުށީ އުތުރު ދާއިރާގެ މެންބަރު ޣަފޫރު (އިއްޒަތްތެރި ކަމަށް ދަޢުވާކުރާ) މެންބަރު މިއަދުގެ ރިޔާސީ ބަޔާން ހުށަހަޅުއްވާ ޖަލްސާއަށް ހުރަސް އެޅުމަށް ކުރި ހަޑިމުޑުދާރު ޢަމަލު އޭނާއަށް ވޯޓުދެވުނު މީހެއްގެ ހައިސިއްޔަތުން ހަރުކަށި އިބާރާތުން ކުށްވެރިކޮށް، ދެން މިދާއިރާއަށް ކުރިމަތިލީ ކަމުގައިވިޔަސް އަޅުގަނޑުގެ ވޯޓު ނުލިބޭނެކަމާއި އަދި އަޅުގަނޑުގެ ޢާއިލާ އާއި އަޅުގަނޑުގެ ބަސްގަބޫލުކުރާ އެއްވެސް މީހެއްގެ ވޯޓް ނުލިބޭނެކަމުގައި ބުނަން. އަދި އެނާއަކީ މަޖިލީހުގެ މެންބަރުކަމަށް ކުފޫ ހަމަނުވާ ޣައްދާރެއް ކަމުގައި ބުނަން. އަދި މިރަށު ފުލުސްކުއްޖާއަށް ލިބުނު ގެއްލުމުގެ ޒިންމާ މެންބަރު ނަގަންޖެހޭ.\nއެއީ އަހަރެމެން ގޯތި ދޮށު ކުއްޖެއް. ވަރަށް ހިތާމަވެރި ޚަބަރެއް މިއީ. އަހަރެންގެ ދުޢާއަކީ އޭނާއަށް އަވަސް ޝިފާއެއް ލިބުން. އަދި އޭނާގެ ޢާއިލާއަށް ކެތްތެރިކަމާ ސާބިތުކަން ދެއްވުން. އަދި މި ނޭވާގަ ދިވެހި ސަރުކާރަށް މި ގޮވާލަނީ މި ޖަރީމާ ހިންގި މީހުން އިންސާފުގެ ކުރިމައްޗަށް ހާޒިރުކޮށް އެމީހުން އެ ހިންގި ޓެރަރިސްޓު ޢަމަލަށް ޙައްޤު އަދަބު ދިނުމަށް.


Dhemafirin Sul'ha Vaan Engumun, Firimeehaa Viha Eh Boefi - Vaguthu\nދެމަފިރިން ޞުލްޙަވާން އެންގުމުން، ފިރިމީހާ ވިހައެއް ބޮއެފި\nދެމަފިރިއެއްގެ ވަރީގެ މައްސަލަ ކޯޓުގައި ކުރިއަށް ދަނިކޮށް، ދެމީހުން ޞުލްޙަވުމަށް ގާޒީ އެދުމުން، ފިރިހެން މީހާ ވިހައެއް ބޮއެފިއެވެ. މި ފިރިހެން މީހާގެ ޖީބުން ނެގުމަށްފަހު ބޮއެފައިވަނީ ސޫފާސޫފި މަރަން ބޭނުންކުރާ ވިހައެކެވެ.\nއިންޑިޔާގެ ނޫސްތަކުން ބުނެފައިވާ ގޮތުގައި މިކަން ހިނގާފައިވަނީ އެޤައުމުގެ ބޮރުޝްގައި ހުންނަ ކޯޓެއްގައެވެ. އަދި، ފިރިހެން މީހާ މި ޢަމަލު ހިންގިއިރު، އެތަނުގައި އެމީހުންގެ އާއިލާގެ މެންބަރުންނާއި އެމީހުންގެ ފަރާތުން ކޯޓުގައި ވަކާލާތުކުރާ ވަކީލުން ތިއްބެވެ.\nނޫސްތަކުން އިތުރަށް ބުނެފައިވާ ގޮތުގައި މި މީހާ، ވިހަ ބޭނުންކުރުމުން އޭނާވަނީ ވަގުތުން ހޮސްޕިޓަލަށް ގެންގޮސް ފަރުވާ ދޭން ފަށާފައެވެ. އަދި، މިހާރު އޭނާގެ ޙާލަތު ރަނގަޅުވަމުން އަންނައިރު، ޙާލަތު ސީރިޔަސް ނޫންކަމަށްވެސް ބުނެފައިވެއެވެ.\nއުމުރުން 34 އަހަރުގެ މި މީހާއާއި އޭނާގެ އަންހެނުން، ވަރީގެ މައްސަލަ ކޯޓަށް ހުށަހަޅައިގެން އުޅޭތާ ތިން އަހަރު ދުވަސްވަނީ ވެފައެވެ. އެމީހުންގެ ކައިވެނީގައި ޖެހުނު މައްސަލަ ބޮޑުވީ، އަންހެން މީހާ، އޭނާގެ އަމިއްލަ ގެއަށް ގޮސް، އެނބުރި ފިރިހެން މީހާގެ ގެއަށް ދިއުމަށް އިންކާރު ކުރުމުންނެވެ. މިހެން ކަންތައްވީވެސް، ދެމީހުންގެ ދެމެދުގައި މައްސަލަ ޖެހި، ފިރިހެން މީހާގެ ވަޒީފާވެސް ގެއްލުމުންކަމަށް މައުލޫމާތު ލިބެއެވެ.


Luthufee gengulhenee Embassy ge VIP kotari ehga, ethanuga nugengulheveyne: Idhikolhu | Mihaaru\nލުތުފީ ގެންގުޅެނީ އެމްބަސީގެ ވީއައިޕީ ކޮޓަރިއެއްގައި، އެތަނުގައި ނުގެންގުޅެވޭނެ: އިދިކޮޅު\nމާވަށު ދާއިރާގެ މެމްބަރު މުހައްމަދު ސައީދާއި މަޑުއްވަރީ ދާއިރާގެ މެމްބަރު އާދަމް ޝަރީފް. --- ފޮޓޯ: މަޖިލިސް\n01 ޖުލައި 2019 - 13:09\nލުތުފީ ރާއްޖެ ނުގެނެވި ލަސްވާ މައްސަލާގައި، އިިދިކޮޅު ޕީއެންސީގެ މަޑުއްވަރީ ދާއިރާގެ މެމްބަރު އަދި ކުޑީގެ ޑިފެންސް މިނިސްޓަރު އާދަމް ޝަރީފް މަޖިލީހުގެ ޖަލްސާ އަށް ހުށަހެޅުއްވި ކުއްލި މައްސަލައިގެ ބަހުސްގައި މާވަށު ދާއިރާގެ ޕީއެންސީގެ މެމްބަރު މުހައްމަދު ސައީދު ވިދާޅުވީ މި ސަރުކާރުން ލުތުފީ ރާއްޖެ ގެނައުމުގައި ލަސްތަކެއްވެފައިވާތީ އެކަމާ މަޖިލިހުގެ ގިނަ މެމްބަރުން ވެސް ކަންބޮޑުވެވަޑައިގަންނަވާ ކަމަށެވެ.\nސައީދު ވިދާޅުވި ގޮތުގައި ލުތުފީ ފިލި މައްސަލަ އަކީ ގައުމީ މައްސަލައެކެވެ. އަދި މިއީ ވަކި ޕާޓީއެއްގެ ނުވަތަ ވަކި ފިކުރެއްގެ މައްސަލައެއް ނޫން ކަމަށް ވެސް ސައީދު ވިދާޅުވި އެވެ.\n"އަޅުގަނޑުމެން ހޮވުނީ ވަކި ކުލައަކަށް، ވަކި ޖަމާއަތަކަށް ވާތީ ގައުމީ ބޮޑު މައްސަލައެއް، ކުޑަ މައްސަލައެއްގެ ގޮތުގައި ދެއްކޭނެ ކަމަކަށް އަޅުގަނޑު ގަބޫލެއް ނުކުރަން،" ސައީދު ވިދާޅުވި އެވެ.\n"މިއަދު އަޅުގަނޑުމެންނަށް އެނގޭ ލުތުފީ ހުރީ އެމްބަސީގައި ކަން. އަދި ދެ މަސް ދުވަސްވެއްޖެ ކަން. ރައްޔިތުންގެ ކަންބޮޑުވުމަކީ ދެ މަސް ދުވަސް ވަންދެން ވީއައިޕީ ކޮޓަރިއެއްގައި ލުތުފީ ގެންގުޅޭ މައްސަލަ،"\nހ. ހާޖަރާގޭ އަބްދުﷲ ލުތުފީ (ކ) ސިފައިންގެ ބެލުމުގެ ދަށުގައި ބިޑި އަޅުވާފައި. އޭނާގެ މައްޗަށް މަރުގެ ހުކުމެއް ހައި ކޯޓުން އިއްވި. އެކަމަކު ކުރީގެ ރައީސް މައުމޫން އަބްދުލްގައްޔޫމްގެ ސަރުކާރުގައި ލުތުފީ އަށް އިއްވި ހުކުމް އުމުރު ދުވަހުގެ ޖަލު ހުކުމަކަށް ވަނީ ބަދަލުކޮށްފައި.\nނޮވެމްބަރު 3، 1988 ގައި ރާއްޖެ އަށް ދިން އުދުވާނީ ހަމަލާގެ އެންމެ އިސް ރޯލެއް އަދާކުރި ލުތުފީގެ މައްޗަށް އޭރުގެ ހައި ކޯޓުން އިއްވީ މަރުގެ ހުކުމެވެ. އެކަމަކު، ކުރީގެ ރައީސް މައުމޫން އަބްދުލްގައްޔޫމް ވަނީ ލުތުފީގެ މައްޗަށް އިއްވި މަރުގެ ހުކުމް، އުމުރު ދުވަހުގެ ޖަލު ހުކުމަކަށް ބަދަލު ކުރައްވައިފަ އެވެ.\nކުށެއް ނެތް 19 ދިވެހިންގެ ލޭ އޮހޮރުވައިލުމުގައި އިސްކޮށް އުޅުނު ލުތުފީ އެމްބަސީ އަށް ގޮސް އަމާންދިނީ ފުލުހުން ބުނެފައިވާ ގޮތުގައި މިދިޔަ މޭ 1 ގަ އެވެ. ފުލުހުން އެހެން ހާމަކުރުމުން ބޮޑަށް ބެލެވުނީ ލުތުފީ އަމާން ދިނީ ލަންކާގައި ދިން ބޮމުގެ ހަމަލައާ ގުޅިގެން އެ ގައުމުގައި އުޅުމުގައި ދަތިތަކެއް ދިމާވުމުންނެވެ.\nސައީދު ވިދާޅުވި ގޮތުގައި ސަރުކާރުން އަވަސް ވާން ވާންވީ ލުތުފީ ރާއްޖެ ގެނެސް، އޭނާ އަށް ހައްގުވާ އަދަބު ދިނުމަށެވެ. އެގޮތުން ޖަލު ހުކުމުގެ ބާކީ ބައި ފުރިހަމަ ވަންދެން ލުތުފީ "ދައުލަތުގެ ނިޒާމުގެ ތެރޭގައި" ގެންގުޅެން ޖެހޭ ކަމަށް ވެސް ސައީދު ވިދާޅުވި އެވެ.\nކުއްލި މައްސަލަ ހުށަހެޅުއްވި ކުރީގެ ޑިފެންސް މިނިސްޓަރު އާދަމް ޝަރީފް ވިދާޅުވީ ލަންކާގައި ހުންނަ ދިވެހި އެމްބަސީއަކީ މީހުން ހިމާޔަތް ކުރަން އޮންނަ ތަނެއް ނޫން ކަމަށެވެ. އެތަނުގައި މީހަކު ހައްޔަރު ކުރުމުގެ ބާރެއް ފުލުހުން ނުވަތަ ސިފައިންނަށް ވެސް ލިބިގެން ނުވާ ކަމަށް އޭނާ ވިދާޅުވި އެވެ.\n"މި މައްސަލަތަކަކީ ރާއްޖޭގެ ގާނޫނުތަކާއި ބައިނަލްއަގުވާމީ ގާނޫނުތަކަށް ބަލާ އިރު، ކުރެވިގެން ވާނެ ކަމަކަށް ނުވާތީއާ އެކީގައި މި މައްސަލައަކީ އެތައް ބައެއްގެ އިހްސާސްތަކާ ގުޅިފައިވާ މައްސަލަތަކަށްވާތީ އޭނާ އަވަހަށް ރާއްޖެ ގެނައުމަކީ މުހިންމު ކަމެއް،" އާދަމް ޝަރީފް ވިދާޅުވި އެވެ.\nއާދަމް ޝަރީފް ވިދާޅުވި ގޮތުގައި ލުތުފީއާ ދޭތެރޭގައި އަމަލު ކުރަން ޖެހޭނީ ރާއްޖޭގެ ގާނޫނުއަސާސީ އާއި ގާނޫނުތަކާ އެއްގޮތްވާ ގޮތުގެ މަތިންނެވެ. އަދި ލުތުފީ ރާއްޖެ ގެންނަ އިރު، ބޭރު ގައުމުތަކާ އެއްކޮށް މަސައްކަތް ކުރެވޭނެ ކަމަށް ގަބޫލު ކުރައްވާ ކަމަށް ވެސް އޭނާ ވިދާޅުވި އެވެ.\n"ލަންކާ އާއި ރާއްޖެ އަކީ ކުށްވެރިން ބަދަލުކުރުމުގައި އެއްބަސްވެފައި އޮތް ގައުމެއް ކަމުން، އޭނަ (ލުތުފީ) ގެނައުމުގައި ބޮޑެތި މައްސަލަތަކެއް ހުންނާނެ ކަމަށް ނުފެނެ،" އާދަމް ޝަރީފް ވިދާޅުވި އެވެ.\nލުތުފީ ލަންކާ އެމްބަސީގައި ދިރިއުޅެމުން އަންނަ ކަން ހާމަ ކުރީ ކުރީގެ ރައީސް އަބްދުﷲ ޔާމީންގެ ސަރުކާރުގެ ހޯމް މިނިސްޓަރު އުމަރު ނަސީރެވެ. އަދި ބާޣީ ލުތުފީ ލަންކާ އެމްބަސީ އަށް ގޮސް އަމާން ދިން ކަން ކަށަވަރުކޮށް ދިނީ އޭގެ ފަހުން ފުލުހުން ނެރުނު ބަޔާނެއްގަ އެވެ.\nނަމަވެސް ކުރީގެ ރައީސް އަދި ރައްޔިތުންގެ މަޖިލީހުގެ ރައީސް މުހައްމަދު ނަޝީދު އިއްޔެ ވިދާޅުވެފައި ވަނީ ލުތުފީ އެމްބަސީ އަށް ގޮސް އެތަނުގެ ބެލުމުގެ ދަށަށް ދިޔައީ ލަންކާ ގައި ބޮން ގޮއްވުމުގެ އެއް ދުވަސް ކުރިން އޭޕްރީލް 20 ގައި ކަމަށެވެ.\nރައްޔިތުންގެ މަޖިލިސް އިދިކޮޅު ފަރާތްތައް ރާއްޖެ-ލަންކާ ނޮވެމްބަރު3އަބްދުﷲ ލުތުފީ ނޮވެމްބަރު3ބަޣާވާތް މެމްބަރު މުހައްމަދު ސައީދު (މާވަށް) މެމްބަރު އާދަމް ޝަރީފް (މަޑުއްވަރި) ސްރީ ލަންކާ ޕީޕީއެމް/ޕީއެންސީ އިއްތިހާދު ޕީޕީއެމް ޕީޕަލްސް ނެޝަނަލް ކޮންގްރެސް\n57 ކޮމެންޓް, 72 ރިއެކްޝަންސް\nމަޖީލީހުގަ ކޮސްގޮވަން މި2ގޮލާ ތީބޭކަން ވެސް ރަނގަޅު. ކަލޯމެންގެ ވެރިކަމުގައި ތިބުނާ ލުތުފީއަކު ހޯދައިގެން ނުގެނައީ ކީއްވެތަ ؟ މުލަށްދަނޑީގެ ވެރިކަން ކުރިބައެއްތީ.\nލުތުފީއޭކިޔާ ހަޅޭ ލަވަން ލަދުނުގަތުމަކީ ހިތާމަހުރި ކަމެއް މިވޭތިވިދިޔަ ސަރުކާގަ ޑިފެންސް މިނިސްޓަރަކަށް ހުރިއިރު ލުތުފީ ވީކޮންތާކުތޯ ބަލާލީންބާ!މިހާރަކުނޫންދޯ އާރާބާރު ލިބިގެން އެވާހަކަ ދައްކަންވީ!!!މީހަމަ ކުޅޭ ބޮޑު ޑުރާމާގަނޑެއް!!!ތިޔަ ޑުރާމާގަނޑަށް ބޯލަނބާނީ ރ މީދޫ މީހުން އެކަނި!!!!\nކުރީ ސަރުކާރުން ވައްކަމާއި ކޮރަޕްޝަން އޮތޭ ކިޔާފައި މިސަރުކާރުންވެސް އެކަން ތަކުރާރު ކުރާނެތާ. ބަލަ ވެރިކަމަށް އައީ ކުރީ ސަރުކާރުގެ ވާހަކަ ހުއްޓާނުލާ ދައްކަންތައް؟ ނޫނީ ކަންކަން ރަނގަޅުކުރަންތައް؟ އެއްޗެކޭ ބުނާ އިރަށް ކުރީ ސަރުކާރޭ ޔާމީނޭ ޝަރީފޭ ނުކިޔާ ފަހަރެއް ނުދޭ. މިވެރިން އަދިވެސް މިތިބީ ކެމްޕޭނުގަތައް ނޫނީ ވެރިކަމުގައިތައް؟؟؟ ކޮންމެ އެއްޗެކޭ ކިޔަސް ކުރީ ސަރުކާރަކުން މިސަރުކާރުން މިދިންކަހަލަ ހިމާޔަތެއް ޓެރަރިސްޓަކަށް ނުދޭ!! އެނގިޖެތައް!!\nބަލަ ސައީދުމެންނަށް ނޭނގޭތައް. ލުތުފީ ޓެރަރިސްޓަކަށް ހެދީ ކުރީގެ ރާއްޖެއިންނޭ. މިހާރު މިއީ ޖަޒީރާ ރާއްޖެ. މުޅިން އާވީ. ދެން ކުރީގެ ރާއްޖެ މީހުން ފައިބައިގެންދޭ. ލުތުފީ އަށް އިންސާފު ހޯދައިދީ. ލުތުފީ މީހަކު މަރައެއް ނުލާ. ލުތުފީ ވަނީ ފުރޭމް ކުރެވިފައި. އޭނާ ސަލާމަތް ކުރޭ!!!\nމީގެން އެނގިގެންދަނީ ޔާމީނުގެ ސަރުކާރުން ލުތުފީ ފޮރުވައިގެން ރާއްޖެ ނުގެނެސް5އަހަރު ހުރިކަން އެމްޑީޕީން ގެންނާނެކަން ކަޑަވެގެން ބޯޅަޖަހަން އުޅެނީ\nގެނަންވެގެންތޯ ވީއަޕީ ކޮޓަރީގައި ބަހައްޓާފައި ހުރީ؟؟\nޢެޖެންޑާ 19 ތަފާތުވާނެ! ނޮވެމްބަރު3ގެ ހަމަލާގައި ޝަހީދުވެގެންދިޔަ 19 އަބްތާލުންގެ ޒިކުރާއަށް ފަނޑުކަން ގެނެސް އެޖެންޑާ 19 ގެ ތަފާތު ދައްކައިފި! ޖަޒީރާ ރާއްޖޭގެ ކޮޅުމަތި ފެންނަން މިފެށީ އިސްލާމިކް ކިޔާ ތަންތަން އުވާލުމާއި ، ބާޣީންނަށް ޣާޒީންގެ އިއްޒަތް އެރުވުމާއި ، ކޮންމެހެން ބޭނުންކުތަންޖެހޭ މުދާ ވިއްކުން މޮނަޕޮލައިޒްކޮށްދެމުންނެވެ!\nމިހާރު ލުތުފީ..ކުރިންދީން..ދެންކޯއްޗެއް ބާ؟ މީތަ އިދުކޮޅުވެގެން ތިބޭ ރައްޔިތުންގެ ލާބަޔާ މަންފާ ހޯދާދޭން ޤާނޫނު ހަދާމަޖިލީހުގެ ތިބެގެން ދައްކަންޖެހޭ ވާހަކައަކީ!!\nގައުމުގެ ދިވެހިރައްޔަތުންގެ ލެޔައްވުރެން ހަޒާނާދޯ ބޭނުމީ އަމިއްލައެދުން ބޮޑުވަރު ހާޒާނާ ކާންތިބެވުނީސްތަ ޓެރަރިސްޓުންގެ އަދަށައްމިގައުމުދިޔަނަމަ ތިހަޒާނާނުކާބާޔަކު އުޅޭތަ މިހާރުތިބި ބޮޑުންވެސް މާގިނާން ކަނީ މިހާރު އަހަރުވަނީ ރައްޔަތުންނައް ކޮއްދެވުނުކަމެއްނެތް މިހާރު އެބުނަނީ ބޭރުގައުމުތަކުން އެހީވީމައޭ ގައުމުގެ ތަރައްގީއައް ކަމެއްކޮދެވޭނީ ކޮބާ ވެރިކަންބަދަލުވިރު ތިޖޫރީގަހުރި 9ސަތޭކަ ބިލިޔަންޑޮލަރު ކޮންތާކާއްވެއްދީ\nމީ އެއްކަ މޮޅު އަމްނި ގަނެގެން އުޅޭ ގަނޑެއް ކަމަށް ބެލެވެނީ! މަ މޮޅު ދެއްކެން ތެޅެން ހަދައިގެން އަޅާހާ ފޮޅި މީ އެނގިއްޖެތަ!\nތިބޭފުޅުން7އަހަރު ރާއްޖޭގެ ވެރިކަން ކޮށްފައިވަނީ އެޑޮލްފު ހެޓިލަރ ޖާރމަނީގެ ހިންގި ވެރިކަމަށް ތުރެން އެތަކެއް ދަރަޖައަށް ރީތިކޮށް އޮމާންކޮށް ކަމުން އެ މުއްދަތުތެރޭގައި ހ.ހާޖަރާގެ/ކ.މާލެ، ބާޢީ ލުތުފީ ނުގެނަސް އޭނާ ފިލުވައިގެން ގެނގުޅުނީ ވެރިކަން ވެއްޓުމުން ތިވާހަކަ ދައްކައި ގައުމުގެ މޯޓިވޭޝަންތައް އެހެން ދިމާލަކަށް ފޯރކަސް ކޮށްލަން ކަމަށް ދެކޭނަމަ ތިޔައީ މޮޔަކަމެއް. މިހާރު އޮތް ސަރުކާރު ދެމިއޮންނާނެ އަދި އިތުރު 15 އަހަރު، މީ ޓާގެޓަކީ،...\nޑރ އަހްމަދު ނާސިރު ހިތަދޫ/ ކެނެޑާ އަކީ އެޑިޔުކޭޓެޑް ސިކުޑިއެއް ކަމަކަށް ޤަބޫލެއް ނުކުރެވެއެވެ. ލުތުފީއަކީ އެެއްވެސް ގޮތަކުން ދިފާއު ކުރެވެން ޖެހޭ މީހެއް ނޫނެވެ\nޑރ. ރާމީ ހަސަން މ.ވައިޖެހޭގެ\n65 ގޮނޑި އަށް ވުރެ މާ ބޮޑެތި ނިޔުމަތް ދެއްވަވާފައި ވެސް އަނބުރާ ގެންދަވާ ފައި އެބަހުރި ވަރަށް ގިނަ ފަހަރު ދުނިޔޭގައި. ބޮޑާވެ ގަތުމަކީ ﷲ އެއްމެ ރުހިވޮޑިގެން ނުވާ އެއް ސިފަ !\nނިމުނު ތަރައްޤީގެ7އަހަރުގައި އެއްދުވަހުވެސް ލުތުފީއަށް ލަންކާގައި ހުރި ދިވެހި އެމްބަސީއިން ޚިދުމަތްދީފައި ނުވެއެވެ. ބޭފުޅާގެ ސިކުނޑީގެ ތެތްކަމާއެވެ.


މީސްމީޑިއާގައި އެންމެ ނުފޫޒުގަދަ ދިވެއްސަކީ ކާކު؟ – Dhen.mv\nމީސްމީޑިއާގައި އެންމެ ނުފޫޒުގަދަ ދިވެއްސަކީ ކާކު؟\nMarch 29, 2020 - 4:23 am\nމީސްމީޑިއާގެ އެންމެ އާންމު ދެ މަންސައަކީ ފޭސްބުކާއި ޓުވިޓާއެވެ. ފޭސްބުކަކީ އެންމެންގެ ޙާލަތު އަންގައިދޭ ނޯޓިސް ބޯޑެވެ. ކެއުމާއި ނިދުމާއި މިނޫން ވެސް އެންމެހައި ކަންތައްތަކުގެ އެންގުންތަކުގައި ރައްޓެހިން ތަތްކޮށް އަރުވާ އިއުލާންތަކާއި ލޯބިވެރިން އެކަކު އަނެކަކަށް އިއްވައިދޭ ރީތި ރާގުތަކަކީ ފޭސްބުކްގައި އާންމު ޕޯސްޓްތަކެވެ. ހަމައެހެންމެ ސިޔާސީ އިސްވެރީންނާއި ފަންނުވެރީންގެ ޕޯސްޓްތަކުގެ އިތުރުން އިސްލާމްދީން ފަތުރާ ، ހޭލުންތެރިކުރުވުމަށް ބޭނުންކުރާ ޕޯސްޓްތަކަކީ ވެސް އޭގެ އަސަރު އިންތިހާއަށް ފެތުރިގެންދާ ޕޯސްޓްތަކެވެ. މި ޕޯސްޓްތަކުން ނުވަތަ މީސްމީޑިއާގެ މިދެންނެވި ދެ މަންސައިން އެންމެ ބޮޑު ނުފޫޒެއް ނުވަތަ އެންމެ ގިނަ މީހުންގެ ބައިވެރިވުން ލިބޭ ދިވެއްސަކީ ކާކު ހެއްޔެވެ؟ ކިޔުންތެރިން ގޮތެއް ނިންމަވާށެވެ.\nލަވަޔާއި މިޔުޒިކްގެ ހަޔާތުގައި ވެސް އޭނާއަކީ އެތައް ދިވެހިންގެ ހިތްތައް ފަތަހަކުރި މީހެކެވެ. ފަހުން އިޚްތިޔާރުކުރީ މިޔުޒިކާއި ދުރުވެ ، އިސްލާމްދީނުގެ މަގުގައި ހުރުމެވެ. އަލީ ރަމީޒުގެ އެދުމަކީ ވެސް އޭނާގެ ލަވަތައް އަޑު ނޭހުމެވެ. އެއީ އޭނާއަށް އުނދަގޫތަކެއް ކުރުވާކަމެކެވެ. މިޔުޒިކުން ދުރުވި ދުވަސްވަރުގައި އޭނާއަށް މީހުންގެ މަލާމާތާއި ފުރައްސާރަ އިންތިހާއަށް ކުރިމަތިވިއެވެ. ނަމަވެސް އޭގެ ސަބަބުން އޭނާގެ އަޒުމަކަށް ބަދަލެއް ނައެވެ. އޭނާގެ މިޝަންގައި ދަނީ ކުރިއަށެވެ. ދީނުގެ ސައްޙަ މައުލޫމާތު ފެތުރުމުގައި އޭނާ ދަނީ ޓީވީ ޕްރޮގްރާމްތައް ހުށަހަޅާ ، ވީޑިއޯތައް ތައްޔާރުކޮށް އާންމު ކުރަމުންނެވެ. ދުނިޔޭގެ އެކި ކަންކޮޅުތަކުގައި ތިބި މުސްލިމުން އުފުލަމުންދާ ދަތި އުނދަގޫ ކަންކަން އޭނާގެ ފޭސްބުކާއި ޓުވިޓާ އެކައުންޓްގައި ދަނީ އާންމު ކުރަމުންނެވެ. ހަމައެހެންމެ ރާއްޖޭގެ ސިޔާސީވެށީގައި ހިނގާ ދީނާ ނުގުޅޭ ކަންކަމަށް ވެސް ފާޅުގައި އިންކާރު ކުރާ މީހުންގެ ތެރޭ ހުންނަ އެކަކީ އަލީ ރަމީޒެވެ.\nޢަލީ ރަމީޒުގެ އެއްވެސް އެކައުންޓަކީ ''ވެރިފައިޑް''އެކައުންޓެއް ނޫނެވެ. އޭނާއަށް އެކަން މުހިންމު ނުވަނީކަމާމެދު ޝައްކެއް ނެތެވެ.\nފޭސްބުކްގައި ޢަލީ ރަމީޒުގެ ހަރަކާތްތައް މިހާރު ބަލާ މީހުންގެ އަދަދަކީ 95،210 އެވެ.ޓުވިޓާގައި އޭނާ ފޮލޯކުރާ 16300 މީހުން އެބަތިއްބެވެ. އަދި ހަތަރުހާހަށްވުރެ ގިނަ މީހުން އޭނާގެ ޔޫޓިޔުބް ޗެނަލް ސަބްސުކްރައިބްކޮށްފައި ވެއެވެ. އަލީ ރަމީޒުގެ ފޭސްބުކް ޕޯސްޓްތަކަށް ބަލާލާއިރު އެތައް ސަތޭކަ ބަޔަކު އޭނާގެ ހަމަ ކޮންމެ ޕޯސްޓަކަށް ރިއެކްޓްކޮށް ޝެއަރކުރެއެވެ. އެތައް ބަޔަކު ކޮމެންޓްކުރެއެވެ. ޔަގީނުން ވެސް ޢަލީ ރަމީޒަކީ ވަރަށް ގިނަ ދިވެހިންގެ ލޯތްބާއި އިޙްތިރާމް އޮތް ހިތްވަރުގަދަ ސަޚްސިއްޔަތެކެވެ.\nމީސްމީޑިއާގައި އެންމެ ނުފޫޒުގަދަ ދިވެހީންގެ ވާހަކަ ދައްކާއިރު، ރާއްޖޭގެ ކުރީގެ ރައީސް އަދި މިހާރު ރައްޔިތުންގެ މަޖިލިހުގެ ރައީސް މުޙައްމަދު ނަޝީދަކީ އެލިސްޓުގެ އެންމެ ކުރީ ސަފުގައި ފާހަގަ ކޮށްލެވޭ އެކެކެވެ. ރާއްޖޭގެ އެތައް ބައެއްގެ ނުރުހުން އޮތް ނަމަވެސް އެންމެ ގިނަ މީހުންގެ ތާއީދު އޮތް ސިޔާސީ އިސްވާރަކީ ވެސް އެމަނިކުފާނެވެ. ނުވަތަ އެންމެ ތާއީދު ބޮޑު އެއް ސިޔާސީ އިސްވާރަކީ ވެސް އެމަނިކުފާނެވެ.\nސިޔާސީ އިސްވާރަކަށް ވީހިނދު އެމަނިކުފާނުގެ މީސްމީޑިއާ އެކައުންޓްތަކުގެ މިސްރާބަކީ ވެސް ސިޔާސީ މައިދާނެވެ. ދުނިޔޭގައި ހިނގާ އެންމެހައި ސިޔާސީ ކަންކަމާއި ގުޅުވައިގެން ޓުވީޓް ކުރައްވައެވެ. އަދި އެމަނިކުފާނުގެ ޕާޓީ، އެމްޑީޕީގެ މެމްބަރުންނަށް ދޭން ބޭނުންވާ މެސެޖުތައް ދިނުމުގެ މެދުވެރިއަކަށް ވެސް މީސްމީޑިއާ ބޭނުން ކުރައްވައެވެ.\nއަވަށްޓެރި އިންޑިއާގެ އިތުރުން އިނގިރޭސިވިލާތާއި ވެސް ނުހަނު ގާތް ގުޅުމެއް ބަހައްޓަވަމުންގެންދަވާ ރައީސް ނަޝީދު އެދެގައުމާއި ގުޅޭ ކަންކަމުގައި ގިނައިން ބަސް ވިދާޅުވެއެވެ. ޓްވިޓާގައި މަޝްހޫރު އެލެކްސް އަޙުމަދަކީ ވެސް އެމަނިކުފާނުކަމަށް ބެލެވޭއިރު އެލެކްސް އަޙުމަދުގެ ބޭނުމަކީ ރައީސްގެ ދަރަޖައަށް ވުރެ ތަންކޮޅެއް "ތިރިން" ދޭ މެސެޖުތައް ދިނުންކަން ފާހަގަކޮށްލެވެއެވެ.\nމީގެ އިތުރުން ބޭރު ޤައުމުތަކުގައި ފާހަގަ ކުރާ ދުވަސްތަކުގައި އެޤައުމުތަކަށް ތަހުނިޔާ ކިޔުމާއި، ތައުޒިޔާ ކިޔަންޖެހޭ ޙާލަތްތަކުގައި ތަޢުޒިޔާ ކިޔުމާއި، ދީނީ ކަންކަމާއިމެދު ބައެއްފަހަރު ފާޑު ވިދާޅުވުމަކީ ވެސް އެމަނިކުފާނުގެ ކިބައިން ފެންނަ ކަންކަމެވެ.\nޓުވިޓާގައި ރައީސް ނަޝީދުގެ ފޮލޯވަރުންނަށް ބަލާއިރު 224،700 އަށްވުރެ ގިނަ މީހުން އެބަތިއްބެވެ. ނަމަވެސް އެމަނިކުފާނު ފޮލޯ ކުރަނީ 44 މީހުންނެވެ. ޓްވިޓާގައި އެމަނިކުފާނު ކުރާ ބައެއް ޕޯސްޓުތަކަކީ މަދު ފަހަރެއްގައި ރިއެކްޝަންތައް މަދު ޕޯސްޓްތަކެއް ނަމަވެސް އާންމުކޮށް އެމަނިކުފާނުގެ ޓުވީޓްތަކަކީ ރާއްޖެއާއި ރާއްޖެއިން ބޭރުން އެތައް ސަތޭކަ ބަޔަކު އަލުން ޓުވީޓްކޮށް ބަސްބުނެ ހަދާ ޓުވީޓްތަކެވެ.\nރައީސް ނަޝީދުގެ ފޭސްބުކް އެކައުންޓަށް ލައިކް ކޮށްފައިވަނީ 69،025 މީހުންނެވެ. ފޭސްބުކްގައި އެމަނިކުފާނު ކުރައްވާ ޕޯސްޓްތަކަކީ ވެސް ތަރުހީބު ބޮޑު ޕޯސްޓްތަކެކެވެ. އެމަނިކުފާނުގެ ޓުވިޓާ އާއި ފޭސްބުކް އެކައުންޓަކީ ވެސް ވެރިފައިޑް އެކައުންޓްތަކެވެ.\nފުޓްބޯޅަ ކެރިއަރުގެ ފަހު އަހަރުތައް ގުނަމުންދާ ރާއްޖޭގެ ލެޖެންޑަރީ ފުޓްބޯޅަ ކުޅުންތެރިޔާ ޢަލީ އަޝްފާގަކީ މުޅިން ތަފާތު ކުޅުންތެރިއެކެވެ. ކޮއްޓުމާއި ނެއްޓުމާއި ސުޕީޑާއި ގޯލް ޖަހާ ރޭޓަށް ބެލި ނަމަވެސް އެފަދަ އެހެން ކުޅުންތެރިއެއް ދިވެހި ގައުމު ދެކެފައެއް ނުވެއެވެ. އޭނާގެ ކެބިނެޓްގައި ހުރި ޓްރޮފީތަކުގެ ތަފްސީލާއި ފަރުދީ ރެކޯޑްތަކަކީ ދިގު ލިސްޓެކެވެ.\nގައުމީ ޓީމްގެ ކުރީގެ ކެޕްޓަން ޢަލީ އަޝްފާގު ނުވަތަ ދަގަނޑޭ ވެފައިވަނީ މި ދެކުނު އޭޝިއާގައި ވެސް އުފެދުނު އެންމެ މޮޅު އެއް ފުޓްބޯޅަ ކުޅުންތެރިޔާއަށެވެ.\nމިހުރިހާ ސަބަބުތަކަށް ޓަކައި ދަގަނޑޭ ވެފައިވަނީ ދިވެހިންގެ ލޯތްބާއި އިހްތިރާމް ބޮޑު ސަޚްސިއްޔަތަކަށެވެ. ސޯޝަލް މީޑއާގައި ވެސް އޭނާގެ ނުފޫޒު ބޮޑެވެ. 76،189 މީހުން ފޮލޯ ކުރާ އަޝްފާގުގެ ފޭސްބުކް އެކައުންޓް މެދުވެރިކޮށް އޭނާ ދަނީ ކުޅިވަރުން ރާއްޖެއަށް ލިބޭ ކާމިޔާބީ ހިއްސާ ކުރަމުންނެވެ. ހަމައެހެންމެ ގައުމީ މުނާސަބަތުތަކުގައި މަރުޙަބާ ކިޔުމުގެ އިތުރުން ގައުމީ ކަންކަމުގައި ރައްޔިތުންނަށް ހިތްވަރު ދިނުމުގައި އޭނާގެ ސޯޝަލް މީޑިއާ އެކައުންޓްތައް ހަރަކާތްތެރިއެވެ.\nއަލީ އަޝްފާގުގެ ފޭސްބުކާއި ޓުވިޓާ އެކައުންޓްތަކަކީ ވެރިފައިޑް އެކައުންޓްތަކެވެ. ޓުވިޓާގައި 16600 މީހުން އޭނާ ފޮލޯ ކުރާއިރު އަޝްފާގު ފޮލޯ ކުރަނީ 30 މީހުންނެވެ.\nއުނޫޝާއަކީ ރާއްޖޭގައި އުފެދުނު އެންމެ މޮޅު އެއް ލަވަކިޔުންތެރިޔާއެވެ. އަދި މިހާތަނަށް ބޮލީވުޑްގެ ފިލްމަކަށް ލަވަކީ ހަމައެކަނި ދިވެހި ލަވަ ކިޔުންތެރިޔާއެވެ. މޯލްޑިވިއަން އައިޑޮލްގެ ތިން ސީޒަންގައި ވެސް ޖަޖެއްގެ ގޮތުގައި މަސައްކަތްކުރި އުނޫޝާއަކީ ވެސް ދިވެހިންގެ މެދުގައި މަޤުބޫލް ފަންނާނެކެވެ. އުނޫޝާގެ ފޭސްބުކް ޕޭޖަކީ އެންމެ ގިނަ މީހުން ފޮލޯ ކުރާ ޕޭޖެވެ. 95،996 މީހުން އުނޫޝާގެ ޙަރަކާތްތައް ފޭސްބުކް މެދުވެރިކޮށް ބަލަން ބޭނުންވި ނަމަވެސް އުނޫޝާ ފެންނަނީ ފޭސްބުކާއި އެހާ ރައްޓެހި ނޫން ފަންނާނެއް ގޮތަށެވެ.\nއުނޫޝާގެ ފޭސްބުކް ޕޭޖް ވެރިފައިޑް ނަމަވެސް އޭނާގެ ޓުވިޓާ އެކައުންޓަކީ އަދި ވެރިފައިޑް އެކައުންޓެއް ނޫނެވެ. ޓުވިޓާގައި އުނޫޝާ ފޮލޯ ކުރާ 9171 މީހުން ތިބިއިރު އޭނާ ފޮލޯ ކުރަނީ 34 މީހުންނެވެ.


ލާމާފަރު ފެސްޓިވަލް: ތިމާވެއްޓަށް އޮތް ލޯބި ފެނިގެން ގޮސްފި. – Faanooz\nލާމާފަރު ފެސްޓިވަލް: ތިމާވެއްޓަށް އޮތް ލޯބި ފެނިގެން ގޮސްފި.\n(ލ.މާމެންދޫން މުޙައްމަދު އަރީޙް) އެރި އިރާއެކު އަހަރެން ފޮތާއި ގަލަމާއި ލެޕްޓޮޕް އަދި ކެމެރާ ދަބަހަށްލާ އަހަރެން މިއަދު އަވަސްވެ ގަތީ، ސިކްސެންސެސް ލާމު އިން ބާއްވާ “ލާމާފަރު ފެސްޓިވަލް” އަށް ދާން އޮތް ގަޑި ކައިރިވުމާއެކުގައެވެ. އެކުގައި ދާން ދައުވަތު ލިބުނު ރައްޓެހިންނާއިކު ފޮނަދޫ ޖެޓީ ސަރަހައްދަށް އަހަރެން ދިޔައީ މާ ގިނަ ބަޔަކު މި ފެސްޓިވަލްގައި ބައިވެރިވުމަށް އެސަރަހައްދާށް ދާނެ ކަމަށް ލަފާކޮށްފައެވެ. ނަމަވެސް ބޮޑު ދޯންޏެއް ހަމައެކަނި ފޮނަދޫ އިން ދެބުރު ފެސްޓިވަލް ބާއްވާ މާމެންދޫއަށް ދާން ޖަހަންޖެހޭނީ ލައްކަ ގިނަ މީހުން ފޮނަދޫން އެކަނިވެސް ފެސްޓިވަލްގައި ބައިވެރިވީމާ ތާއެެވެ. އަދި މީ އަތޮޅުގެ އެހެން ރަށްރަށުން މި ފެސްޓިވަލަށް ލައްކަ ގިނަ މީހުން ދާނެއޭ ހިތަށް އަރާ ދޯންޏަށް އަރާ ދަތުރަށް ފެށީމެވެ.\nދަތުރު ދުޢާ ކިޔާލުމަށްފަހު އަހަރެން އެންމެ ފުރަތަމަ އަވަސްވެ ގަތީ “ލާމާފަރާ” ބެހޭ ކުޑަ މަޢުލޫމާތު ކޮޅެއް ހޯދާލުމަށެވެ. ޖެހެމުންދިޔަ މަޑު ރޯޅިއާއެކު އަހަރެންގެ މަސައްކަތް އަވަސް ވާނެ ކަމަށް ބަލާ، މަސައްކަތް ފެށި ނަމަވެސް ނެޓްވޯކް ކަވަރޭޖް ނުލިބުމުން ދޯނިމަތީގެ ދަތުރު ދިޔައީ މުޅިން ޗޮކުންނެވެ.\n30 މިނެޓްގެ ދަތުރަކަށްފަހު ދޯނި މާމެންދޫއަށް ލެފިއެވެ. ދޯނިން ހަމަ ފޭބިތަކުން، ސިކްސެންސެސްގެ ޓީމުން އަހަރެމެންނަށް މަރުހަބާ ކިއެވެ.\n“އެދިމާގައި އެހެރީ ހެނދުނު ނާސްތާ. މިކޮޅުން ލިބޭނެ ޓީޝާޓް.” ދެފަރާތުގައި އެތުރިފައި ތިބި ކުދިން ދިން މާފަތީގައި ހިފި ވަގުތު ސިކްސެންސެސް ޓީމްގެ މީހަކު އަހަރެމެންނާ މުޚާތަބުކޮށް ބުނެލިއެވެ.\nWelcome to Laamafaru Festival!!Video: Visit Laamu Atoll (Rax Arn)Six Senses Laamu\nPosted by Visit Laamu Atoll on Wednesday, 25 September 2019\nސިކްސެންސެސް މޯލްޑިވްސް އިން މިފަހަރުގެ ލާމާފަރު ފެސްޓިވަލް ހޯސްޓްކޮށްފައިވަނީ މާމެންދޫ ސްކޫލާއި ގުޅިގެން އެރަށުގައެވެ. ދޮގަކާ ނުލާ އެއް ވާހަކަ ބުނެލާނަމެވެ. މިއީ އަހަރެންގެ ހަޔާތުގައިވެސް ދިޔަ އެންމެ އޯގަނައިޒިންގ ރަނގަޅު އެއް އިވެންޓެވެ. ހުރިހާ ޝުކުރެއް މާމެންދޫގެ ރައްޔިތުންނަށާއި ސިކްސެންސެސް ލާމު އަށެވެ.\nފެސްޓިވަލް ކުރިޔަށް ދިޔަ ގޮތް!\nލާމު އަތޮޅުގެ ޖުމްލަ 11 ރަށަކަށް 12 ސްކޫލެއް ބައިވެރިވި މިފެސްޓިވަލްގައި ޖުމްލަ 2،000 އަށްވުރެ ގިނަ ބައިވެރިން ވަނީ ބައިވެރިވަފައެވެ.\n“ލާމާފަރު ފެސްޓިވަލް” ފެށިގެން ދިޔައީ އެކަމަށް ބޭއްވި ޚާއްސަ އޯޕެނިންގ ސެރަމޮނީ އަކުންނެވެ، މި ހަފްލާ ޝަރަފުވެރިކޮށްދެއްވީ އިންޑިއަން އޯޝަން އައިލެންޑް ގޭމްސް (އައިއޯއައިޖީ) ގައި ޓޭބަލް ޓެނިހުން ރާއްޖެ އަށް ދެ ރަން މެޑެއްޔާއި ރިހި މެޑެއްޔެއް ހޯދައިދީފައިވާ އާއިޝަތު ރަފާ އާއި ފޮނަދޫ ދާއިރާގެ މަޖިލިސް މެންބަރު މޫސާ ސިރާޖެވެ.\nޖަލްސާގެ ޝަރަފުވެރި މެހެމާން ވާހަކަ ދައްކަނީ\nފެސްޓިވަލްގައި ރަފާ ވާހަކަ ދައްކަމުންވަނީ ތިމާވެއްޓަށް މިއަދު ތިމާވެއްޓަށް ކުރިމަތިވެފައިވާ ނުރައްކަލާ ބެހޭ ގޮތުންނާއި އެކަމަށް ދީފައިވާ ބީރު ކަންފަތަށް ކަންބޮޑުވުން ފާޅުކޮށްފައެވެ. އަދި ސުކޫލު ކުދިން މިފަދަ ކަންކަމަށް ހޭލުންތެރިވުމުގެ މުހިންމުކަމާ ބެހޭ ގޮތުންވެސް ރަފާގެ ވާހަކައިގައިވަނީ އަލިއަޅުވާލާފައެވެ.\nކްލައިމެޓް ސްޓްރައިކް ޕެރޭޑް\nތިމާވެއްޓަށް އަންނަމުންދާ ބަދަލުތަކަށް ދުނިޔޭގެ އިސްވެރިންނާއި ބޮޑެތި ވިޔަފާރިތަކުން ބީރު ކަންފަތެއް ދީފައިވާތީ، މުޅި ދުނިޔާގައި ކުރަމުން އަންނަ ގްލޯބަލް ސްޓްރައިކް ޕެރޭޑްވަނީ “ލާމާފަރު” ގެ ތެރެއިން ފެނިގެން ގޮސްފައެވެ. މިގޮތުން މި ފެސްޓިވަލްގައި ބައިވެރިވި އެކި ސްކޫލުތަކުން ތިމާވެއްޓަށް ކުރާ ނޭދެވޭ އަސަރުތަކާ ބެހޭ ގޮތުންވަނީ ޕޯސްޓަރތައް ހަދާ ފެސްޓިވަލްގެ ތެރެއިންވަނީ ދައްކާލާފައެވެ. އަދި ދުނިޔެ އަޅާ ކަރުނަ އެކުދިން ވަޒަން ކުރާ ކަން ދައްކާލާ، ރާއްޖޭގެ ލީޑަރުންނަށް މިކުދިންވަނީ މެސެޖެއްދީފައެވެ.\nލާމު ސްޓޯރީއަކީ ލާމު އަތޮޅުގެ ތާރީޚާއި ބެހޭ ގޮތުން ލާމު އަތޮޅުގެ ސްކޫލުތަކުން ކުރިޔަށް ގެންދިޔަ ސްޓޭޖް ހަރަކާތްތަކެކެވެ. މިހަރަކާތްތަކުގައި ލާމު ސްކޫކުތަކުގެ ދަރިވަރުންވަނީ ލާމު އަތޮޅުގައި ހިނގައިދިޔަ ބައެއް ތާރީޚީ ވާހަކަތަކާއި ލާމު އަތޮޅުގެ އާދަކައިދަ ދައްކައިދޭ ޑްރާމާތަކެއް ފެސްޓިވަލްގެ ތެރެއިންވަނީ ފެނިގެންގޮސްފައެވެ.\nލާމު ސްޓޯރީ ކުރިޔަށް ދިޔަ ވަގުތު އެސަރަހައްދުގައިވަނީ ތަފާތު ސްޓޯލްތަކެއް ވަނީ ހަރަކާތްތެރިވެފައެވެ. މިގޮތުން ލާމު އަތޮޅުގެ ޤުދުރަތީ ރީތިކަން ދައްކުވައިދޭނެ ފޮޓޯތަކާއި ތިމާވެއްޓާ ބެހޭ ގޮތުން މުހިންމު މަޢުލޫމާތު ތަކެއްވަނީ މި ސްޓޯލްތަކުން ދެވިގެން ގޮސްފައެވެ. އަދި މުރަކައަށް ނުރައްކާނުވާ ގޮތަށް ފީނުމާއި ކުޅީގެ މުހިންމު ކަމާ ބެހޭ ގޮތުންވެސް ވަނީ މައުލޫމާތު ދެވިގެންގޮސްފައެވެ.\nފޮޓޯ ގްރަފީ ކޮންޕެޓިޝަން\nވިޒިޓް ލާމު އެޓޯލް އާއި ސިކްސެންސެސް އާއި ގުޅިގެން ކުރިޔަށް ގެންދިޔަ ފޮޓޯ ކޮންޕެޓިޝަންގެ ވަނަތަކަށް އައި ފަރާތްތަކަށްވަނި މި ފެސްޓިވަލްގެ ތެރެއިން ވަނަތައް ދެވިގެން ގޮސްފައެވެ. މި ކޮންޕެޓިޝަންގައި ޖުމްލަ 72 ބައިވެރިން 100 އަށްވުރެ ގިނަ ފޮޓޯވަނީ ބައިވެރިކޮށްފައެވެ.\nލާމާފަރުފެސްޓިވަލްގައިވަނީ ފެތުމުގެ މުބާރާތެއްވެސް ބާއްވާފައެވެ. މިމުބާރާތުގެ އެކި ވަނަތަކަށް ދިޔަ ފަރާތްތަކަށްވަނީ އިނާމާ ހަދާނީ ލިޔުން ދީފައެވެ.\nLaamafaru Festival's swimming competition.Video: Visit Laamu Atoll (Rax Arn)Six Senses Laamu #VisitLaamuAtoll\nPosted by Visit Laamu Atoll on Thursday, 26 September 2019\nލާމާފަރު ފެސްޓިވަލް މިއަދު ނިމިގެން ދިޔައީ5ޖަހާ ކަންހާއިރުއެވެ. ހަމަގައިމުވެސް އަހަރެން ރަށަށް އައީ ކުރިން ނޭނގޭ ލައްކަ މަޢުލޫމާތަކާއެކުގައެވެ.\nލާމާފަރު ފެސްޓިވަލަކީ ލ. އަތޮޅުގެ ތިމާވެއްޓާއި، އެ ވެށިތަކުގައި ދިރިއުޅޭ ދިރުންތައް ހިމާޔަތްކޮށް ރައްކާތެރިކުރުމަށް އާންމުން ހޭލުންތެރިކުރުވުމުގެ މަޤްސަދުގައި ސިކްސް ސެންސަސް ލާމުން ބާއްވާ ހަރަކާތެކެވެ. މި ފެސްޓިވަލް އިންތިޒާމު ކުރަނީ ސިކްސް ސެންސަސް ލާމު ރިޒޯޓާއި، ވިޒިޓް ލާމު އެޓޯމްއާއި، ލ. އަތޮޅު ކައުންސިލާއި، މާމެންދޫ ކައުންސިލް، ސައުތު ސެންޓްރަލް ޕޮލިސް ޑިވިޝަން، ބްލޫ މެރިން ފައުންޑޭޝަން، އޮލިވް ރިޑްލީ ޕްރޮޖެކްޓް، މަންތާ ޓްރަސްޓް އަދި މޯލްޑިވްސް އަންޑަވޯޓާ އިނިޝިއޭޓިވް ގުޅިގެންނެވެ.


ސަރުކާރު އަބަދުވެސް އޮންނާނީ ޕްރައިވެޓް ސެކްޓާގެ ބައިވެރިއެއްގެ ގޮތުގައި: ރައީސް ސޯލިހް – Haftha\nFri, 21 January, 2022, 8:09 am\nރައީސް އިބްރާހީމް މުހައްމަދު ސޯލިހު "ގޯލްޑް 100 ގާލާ" އިވެންޓުގައި ވާހަކަ ދައްކަވަނީ -- ފޮޓޯ: ރައީސް އޮފީސް\nސަރުކާރު އަބަދުވެސް އޮންނާނީ ޕްރައިވެޓް ސެކްޓާގެ ބައިވެރިއެއްގެ ގޮތުގައި: ރައީސް ސޯލިހް\nސަރުކާރު އަބަދުވެސް އޮންނާނީ ޕްރައިވެޓް ސެކްޓާގެ ބައިވެރިއެއްގެ ގޮތުގައި ކަމަށް ރައީސް އިބްރާހީމް މުހައްމަދު ސޯލިހު ވިދާޅުވެއްޖެއެވެ.\nރައީސް އެހެން ވިދާޅުވީ “ގޯލްޑް 100 ގާލާ” އިވެންޓުގައި ވާހަކަފުޅު ދައްކަވަމުންނެވެ. ރައީސް ވިދާޅުވީ، މިއަދު ރާއްޖޭގެ އިގްތިސާދީ ހަރަކާތްތައް އަލުން ފަށާފައި ވާއިރު، ކޮވިޑް-19 ބަލިމަޑުކަމުގެ ތެރޭގައި ކުރިމަތިވި އިގްތިސާދީ އަނދަވަޅުގެ ތެރޭގައިވެސް އަތް އުރާލައިގެން ތިބީ ނޫން ކަމަށެވެ.\nރައީސް ވިދާޅުވީ، ކޮވިޑުގެ އެންމެ ދަތި ދުވަސްވަރުވެސް، ރާއްޖޭގެ ވިޔަފާރިތައް ދެމެހެއްޓުމަށް ސަރުކާރުން ބޮޑު އިސްކަމެއް ދީގެން މަސައްކަތް ކުރި ކަމަށެވެ. އެގޮތުން، ބޮޑެތި ވިޔަފަރާއި ތަކަށާއި ކުދި ވިޔަފާރިތަކަށްވެސް ސަރުކާރުން އެހީތެރިކަން ފޯރުކޮށްދެމުން ދިޔަ ކަމަށް ރައީސް ވިދާޅުވިއެވެ.\n“އާ ވިޔަފާރިތައް ރާއްޖޭގެ އިގްތިސާދަށް ނެރެދިނުމަށްޓަކައި ސަރުކާރުން މިހާރުވެސް މި އަންނަނީ އެހީތެރިކަން ފޯރުކޮށްދެމުން. ސަރުކާރު އަބަދުވެސް އޮންނާނީ ޕްރައިވެޓް ސެކްޓާގެ ބައިވެރިއެއްގެ ގޮތުގައި” ރައީސް ވިދާޅުވިއެވެ.\nއޭގެ އިތުރުން، ކޮވިޑުގެ އުނދަގޫ ހާލަތުގައިވެސް ރާއްޖޭގެ އިގްތިސާދު ދެމެހެއްޓުމަށް ވިޔަފާރިތަކުން ކުރި މަސައްކަތްތައް ރައީސް ފާހަގަ ކުރެއްވިއެވެ. ރައީސް ވިދާޅުވީ، ކޮވިޑުގެ ތެރޭގައި ރާއްޖެ ވެއްޓުނު އިގްތިސާދީ އަޑިގަނޑުން އަދި މުޅިން އަރައިގަނެވިފައި ނުވި ނަމަވެސް، މިހާރު އުންމީދުގެ ހުޅުކޮޅެއް ފެންނަ ކަމަށެވެ.\nއެގޮތުން، ރާއްޖޭގެ ފަތުރުވެރިކަން އަނެއްކާވެސް ކުރިއަރަމުން އަންނަކަން ފާހަގަކުރައްވައި ރައީސް ވިދާޅުވީ، މިއަދު ރާއްޖެއަށް ފަތުރުވެރިން ޒިޔާރަތްކުރާ ޕަސަންޓު ހުރީ ކޮވިޑުގެ ކުރިން އާންމުކޮށް ފަތުރުވެރިން ޒިޔާރަތްކުރާ މިންވަރާ އަޅާބަލައިރު 70 ޕަސަންޓުގައި ކަމަށެވެ.\nފާހަގަ: ރައީސް އިބްރާހިމް މުހައްމަދު ސޯލިހް, އިގްތިސާދު